**Zmluva o dielo**

uzatvorená podľa § 536 a nasl. zákona č. 513/1991 Zb. Obchodný zákonník v znení neskorších predpisov uzatvorená medzi nasledovnými zmluvnými stranami:

**1. časť**

1. **ZMLUVNÉ STRANY**
   1. **Objednávateľ:**

Názov: Univerzitná nemocnica Bratislava

Sídlo: Pažítková 4 821 02 Bratislava – mestská časť Ružinov

IČO: 31813861

DIČ: 2021700549

IČ DPH: SK2021700549

Kontaktná osoba/osoby: [●]

(ďalej len „Objednávateľ)

a

* 1. **Zhotoviteľ:**

Obchodné meno: [●]

Sídlo: [●]

IČO: [●]

Zapísaná v obchodnom registri Okresného súdu [●], oddiel [●], vložka číslo [●]

Bankové spojenie: [●]

IBAN: [●]

SWIFT: [●]

DIČ: [●]

IČ DPH : [●]

Kontaktná osoba/osoby: [●]

(ďalej len „Zhotoviteľ“)

(Objednávateľ a Zhotoviteľ sú ďalej spoločne označovaní aj jednotlivo ako „Zmluvná strana“ alebo spoločne ako „Zmluvné strany“)

uzatvárajú za nižšie uvedených podmienok túto Zmluvu:

1. **ÚVODNÉ USTANOVENIA**
   1. Objednávateľ má záujem o vybudovanie stavby heliportu Nemocnice Ružinov pre vrtuľníkovú zdravotnú záchrannú službu, ktorý má byť umiestnený na pozemkoch parc. č. 15294/20, 15294/26, 15294/42, 15294/49,15294/51, 15294/189, 15294/190, katastrálne územie Ružinov, vrátane prípravy projektovej dokumentácie, zabezpečenia súvisiacich inžinierskych činností a autorského dozoru (ďalej aj ako „**Projekt**“).
   2. Zhotoviteľ je obchodnou spoločnosťou, ktorá vzhľadom na svoje dlhoročné pôsobenie v oblasti poskytovania stavebných prác, ako aj poskytovania súvisiaceho poradenstva, dostatočne odborne spôsobilá a technologicky, technicky a personálne pripravená na realizáciu Projektu, pričom súčasne disponuje aj potrebným know-how pre jeho realizáciu.
   3. Zhotoviteľ bol vybraný ako úspešný uchádzač na realizáciu predmetu tejto Zmluvy postupom verejnej súťaže v súlade s § 112 až 114 Zákona o verejnom obstarávaní.
   4. Zmluvné strany vyhlasujú, že údaje uvedené v tejto Zmluve sú v súlade so skutočným stavom ku dňu uzavretia tejto Zmluvy. Zhotoviteľ ďalej vyhlasuje, že jeho oprávnenie na vykonávanie činností podľa tejto Zmluvy je v súlade s Právnymi predpismi. Zmluvné strany ďalej vyhlasujú, že osoby podpisujúce túto Zmluvu sú osobami oprávnenými ju podpísať. Zmluvné strany sa zaväzujú druhej Zmluvnej strane bez zbytočného odkladu oznámiť zmenu údajov uvedených v tejto Zmluve.

**2. časť**

1. **VŠEOBECNÉ USTANOVENIA**
   1. **Definície**

Ak z tejto Zmluvy nevyplýva niečo iné, majú nasledujúce slová, výrazy a pojmy použité ďalej v tejto Zmluve alebo jej Prílohách nižšie definovaný význam, ktorý sa použije pre účely tejto Zmluvy:

„**Autorský dozor**“ znamená výkon autorského dozoru na Dielo v rozsahu podľa prílohy č. 5 aktuálneho Sadzobníka pre navrhovanie ponukových cien projektových prác a inžinierskych činností UNIKA, ktorý je Zhotoviteľ povinný podľa tejto Zmluvy vykonať v rozsahu bližšie špecifikovanom v Opise predmetu zákazky a Ponuke, v súlade so Zmluvou, Dokumentáciou a na základe Pokynov, inak v rozsahu potrebnom na zabezpečenie splnenia účelu Zmluvy podľa článku 2.1 *(Účel Zmluvy)* tejto Zmluvy.

„**Autorský zákon**“znamená zákon č. 185/2015 Z.z. Autorský zákon v znení neskorších predpisov.

„**Dátum začatia prác**“ znamená dátum podľa článku 6.1 (*Začatie prác)* tejto Zmluvy.

„**Deň**“ znamená kalendárny deň.

„**Dielo**“znamená predmet plnenia Zhotoviteľa podľa článku 2.2 tejto Zmluvy.

„**Dočasný objekt**“znamená všetky dočasné konštrukcie a objekty (iné ako Zariadenie Zhotoviteľa) potrebné na Stavenisku pre vyhotovenie a dokončenie Diela a odstránenie akýchkoľvek vád.

„**Dokumentácia**“ znamená dokumentáciu, ktorú je Zhotoviteľ povinný vypracovať na základe tejto Zmluvy, najmä, nie však výlučne, projektovú dokumentáciu, Realizačnú dokumentáciu, Dokumentáciu skutočného realizovania, Prevádzkovú dokumentáciu pre Technologické zariadenia, dokumentáciu pre kolaudačné rozhodnutie a Montážnu dokumentáciu a inú dokumentáciu v rozsahu podľa Opisu predmetu zákazky, Súťažných podkladov a Ponuky, v podrobnosti a požiadavkách na zabezpečenie vydania právoplatného(-ých) rozhodnutia(-í) na vyhotovenie Diela, inak v rozsahu potrebnom na zabezpečenie splnenia účelu Zmluvy podľa článku 2.1 *(Účel Zmluvy)* tejto Zmluvy.

„**Dokumenty Objednávateľa**“znamená dokumentáciu v rozsahu danom pre Projekt, ktorú poskytne Objednávateľ Zhotoviteľovi pre účely vykonania Diela. Dokumentácia Objednávateľa zahŕňa napríklad, nie však výlučne, Súťažné podklady, prílohy Súťažných podkladov, Opis predmetu zákazky, výkresy a iné dokumenty, ktoré sú poskytnuté Zhotoviteľovi v rámci Verejného obstarávania alebo pri plnení tejto Zmluvy v súlade s touto Zmluvou.

„**Domáca mena**“ znamená zákonnú menu Slovenskej republiky.

„**Dozor Objednávateľa**“ znamená osobu stanovenú Objednávateľom na to, aby konala ako Dozor Objednávateľa pre účely tejto Zmluvy, alebo inú osobu určenú podľa potreby Objednávateľom a oznámenú Zhotoviteľovi podľa článku 4.2 *(Výmena Dozoru Objednávateľa)* tejto Zmluvy. V prípade, že Dozor Objednávateľa nebude Objednávateľom stanovený, bude jeho úlohy podľa tejto Zmluvy vykonávať osoba určená podľa potreby Objednávateľom alebo Objednávateľ.

„**Dôverné informácie**“ majú význam uvedený v článku 20.8.1 *(Dôverné informácie)* tejto Zmluvy.

**„Individuálne skúšky“** znamenajú skúšky vykonávané Zhotoviteľom v súlade s článkom 10.2 *(Individuálne skúšky)* tejto Zmluvy.

„**Inštruktážny denník**“ sastane súčasťou Prevádzkovej dokumentácie pre Technologické zariadenia. Zhotoviteľ je povinný ho vypracovať najneskôr počas skúšobnej prevádzky Technologických zariadení.

„**Inžinierske činnosti**“ predstavujú všetky podporné a pomocné služby a činnosti, ktoré je Zhotoviteľ povinný zrealizovať podľa tejto Zmluvy v rámci poskytnutia súčinnosti Objednávateľovi, ako napríklad, nie však výlučne, činnosti súvisiace so získaním kolaudačného rozhodnutia, vrátane podpory Objednávateľa pri rokovaniach s Príslušnými orgánmi v správnom konaní, správcami sietí technického vybavenia, prípadne ďalší účastníkmi konania, podpora Objednávateľa vo všetkých konaniach súvisiacich s vyhotovením Diela, v rozsahu definovanom v Opise predmetu zákazky a Ponuke, v súlade so Zmluvou, Dokumentáciou a na základe Pokynov, inak v rozsahu potrebnom na zabezpečenie splnenia účelu Zmluvy podľa článku 2.1 *(Účel Zmluvy)* tejto Zmluvy.

**„Komplexné skúšky“** znamenajú skúšky vykonávané Zhotoviteľom k Technologickému zariadeniu v súlade s článkom 10.3 (Komplexné *skúšky)* tejto Zmluvy.

„**Kľúčové osoby Objednávateľa**“ znamenajú Dozor Objednávateľa, riaditeľ Odboru strategických investícií Objednávateľa a iné osoby, ktoré Objednávateľ označí ako Kľúčové osoby Objednávateľa.

„**Kľúčové osoby Zhotoviteľa**“ znamenajú osoby, prostredníctvom ktorých Zhotoviteľ preukazoval splnenie Podmienok účasti technickej spôsobilosti podľa Súťažných podkladov Verejného obstarávania, a ktorých za týmto účelom Zhotoviteľ identifikoval vo svojej Ponuke. Kľúčové osoby Zhotoviteľa sú určené na výkon vybraných odborných činností stanovených v Podmienkach účasti.

„**Konečný súpis uskutočnených prác**“ znamená dokument/súpis definovaný v článku 13.7 *(Žiadosť o Potvrdenie konečnej faktúry)* tejto Zmluvy.

„**Kritériá na vyhodnotenie ponúk a spôsob ich uplatnenia**“ znamená časť Súťažných podkladov nazvanú „Kritéria hodnotenia ponúk“.

„**Lehota realizácie**“ znamená dobu na vyhotovenie Diela alebo jeho časti (podľa okolností) podľa článku 6.2 *(Lehota realizácie)* tejto Zmluvy, ktorá sa začína Dátumom začatia prác a končí v deň uvedený v Záväznom harmonograme, (za predpokladu, že nedôjde k jej predĺženiu podľa článku 6.4 (*Predĺženie Lehoty realizácie*) tejto Zmluvy).

„**Letecký zákon**“ znamená zákon č. 143/1998 Z.z. o civilnom letectve (letecký zákon) a o zmene a doplnení niektorých zákonov.

„**Materiály**“ znamenajú veci všetkého druhu (iné než Technologické zariadenie), ktoré majú tvoriť alebo tvoria časť Diela, vrátane materiálov dodaných bez montáže (ak také sú), ktoré majú byť dodané Zhotoviteľom podľa Zmluvy.

„**Montážna dokumentácia**“znamená časť Dokumentácie, ktorú je Zhotoviteľ povinný vypracovať pred začatím inštalačných prác Technologických zariadení.

„**Náklady**“ znamenajú všetky výdavky, ktoré Zhotoviteľ rozumne, nevyhnutne a účelne vynaložil (alebo, ktoré má vynaložiť) v súvislosti s realizáciou Diela, ktoré však nezahŕňajú zisk alebo maržu.

„**Návrh na plnenie kritérií**“ znamená formulár nazvaný „Návrh na plnenie kritérií“ vyplnený Zhotoviteľom v súlade s Pokynmi pre uchádzačov a Kritériami na vyhodnotenie ponúk a spôsobom ich uplatnenia, ktorý bude tvoriť súčasť Ponuky. V súlade s článkom 1.3 *(Súčasti Zmluvy)* tejto Zmluvy je Návrh na plnenie kritérií ako súčasť Zmluvy a Ponuky súčasťou Prílohy č. 1 Zmluvy.

„**Nemocnica Ružinov**“ znamená pre účely tejto Zmluvy stavbu nemocnice s poliklinikou Ružinov, ktorá je súčasťou Univerzitnej nemocnice Bratislava.

„**Nepredvídateľné udalosti**“ alebo „**Nepredvídateľné** **skutočnosti**“ znamenajú udalosti, resp. skutočnosti ktoré nemôžu byť predvídané (predpokladané) skúseným Zhotoviteľom k dátumu na predloženie Ponuky.

„**Občiansky zákonník**“ znamená zákon č. 40/1964 Zb. Občiansky zákonník v znení neskorších predpisov.

„**Obchodná spoločnosť**“ znamená obchodnú spoločnosť podľa ustanovení Obchodného zákonníka.

„**Obchodný zákonník**“ znamená zákon č. 513/1991 Zb. Obchodný zákonník v znení neskorších predpisov.

„**Objednávateľom poverená osoba**“ znamená osobu, nahlásenú Zhotoviteľovi Objednávateľom alebo Dozorom Objednávateľa, ktorú Objednávateľ písomne poverí vykonávaním určitých činností obdobných tým, ktoré vykonáva Dozor Objednávateľa, alebo vykonávaním určitých právomocí, ktoré z tejto Zmluvy vyplývajú Objednávateľovi, alebo ktorá vykonáva činnosti priamo predpokladané touto Zmluvou.

„**Opis predmetu zákazky**“ znamená časť Súťažných podkladov nazvanú „Opis predmetu zákazky“ a všetky jej prílohy a všetky jeho dodatky a zmeny v súlade so Zmluvou. V súlade s článkom 1.3 *(Súčasti Zmluvy)* tejto Zmluvy je Opis predmetu zákazky súčasťou Zmluvy a tvorí Prílohu č. 2 tejto Zmluvy. Tento dokument špecifikuje Dielo po technickej stránke.

„**Podmienky účasti**“ znamenajú podmienky v zmysle § 32 a nasl. Zákona o verejnom obstarávaní.

„**Pokyny pre uchádzačov**“ znamená časť Súťažných podkladov nazvaná „Pokyny pre uchádzačov“.

„**Pokyny**“znamenajú pokyny Dozoru Objednávateľa, Objednávateľa alebo Objednávateľom poverenej osoby, ktorými je Zhotoviteľ pri vykonávaní Diela viazaný a je vo vzťahu k nim povinný postupovať v súlade s touto Zmluvou.

„**Pomocná rozpočtová tabuľka k vytvoreniu rozpočtu**“ znamená ocenený hrubý položkovitý rozpočet vypracovaný Zhotoviteľom v rámci prípravy Ponuky podľa vzoru obsiahnutého Súťažných podkladoch. V súlade s článkom 1.3 *(Súčasti zmluvy)* tejto Zmluvy tvorí Pomocná rozpočtová tabuľka k vytvoreniu rozpočtu súčasť Ponuky a tvorí Prílohu č. 1 Zmluvy.

„**Ponuka**“ znamená ponuku Zhotoviteľa so všetkými jej prílohami predloženú Objednávateľovi v rámci verejnej súťaže podľa § 112 až 114 Zákona o verejnom obstarávaní, ktorého výsledkom je táto Zmluva, ktorá v súlade s článkom 1.3 tejto Zmluvy a za podmienok v ňom uvedených bude ako Príloha č. 1 tejto Zmluvy tvoriť súčasť Zmluvy.

„**Potvrdenie čiastkovej faktúry**“ znamená potvrdenie nároku na čiastkovú platbu, vydané podľa článku 13.4 *(Vydanie Potvrdenia čiastkovej faktúry)* tejto Zmluvy, iné než Potvrdenie konečnej faktúry.

„**Potvrdenie konečnej faktúry**“ znamená potvrdenie platby vydané podľa článku 13.9 *(Vydanie Potvrdenia konečnej faktúry)* tejto Zmluvy.

„**POV**“ znamená plán organizácie výstavby, ktorý je Zhotoviteľ povinný vypracovať ako súčasť Dokumentácie. Po schválení plánu organizácie výstavby Objednávateľom podľa článku 6.3 *(Záväzný harmonogram a POV)* tejto Zmluvy tvorí POV Prílohu č. 7 tejto Zmluvy.

„**Pracovníci Objednávateľa**“ znamená Dozor Objednávateľa a všetkých ostatných pracovníkov, robotníkov a ďalších zamestnancov Dozoru Objednávateľa a Objednávateľa, ako aj všetkých ostatných pracovníkov nahlásených Zhotoviteľovi Objednávateľom alebo Dozorom Objednávateľaako Pracovníci Objednávateľa.

„**Pracovníci Zhotoviteľa**“ znamená Predstaviteľa Zhotoviteľa a všetkých pracovníkov, ktorých Zhotoviteľ využíva na Stavenisku, čo môže byť personál, robotníci a ďalší zamestnanci Zhotoviteľa a ktoréhokoľvek Subdodávateľa, a všetci ďalší pracovníci, ktorí pomáhajú Zhotoviteľovi pri vyhotovovaní Diela.

„**Právne predpisy**“ znamenajú všetku legislatívu Slovenskej republiky, nariadenia, vyhlášky a ďalšie všeobecne záväzné právne predpisy legálne ustanovených orgánov verejnej moci, ktoré sú platné a účinné v čase plnenia Zmluvy.

„**Príslušné orgány**“znamenajúorgány štátnej správy, územnej samosprávy, správcovia sietí technického vybavenia a iné orgány, ktoré sú v zmysle príslušných Právnych predpisov oprávnené vydávať rozhodnutia, povolenia, opatrenia a stanoviská vo vzťahu k realizácii Diela, alebo inak vykonávajú svoje kompetencie vyplývajúce im z príslušných Právnych predpisov.

„**Preberací protokol**“ znamená dokument vydaný podľa článku 10.7 *(Prevzatie časti Diela)* tejto Zmluvy.

„**Preberací protokol o konečnom prijatí Diela**“ znamená dokument vydaný podľa článku 10.8 *(Prevzatie Diela)* tejto Zmluvy.

„**Predstaviteľ Zhotoviteľa**“ znamená osobu menovanú podľa potreby Zhotoviteľom podľa článku 5.1 *(Predstaviteľ Zhotoviteľa)* tejto Zmluvy, ktorá koná v mene Zhotoviteľa.

„**Prevádzková dokumentácia pre Technologické zariadenia**“ znamenáčasť Dokumentácie spracovávaná vo vzťahu k Technologickým zariadeniam, s obsahom, v rozsahu a štruktúre podľa požiadaviek tejto Zmluvy, ktorej súčasťou je aj vypracovanie Inštruktážneho denníka.

„**Prevzatie časti Diela**“ znamená prevzatie časti Diela podľa článku 10.7 *(Prevzatie časti Diela)* tejto Zmluvy.

„**Prevzatie Diela**“ znamená prevzatie Diela podľa článku 10.8 *(Prevzatie Diela)* tejto Zmluvy.

„**Prílohy**” znamenajú dokumenty nazvané prílohami s príslušným číslom alebo písmenom, ktoré sú pripojené k tejto Zmluve, iným dokumentom uvedeným v tejto Zmluve alebo budú pripojené k Zmluve. Prílohy sú vždy neoddeliteľnou súčasťou dokumentu, ku ktorému sú pripojené.

„**Projekt**“ znamená vybudovanie stavby heliportu Nemocnice Ružinov pre vrtuľníkovú zdravotnú záchrannú službu, ktorý má byť umiestnený na pozemkoch parc. č. 15294/20, 15294/26, 15294/42, 15294/49,15294/51, 15294/189, 15294/190, katastrálne územie Ružinov, vrátane prípravy projektovej dokumentácie, zabezpečenia súvisiacich inžinierskych činností (vrátane inžinierskych činností spojených so zabezpečením povolení Dopravného úradu pre užívanie Stavby a jeho certifikáciou) a autorského dozoru.

„**RPVS**“ znamená Register partnerov verejného sektora podľa Zákona o RPVS.

„**Stavba**“ znamená stavbu Heliportu, ako výsledok činnosti Zhotoviteľa podľa tejto Zmluvy.

„**Stavebná časť**“znamená časť Diela, ktorá spočíva vo vykonaní stavebných prác a inštalácie súvisiacich Technologických zariadení bližšie špecifikovaných v Opise predmetu zákazky a Ponuke, v súlade so Zmluvou.

„**Stavebný zákon**“znamená zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov.

„**Stavenisko**“ znamená miesta obstarané Objednávateľom uvedené v Súťažných podkladoch, kde má byť vyhotovená Stavebná časť Diela ako aj akékoľvek ďalšie miesta, ktoré môžu byť špecifikované v Zmluve ako súčasť Staveniska.

„**Subdodávateľ**“ znamená akúkoľvek právnickú alebo fyzickú osobu, s ktorou Zhotoviteľ uzavrel zmluvu o subdodávke na vyhotovenie časti Diela, ako aj právneho nástupcu tejto osoby.

„**Súpis uskutočnených prác**“ znamená súpis uskutočnených prác predložený Zhotoviteľom ako súčasť žiadosti o Potvrdenie čiastkovej faktúry podľa článku 13.4 *(Vydanie Potvrdenia čiastkovej faktúry) tejto* Zmluvy.

„**Súťažné podklady**“ znamenajú súťažné podklady v zmysle § 42 Zákona o verejnom obstarávaní, ktoré obsahujú podrobné vymedzenie predmetu zákazky „Heliport UNB Bratislava – Ružinov pre vrtuľníkovú zdravotnú záchrannú službu“.

„**Technologické zariadenia**“ znamená prístroje, stroje a iné podobné zariadenia, ktoré majú tvoriť alebo tvoria časť Diela, ktoré sú bližšie špecifikované v Opise predmetu zákazky a Ponuke, v súlade so Zmluvou.

„**Verejné obstarávanie**” znamená verejné obstarávanie zákazky na realizáciu Diela postupom verejnej súťaže podľa Zákona o verejnom obstarávaní.

„**Vybavenie**“ znamená Zariadenie Zhotoviteľa a Dočasný objekt.

„**Vyššia moc**“ má význam uvedený v článku 16 *(Vyššia moc)* tejto Zmluvy.

„**Výkaz výmer**“znamená detailný ocenený položkovitý rozpočet vypracovaný Zhotoviteľom ako súčasť Dokumentácie. Výkaz výmer musí byť vypracovaný v súlade s Ponukou a Pomocnou rozpočtovou tabuľkou k vytvoreniu rozpočtu.

„**Významná odchýlka**“ znamená viac ako 50 % objemu definovaný prác vo vecnej, finančnej a časovej časti Záväzného harmonogramu.

„**Zariadenie Zhotoviteľa**“ znamená všetky prístroje, stroje, vozidlá a iné podobné zariadenia, náradie a iné vybavenie potrebné pre vyhotovenie a dokončenie Diela a odstránenie všetkých vád. Zariadenie zhotoviteľa nezahŕňa Dočasný objekt, Technologické zariadenia, Materiály a akékoľvek ďalšie veci, ktoré majú tvoriť alebo tvoria časť Diela.

„**Zádržné**“ znamená akumulované zadržané peniaze, ktoré Objednávateľ zadržiava podľa článku 13.2. tejto Zmluvy.

„**Zákon o ochrane pamiatkového fondu**“ znamená zákon č. 49/2002 Z. z. o ochrane pamiatkového fondu v znení neskorších predpisov.

„**Zákon o odpadoch**“ znamená zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov.

„**Zákon o RPVS**“ znamená zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.

„**Zákon o verejnom obstarávaní**“ znamená zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

„**Záručná doba**“ znamená lehotu, počas ktorej si Objednávateľ môže uplatniť právo zo zodpovednosti za vady na Diele podľa článku 11 *(Zodpovednosť za vady)* tejto Zmluvy.

„**Záväzný harmonogram**“pozostáva z časového, vecného a finančného harmonogramu, ktoré je Zhotoviteľ povinný vypracovať ako súčasť Dokumentácie. Po schválení návrhu Záväzného harmonogramu Objednávateľom podľa článku 6.3 *(Záväzný harmonogram a POV)* tejto Zmluvy tvorí Záväzný harmonogram Prílohu č. 6 tejto Zmluvy. Časový harmonogram pozostáva z detailného popisu termínov plnenia Zhotoviteľa podľa tejto Zmluvy. Vecný harmonogram pozostáva z detailného popisu vecného postupu plnenia Zhotoviteľa podľa tejto Zmluvy. Finančný harmonogram pozostáva z detailného rozpisu jednotlivých predpokladaných platieb nadväzujúcich na časový harmonogram, ktorých splatnosť Zhotoviteľ predpokladá v rámci plnenia podľa tejto Zmluvy.

**„Záznam o vykonaní Individuálnej skúšky“** znamenázáznam, ktorý preukazuje vykonanie Individuálnej skúšky vykonávanej v súlade s článkom 10.2 *(Individuálne skúšky)* tejto Zmluvy.

**„Záznam o vykonaní Komplexnej skúšky“** znamená záznam, ktorý preukazuje vykonanie Komplexnej skúšky vykonávanej v súlade s 10.3 *(Komplexné skúšky)* tejto Zmluvy.

„**Zmena**“ znamená akúkoľvek zmenu Diela, ktorá je nariadená alebo schválená ako Zmena podľa článku 12 *(Zmeny a úpravy)* tejto Zmluvy.

„**Zmluva**“ znamená túto zmluvu o dielo, ktorá je predmetom a účelom Verejného obstarávania, uzavretú medzi Objednávateľom a Zhotoviteľom v súlade s požiadavkami uvedenými v Súťažných podkladoch, vrátane všetkých Príloh, ako aj všetky jej Zmeny a dodatky, ktoré budú vyhotovené Zmluvnými stranami v súlade s jej ustanoveniami a Právnymi predpismi.

„**Zmluvná cena**“ znamená cenu definovanú v článku 13 *(Zmluvná cena a platby)* tejto Zmluvy a zahrňuje všetky úpravy ceny vykonané v súlade so Zmluvou.

* 1. **Výklad**
     1. Pokiaľ z kontextu nevyplýva niečo iné, riadi sa výklad tejto Zmluvy nasledujúcimi pravidlami:

(i) výrazy v jednotnom čísle označujú aj výrazy v množnom čísle a naopak;

(ii) každý z gramatických rodov označuje aj ostatné gramatické rody;

(iii) odkaz na Zmluvu je odkazom aj na jej prípadné zmeny, ak boli vykonané v súlade so Zmluvou a odkazy na body, články, časti a Prílohy Zmluvy sú odkazmi na body, články, časti a Prílohy tejto Zmluvy, ak nie je uvedené inak;

(iv) odkazy na Právne predpisy sú odkazmi na príslušnú právnu úpravu v platnom znení, pričom pokiaľ sú v Zmluve, jej dodatkoch alebo Prílohách odkazy na ustanovenia právnych predpisov, ktoré boli zmenené, opätovne prijaté alebo priamo či nepriamo nahradené inými ustanoveniami právnych predpisov, považujú sa tieto odkazy na ustanovenia právnych predpisov, ktoré boli zmenené, opätovne prijaté alebo priamo či nepriamo nahrádzajú pôvodné ustanovenia v ich platnom znení, ak to neodporuje dojednaniam Zmluvy, jej dodatkom alebo Prílohám;

(v) odkaz na akýkoľvek dokument je odkazom na dokument v jeho aktuálnom znení, vrátane jeho zmien, s výnimkou prípadov, keď sa podľa Zmluvy na zmenu dokumentu vyžaduje súhlas niektorej zo Zmluvných strán a tento súhlas nebol poskytnutý;

(vi) slová označujúce osoby alebo strany zahŕňajú obchodné spoločnosti a iné právnické osoby, okrem prípadov, kedy kontext vyžaduje niečo iné;

(vii) ustanovenia obsahujúce slovo "súhlasiť", "súhlas" alebo "dohoda" alebo slová podobného významu vyjadrujúce súhlasný prejav vôle vyžadujú, aby súhlas alebo dohoda boli urobené písomne a doručené v súlade s článkom 20.4 *(Komunikácia a jazyk)* Zmluvy;

(viii) bez zbytočného odkladu alebo bezodkladne znamená v lehote nie dlhšej, ako takej, ktorá je pri plnení s náležitou odbornou starostlivosťou v obchodnom styku, ktorú možno od dotknutej osoby spravodlivo, s ohľadom na charakter plnenia/povinnosti požadovať, nevyhnutná na splnenie príslušnej povinnosti;

(ix) "písomný" alebo "písomne" znamená písaný rukou, strojom, tlačený, prípadne vyhotovený elektronicky a existujúci vo forme trvalého záznamu;

(x) nadpisy v Zmluve majú iba informatívny charakter a slúžia na lepšiu orientáciu v texte Zmluvy a nemajú vplyv na výklad jej ustanovení.

* + 1. Prílohy k Zmluve sú jej neoddeliteľnou súčasťou. Neoddeliteľnou súčasťou Zmluvy sú aj Prílohy výslovne neuvedené v bode 1.3.1 Zmluvy, ale ktoré sa neoddeliteľnou súčasťou Zmluvy stali na základe dohody Zmluvných strán.
    2. Obsah dodatkov a Príloh k Zmluve je vykladaný tak, aby mal rovnakú platnosť a účinnosť, ako keby bol určený priamo v dojednaniach obsiahnutých v Zmluve.
    3. Pre lehoty ustanovené v Zmluve alebo vo všeobecne záväzných právnych predpisoch platia ustanovenia § 122 Občianskeho zákonníka alebo osobitných všeobecne záväzných právnych predpisov, ak z tejto Zmluvy nevyplýva niečo iné.
  1. **Súčasti Zmluvy**
     1. Neoddeliteľnou súčasťou Zmluvy sú všetky nasledujúce Prílohy:
        1. Príloha 1 – Ponuka vrátane
           1. Pomocná rozpočtová tabuľka k vytvoreniu rozpočtu
           2. Návrh na plnenie kritérií
           3. Zoznam Subdodávateľov a
           4. Zoznam Kľúčových osôb Zhotoviteľa s uvedením ich kontaktných údajov, vrátane kópií dokladov preukazujúcich ich kvalifikáciu
        2. Príloha 2 – Súťažné podklady vrátane Opisu predmetu zákazky, Dokumenty Objednávateľa
        3. Príloha 3 – Vzor zmenového listu
        4. Príloha 4 – Potvrdenie o zrealizovaní obhliadky Staveniska (za predpokladu, že Zhotoviteľ vykonal obhliadku Staveniska podľa článku 7.1.2 tejto Zmluvy)
        5. Príloha 5 – Kópia poistnej zmluvy (poistných zmlúv)
        6. Príloha 6 – Záväzný harmonogram schválený Objednávateľom
        7. Príloha 7 – POV schválený Objednávateľom

(ďalej pre Zmluvu a všetky jej Prílohy ako „Zmluva“)

* + 1. Zmluvné strany sa dohodli, že Ponuka Zhotoviteľa predložená v rámci verejnej súťaže sa stáva súčasťou tejto Zmluvy a tvorí Prílohu č. 1.

1. **ÚČEL A PREDMET ZMLUVY**
   1. **Účel Zmluvy**
      1. Účelom Zmluvy je vykonanie Diela s odbornou starostlivosťou, riadne, včas a tak, aby bolo vykonané v súlade so všeobecne záväznými právnymi predpismi a slovenskými technickými normami, aj keď nie sú právne záväzné, s tým, že Dielo bude spĺňať požiadavky zodpovedajúce vysokému stavebno-technickému a technologickému štandardu obvykle kladenému na tento druh stavby/zariadenia a súvisiaca úprava práv a povinností Zmluvných strán. Účelom tejto Zmluvy je tiež vykonanie Diela tak, aby spĺňalo požiadavky Právnych predpisov a Dopravného úradu na prevádzkovanie Stavby, vrátane zabezpečenia všetkých súvisiacich povolení a/alebo certifikátov.
   2. **Predmet Zmluvy**
      1. Predmetom Zmluvy je záväzok Zhotoviteľa vyhotoviť Dielo tak, ako je definované ďalej, podľa Dokumentov Objednávateľa, a to najmä Opisu predmetu zákazky a záväzok Objednávateľa zaplatiť za zhotovené Dielo Zmluvnú cenu, a to všetko za podmienok ustanovených touto Zmluvou.
      2. Zhotoviteľ vyhlasuje, že má dostatok odborných predpokladov a skúseností potrebných na realizáciu Diela podľa Zmluvy.
      3. Záväzok Zhotoviteľa podľa tejto Zmluvy spočíva v rámci vykonávania Diela najmä, nie však výlučne, v záväzku Zhotoviteľa:
2. navrhnúť a vypracovať Dokumentáciu na vyhotovenie Diela v rozsahu podľa Opisu predmetu zákazky, Súťažných podkladov a Ponuky, v podrobnosti a požiadavkách na zabezpečenie vydania právoplatného(-ých) rozhodnutia(-í) na vyhotovenie Diela, inak v rozsahu potrebnom na zabezpečenie splnenia účelu Zmluvy podľa článku 2.1 *(Účel Zmluvy)* tejto Zmluvy; ktorú je Zhotoviteľ povinný predložiť Objednávateľovi na schválenie pred jej predložením Príslušnému orgánu; Súčasťou Dokumentácie je Záväzný harmonogram a POV;
3. vykonať Inžinierske činnosti, ktoré sú bližšie špecifikované v Opise predmetu zákazky a Ponuke, v súlade so Zmluvou, Dokumentáciou a na základe Pokynov, inak v rozsahu potrebnom na zabezpečenie splnenia účelu Zmluvy podľa článku 2.1 *(Účel Zmluvy)* tejto Zmluvy; vrátane zabezpečenia všetkých skúšok, povolení, licencií a certifikátov Dopravného úradu a iných Príslušných orgánov potrebných pre riadne užívanie Stavby;
4. vykonať Autorský dozor v rozsahu bližšie špecifikovanom v Opise predmetu zákazky a Ponuke, v súlade so Zmluvou, Dokumentáciou a na základe Pokynov, inak v rozsahu potrebnom na zabezpečenie splnenia účelu Zmluvy podľa článku 2.1 *(Účel Zmluvy)* tejto Zmluvy;
5. zabezpečiť potrebné prieskumy, štúdie, skúšky v rozsahu bližšie špecifikovanom v Opise predmetu zákazky a Ponuke, v súlade so Zmluvou, Dokumentáciou a na základe Pokynov, inak v rozsahu potrebnom na zabezpečenie splnenia účelu Zmluvy podľa článku 2.1 *(Účel Zmluvy)* tejto Zmluvy;
6. vykonať Stavebnú časť, ktorá je bližšie špecifikovaná v Opise predmetu zákazky a Ponuke, v súlade so Zmluvou, Dokumentáciou a na základe Pokynov, inak v rozsahu potrebnom na zabezpečenie splnenia účelu Zmluvy podľa článku 2.1 *(Účel Zmluvy)* tejto Zmluvy a tak, aby Stavebná časť spĺňala všetky kritériá umožňujúce riadnu prevádzku Technologických zariadení a prevádzku Stavby;
7. dodať Technologické zariadenia v rozsahu bližšie špecifikovanom v Opise predmetu zákazky a Ponuke v súlade so Zmluvou, Dokumentáciou a na základe Pokynov, inak v rozsahu potrebnom na zabezpečenie splnenia účelu Zmluvy podľa článku 2.1 *(Účel Zmluvy)* tejto Zmluvy a vo vzťahu k nim vykonať práce spočívajúce v montáži, inštalácii a uvedení do prevádzky, pričom uvedenie do prevádzky bude spočívať najmä, nie však výlučne v uvedení do činnosti jednotlivých Technologických zariadení, ich vzájomnom zregulovaní a komplexnom vyskúšaní, za súčinnosti spočívajúcej vo vykonávaní dohľadu Objednávateľom poverenej osoby; Záväzok Zhotoviteľa dodať Dielo zahŕňa aj poskytnutie záruky a autorizovaného záručného servisu na Technologické zariadenia po dobu trvania záruky, a to všetko za podmienok stanovených touto Zmluvou;
8. poskytnúť technickú podporu a súčinnosť Objednávateľom poverenej osobe pri uskutočňovaní skúšobnej prevádzky;
9. zabezpečiť separáciu, zhromažďovanie a zhodnocovanie všetkých odpadov, ktoré vzniknú pri vyhotovovaní Diela, a ich odovzdanie osobám oprávneným nakladať s odpadmi podľa Zákona o odpadoch vrátane uloženia odpadu na skládku, a to podľa podmienok stanovených v Opise predmetu zákazky a Ponuke, v súlade so Zmluvou, Dokumentáciou a na základe Pokynov;
10. vykonávať ďalšie činnosti pre Objednávateľa súvisiace s plnením podľa tejto Zmluvy, ktorých obsah je bližšie vymedzený v Dokumentoch Objednávateľa, najmä Opise predmetu zákazky a Ponuke;
11. odstrániť vady, vo vzťahu ku ktorým Objednávateľ uplatní svoje nároky zo zodpovednosti za vady v zmysle tejto Zmluvy.
    * 1. V prípade, že bude potrebné upresniť požiadavky na Dielo, uplatní sa postup podľa článku 4.3 *(Rozhodnutia)* podľa tejto Zmluvy.
      2. Pre vylúčenie pochybností sa uvádza, že Dielom sa rozumie každá činnosť Zhotoviteľa vykonávaná na základe tejto Zmluvy a to bez ohľadu na to, či má výsledok tejto činnosti Zhotoviteľa charakter diela v zmysle § 536 ods. 2 Obchodného zákonníka alebo diela v zmysle § 3 Autorského zákona, alebo či výsledkom tejto činnosti je alebo nie je hmotný substrát.
      3. Pre vylúčenie pochybností sa ďalej uvádza, že odplata za výkon všetkých činností podľa tejto Zmluvy je súčasťou Zmluvnej ceny.
12. **VŠEOBECNÉ ÚSTANOVENIA O VYKONÁVANÍ DIELA**
    1. **Vykonávanie Diela**
       1. Zhotoviteľ je povinný vykonať Dielo na svoje náklady a na svoje nebezpečenstvo tak, aby bolo vykonané v súlade:
13. s touto Zmluvou,
14. so Súťažnými podkladmi,
15. s Ponukou Zhotoviteľa,
16. s platnými rozhodnutiami, záväznými stanoviskami, súhlasmi, vyjadreniami a povoleniami Príslušných orgánov a iných dotknutých osôb v súvislosti s Projektom, ktoré budú platné a účinné v čase vykonávania Diela,
17. so všeobecne záväznými Právnymi predpismi, vrátane predpisov hygienických, o bezpečnosti a ochrane zdravia pri práci, protipožiarnej ochrane, ochrane životného prostredia, v súlade s platnými slovenskými technickými normami, európskymi normami a všeobecne záväznými nariadeniami platnými pre danú lokalitu.
    * 1. Zhotoviteľ je povinný vykonať Dielo s vynaložením odbornej starostlivosti, efektívne a v súlade s najlepšími profesionálnymi zvyklosťami.
      2. Zhotoviteľ je pri vykonávaní Diela povinný dodržiavať všetky platné Právne predpisy a normy, postupovať v súlade s požiadavkami všetkých slovenských technických noriem („STN“, ktoré sa na Dielo vzťahujú a sú platné na území SR v čase Prevzatia Diela podľa článku 10.8 *(Prevzatie Diela)* tejto Zmluvy), ktoré boli vydané a súvisia s plnením vykonávaným na základe tejto Zmluvy, s požiadavkami vyplývajúcimi zo Súťažných podkladov, najmä Opisu predmetu zákazky, s Pokynmi, s požiadavkami, rozhodnutiami, povoleniami, opatreniami a stanoviskami Príslušných orgánov, v súlade s upresneniami požiadaviek na Dielo v súlade s postupom podľa článku 2.2.4 tejto Zmluvy a v súlade s vyjadreniami a stanoviskami Objednávateľa alebo Dozoru Objednávateľa, o ktoré Zhotoviteľ požiadal v súlade s článkom 3.5.6 tejto Zmluvy. Ak v priebehu plnenia Zmluvy dôjde k zmene Príslušných predpisov, Zhotoviteľ je povinný upozorniť Objednávateľa na obsah a možný dopad tejto zmeny.
      3. Zhotoviteľ je povinný zabezpečiť Materiál, Technologické zariadenia a Dokumentáciu tak, ako sú uvedené v Zmluve, Pracovníkov Zhotoviteľa, Vybavenie, spotrebovávané prostriedky a iné veci a služby, či už dočasného alebo trvalého charakteru, ktoré sú požadované v Zmluve.
      4. Ak sa Zmluvné strany nedohodnú inak, Zhotoviteľ je povinný zaobstarať a do Prevzatia Diela podľa článku 10.8 *(Prevzatie Diela)* tejto Zmluvy udržiavať v platnosti všetky príslušné oprávnenia, privolenia, súhlasy, vyjadrenia, koncesie, certifikáty, licencie a iné dokumenty, ktoré sú potrebné na realizáciu Diela.
      5. Zhotoviteľ je povinný predložiť podrobnosti o opatreniach a metódach, ktoré navrhuje uskutočniť za účelom realizácie Diela, kedykoľvek ho o to Dozor Objednávateľa alebo Objednávateľ požiada. Bez predchádzajúceho upozornenia Dozoru Objednávateľa alebo Objednávateľa Zhotoviteľ nesmie vykonať žiadnu podstatnú zmenu týchto opatrení a metód.
      6. Zhotoviteľ je povinný zabezpečiť, aby Dielo bolo vyhotovené spôsobom nepriečim sa dobrým mravom a/alebo poctivému obchodnému styku, v súlade s Právnymi predpismi s osobitným dôrazom na ochranu životného prostredia a zamedzenie trestnej zodpovednosti.
    1. **Vlastníctvo a nebezpečenstvo škody**
       1. Vlastníkom Diela je od počiatku Objednávateľ. Nebezpečenstvo škody na Diele znáša Zhotoviteľ. Tým nie je dotknutá iná zodpovednosť Zhotoviteľa podľa tejto Zmluvy.
       2. Nebezpečenstvo škody:
18. na Dokumentácií prechádza na Objednávateľa prevzatím tejto časti Diela,
19. na Diele prechádza na Objednávateľa prevzatím časti Diela Objednávateľom podľa článku 10.7 *(Prevzatie časti Diela)* alebo prevzatím celého Diela *(Prevzatie Diela)*.
    * 1. V prípade straty, zničenia, alebo akéhokoľvek poškodenia Diela, Vybavenia, Dokumentácie počas obdobia, v ktorom za ne nesie zodpovednosť Zhotoviteľ, je Zhotoviteľ povinný na vlastné náklady a nebezpečenstvo napraviť stratu, zničenie alebo poškodenie tak, aby Dielo, Vybavenie, a Dokumentácia zodpovedali podmienkam tejto Zmluvy. Podľa povahy spôsobenej škody môže Objednávateľ požiadať Zhotoviteľa o úhradu škody uvedením do predošlého stavu.
      2. Po Prevzatí Diela bude Zhotoviteľ naďalej zodpovedať za akúkoľvek stratu, zničenie alebo škodu spôsobenú:
20. akýmkoľvek konaním Zhotoviteľa, Pracovníkov Zhotoviteľa, Subdodávateľov, alebo iných osôb, za ktoré Zhotoviteľ zodpovedá a
21. ktoré vzniklo v dôsledku činností Zhotoviteľa pred Prevzatím Diela, za ktoré bol Zhotoviteľ zodpovedný.

3.4.6 Pre vylúčenie pochybností, škodou na Diele sa rozumie aj poškodenie objektu Nemocnice Ružinov alebo iných objektov na Stavenisku alebo v jeho bezprostrednej blízkosti, vrátane poškodenia, ktoré bolo zapríčinené intenzívnou dopravou ťažkých vozidiel, vibráciami a poklesmi pôdy.

* 1. **Súčinnosť**
     1. Objednávateľ je povinný na žiadosť Zhotoviteľa poskytnúť Zhotoviteľovi za účelom a v rozsahu nevyhnutnom na umožnenie dosiahnutia účelu Zmluvy potrebnú súčinnosť spočívajúcu najmä v udelení potrebných plnomocenstiev pre Zhotoviteľa, udelení súhlasov a privolení, ktoré sú potrebné pre úspešnú realizáciu Diela a Projektu. Zhotoviteľ je povinný včas, najneskôr však sedem (7) Dní vopred, Objednávateľa písomne požiadať o udelenie takýchto plnomocenstiev, súhlasov a privolení, v opačnom prípade zodpovedá za spôsobenú škodu. Objednávateľ je ďalej povinný poskytovať Zhotoviteľovi informácie, podklady, vyjadrenia a stanoviská v rozsahu nevyhnutnom na plnenie tejto Zmluvy. Objednávateľ je povinný poskytovať ďalšiu súčinnosť vyplývajúcu z ustanovení tejto Zmluvy.
  2. **Správy o postupe prác**
     1. Zhotoviteľ je povinný pripravovať až do Prevzatia Diela správy o postupe prác a predkladať ich Objednávateľovi a Dozoru Objednávateľa v dvoch (2) listinných vyhotoveniach a zároveň ich zasielať v elektronickej podobe na emailovú adresu Kľúčových osôb Objednávateľa.
     2. Prvá správa bude pokrývať obdobie do konca kalendárneho mesiaca, v ktorom nastane Dátum začatia prác. Správy o postupe prác bude Zhotoviteľ predkladať raz za dva (2) týždne.
     3. Správy o postupe prác budú obsahovať:

1. informácie stave a o rozsahu rozpracovanosti plnení Diela vo vzťahu k Záväznému harmonogramu, vrátane dokladov o aktivite alebo činnosti uskutočnenej v rámci Inžinierskej činnosti,
2. správy o stave plnenia úloh, ktoré boli Zhotoviteľovi zadané Pokynmi,
3. rozpis uskutočnených prác na Diele za daný mesiac podľa položiek špecifikovaných vo Výkaze výmer a ich prepočet podľa jednotkových cien špecifikovaných vo Výkaze výmer,
4. rovnopisy Dokumentácie, vrátane čiastkovej Dokumentácie (prieskumy a štúdie) a popis stavu kompletnosti Dokumentácie,
5. rovnopisy dokumentov vyhotovených v rámci výkonu Inžinierskej činnosti, a to najmä, nie však výlučne, rovnopisy žiadostí, návrhov a opravných prostriedkov adresovaných príslušným orgánom štátnej správy a samosprávy a rovnopisy rozhodnutí, stanovísk alebo iných dokumentov vydaných príslušnými orgánmi štátnej správy a samosprávy, ktoré sa vzťahujú na Projekt,
6. špecifikáciu chýbajúcich podkladov, nedostatočných podkladov alebo čakacích lehôt na strane Príslušných orgánov,
7. fotografie dokumentujúce pokrok na Stavenisku v elektronickej forme na CD,
8. podrobnosti popísané v článku 5.6 (Záznamy o Pracovníkoch Zhotoviteľa a Zariadeniach Zhotoviteľa) tejto Zmluvy,
9. podrobnosti o bilancii zdrojov, ktoré Zhotoviteľ plánuje využiť pri prácach na Stavebnej časti Diela v nasledujúcich dvoch (2) týždňoch. Tieto podrobnosti zahŕňajú najmä plánované počty Pracovníkov Zhotoviteľa, podrobnosti o Zariadeniach Zhotoviteľa, ako aj informácie o materiáloch a Technologických zariadeniach, ktoré Zhotoviteľ plánuje využiť,
10. podrobnosti o plánovaných udalostiach na nasledujúce dva (2) týždne, pri výskyte ktorých je Zhotoviteľ, v zmysle podmienok tejto Zmluvy, povinný prizvať Objednávateľa k určitému úkonu, najmä, nie však výlučne, pri zakrytí časti Diela a pri uskutočnení skúšok,
11. evidenciu o množstve a druhu odvážaného odpadu zo Staveniska, rovnopisy dokumentov o odovzdaní (uložení) odpadu a sutiny osobám oprávneným nakladať s odpadom podľa Zákona o odpadoch, obsahujúce údaje o druhu a množstve uskladneného odpadu,
12. informácie o nehodách na Stavenisku a iných bezpečnostných incidentoch,
13. ďalšie skutočnosti a okolnosti týkajúce sa realizácie Diela, ktoré sú podstatné alebo ktoré môžu mať vplyv na zmenu pokynov Objednávateľa,
14. prehľad navrhovaných, odsúhlasených a uskutočnených Zmien.
    * 1. Súčasťou správ o postupe prác sú nad rámec vyššie uvedeného aj iné dokumenty, pokiaľ tak výslovne ustanovuje táto Zmluva.
    1. **Pokyny** 
       1. Pokyny, ktorými je Zhotoviteľ v zmysle tejto Zmluvy viazaný, je mu oprávnený dať Objednávateľ, Dozor Objednávateľa, alebo Objednávateľom poverená osoba.
       2. Ak nejaký Pokyn predstavuje Zmenu, musí sa použiť článok 12 *(Zmeny a úpravy*) tejto Zmluvy.
       3. Pokyny musia mať písomnú formu. Ak Objednávateľ, Dozor Objednávateľa, alebo Objednávateľom poverená osoba vydá ústny Pokyn, tento je vždy povinný písomne potvrdiť Zhotoviteľovi v lehote do dvoch (2) Dní.
       4. Ak Zhotoviteľ spochybňuje akýkoľvek Pokyn Dozoru Objednávateľa alebo Objednávateľom poverenej osoby, môže predložiť túto záležitosť Objednávateľovi, ktorý je povinný bezodkladne potvrdiť, zrušiť alebo zmeniť takéto rozhodnutie alebo Pokyn.
       5. Zhotoviteľ je vždy povinný konať v súlade s Pokynmi a nie je oprávnený sa od týchto Pokynov odchýliť, ibaže (i) obdrží predchádzajúci písomný súhlas Dozoru Objednávateľa, Objednávateľa, alebo Objednávateľom poverenej osoby, alebo (ii) je také odchýlenie nevyhnutné urobiť v prípade bezprostredne hroziacej ujmy a stavu núdze na ochranu záujmov Objednávateľa a získanie predchádzajúceho písomného súhlasu Dozoru Objednávateľa, Objednávateľa alebo Objednávateľom poverenej osoby nie je možné rozumne vyžadovať, (iii) sú tieto Pokyny v rozpore s ustanoveniami tejto Zmluvy, alebo by mohli ohrozovať bezpečnosť a zdravie na Stavenisku.
       6. Pokiaľ si niektorá záležitosť počas vykonávania Diela vyžaduje vyjadrenie alebo stanovisko Objednávateľa, Zhotoviteľ môže požiadať o vydanie Pokynu. Objednávateľ je povinný vydať Pokyn do siedmych (7) Dní odo dňa, kedy Zhotoviteľ o vydanie Pokynu požiadal.
       7. Zhotoviteľ je povinný bezodkladne písomne oznámiť Objednávateľovi všetky skutočnosti a okolnosti, ktoré pri realizácii Diela zistil alebo sa o nich dozvedel a ktoré môžu mať vplyv na zmenu Pokynov. Ak však nedôjde k zmene Pokynov Objednávateľom, je Zhotoviteľ povinný postupovať podľa pôvodných Pokynov.
       8. Zhotoviteľ je povinný bezodkladne Objednávateľa písomne upozorniť na nevhodnosť Pokynov na účely zabezpečenia splnenia účelu Zmluvy podľa článku 2.1 *(Účel Zmluvy)* tejto Zmluvy a riadnej realizácie Diela, ak Zhotoviteľ môže túto nevhodnosť zistiť pri vynaložení odbornej starostlivosti. Taktiež je povinný Objednávateľa písomne upozorniť, ak sú tieto v rozpore s Právnymi predpismi, inak bude zodpovedný za škodu spôsobenú splnením takéhoto Pokynu. Ak aj napriek písomnému upozorneniu Zhotoviteľa na nevhodnosť takéhoto Pokynu bude Objednávateľ trvať na jeho dodržaní, čo oznámi písomne Zhotoviteľovi do siedmych (7) Dní odo dňa, keď obdržal upozornenie Zhotoviteľa, bude povinnosťou Zhotoviteľa takýto Pokyn splniť, nebude však zodpovedný za prípadnú škodu spôsobenú splnením takéhoto Pokynu. Ak Objednávateľ neoznámi Zhotoviteľovi vo vyššie uvedenej lehote, že trvá na svojom Pokyne, má sa za to, že Objednávateľ netrvá na splnení takéhoto Pokynu a Zhotoviteľ tento Pokyn nesplní.
       9. Zhotoviteľ upozorní Dozor Objednávateľa vždy, keď je pravdepodobné, že sa realizácia Diela oneskorí alebo preruší, ak nevhodný Pokyn prekáža v riadnom vykonávaní Diela, alebo ak Pokyn nebude vydaný v primeranom čase v zmysle Zmluvy. Toto upozornenie musí obsahovať podrobnosti o predmetnom Pokyne, podrobnosti o tom, prečo a dokedy by mal byť vydaný, a podrobnosti o povahe a rozsahu omeškania alebo prerušenia prác.
       10. Ak Zhotoviteľovi vznikne omeškanie a/alebo Náklady, ako dôsledok toho, že Dozor Objednávateľa alebo Objednávateľ nevydal Pokyn v čase dohodnutom v tejto Zmluve, alebo boli práce prerušené v dôsledku nevhodného Pokynu, ktorý je špecifikovaný v upozornení s priloženými podrobnosťami, Zhotoviteľ dá Dozoru Objednávateľa ďalšie upozornenie a podľa článku 17.2 *(Požiadavky Zhotoviteľa)* tejto Zmluvy bude mať nárok na:
15. predĺženie Lehoty realizácie v dôsledku každého takého omeškania, ak dokončenie Diela je alebo bude oneskorené a to podľa článku 6.4 *(Predĺženie Lehoty realizácie)* tejto Zmluvy a
16. úhradu súvisiacich a preukázateľných Nákladov.
    * 1. Po obdržaní tohto ďalšieho upozornenia je Dozor Objednávateľa povinný postupovať v súlade s článkom 4.3 *(Rozhodnutia)* tejto Zmluvy tak, aby tieto záležitosti odsúhlasil, alebo o nich rozhodol.
      2. Avšak pokiaľ (a do tej miery ak) omeškanie bolo spôsobené chybou alebo omeškaním Zhotoviteľa, vrátane chyby v niektorom dokumente Dokumentácie, alebo oneskorením s ich predložením, Zhotoviteľ nebude mať nárok na takéto predĺženie Lehoty realizácie, ani uhradenie Nákladov.
17. **DOZOR OBJEDNÁVATEĽA A KĽÚČOVÉ OSOBY OBJEDNÁVATEĽA**
    1. **Povinnosti a právomoc Dozoru Objednávateľa**
       1. Objednávateľ môže, avšak nie je povinný, vymenovať Dozor Objednávateľa, ktorý bude vykonávať povinnosti jemu vyplývajúce zo Zmluvy. V prípade, že Dozor Objednávateľa nebude Objednávateľom stanovený, bude jeho úlohy podľa tejto Zmluvy vykonávať osoba určená podľa potreby Objednávateľom alebo Objednávateľ. Ustanovenia tohto článku 4.1.1 Zmluvy, ako aj ďalšie ustanovenia tejto Zmluvy, ktoré definujú povinnosti Dozoru Objednávateľa, sa primerane použijú aj na rozsah povinností a právomoc Objednávateľom poverenej osoby. Ak Objednávateľ plánuje vymenovať Dozor Objednávateľa, ale tento nevymenuje v primeranom čase pred Dátumom začatia prác podľa článku 6.1 *(Začatie prác)* tejto Zmluvy, Objednávateľ je povinný menovať svojho zástupcu, ktorý bude mať na prechodnú dobu, kým nebude menovaný Dozor Objednávateľa, oprávnenia a povinnosti Dozoru Objednávateľa podľa tejto Zmluvy.
       2. Personál Dozoru Objednávateľa musí zahŕňať dostatočne kvalifikovaných inžinierov a ďalších odborníkov, ktorí sú kompetentní vykonávať tieto povinnosti.
       3. Dozor Objednávateľa nie je oprávnený dopĺňať alebo meniť Zmluvu.
       4. Dozor Objednávateľa je oprávnený uplatňovať právomoci, ktoré mu prislúchajú tak, ako sú uvedené v Zmluve, alebo ako to zo Zmluvy vyplýva.
       5. Kedykoľvek Dozor Objednávateľa vykonáva určitú činnosť, pre ktorú sa vyžaduje súhlas Objednávateľa, potom (pre účely Zmluvy) sa predpokladá, že Objednávateľ mu taký súhlas udelil.
       6. Ak nie je v tejto Zmluve uvedené inak:
18. kedykoľvek si Dozor Objednávateľa plní svoje povinnosti, alebo vykonáva činnosti uvedené v Zmluve alebo z nej vyplývajúce, predpokladá sa, že Dozor Objednávateľa koná v mene a na účet Objednávateľa;
19. Dozor Objednávateľa nemá právomoc zbaviť ktorúkoľvek zo Zmluvných strán akýchkoľvek povinností, záväzkov alebo zodpovednosti podľa Zmluvy;
20. každé schválenie, kontrola, potvrdenie, súhlas, preskúmanie, Pokyn, upozornenie, návrh, požiadanie, skúška alebo podobný úkon Dozoru Objednávateľa (vrátane absencie nesúhlasu), má rovnané účinky akoby konal samotný Objednávateľ;
21. kedykoľvek si určitá záležitosť vyžaduje schválenie, kontrolu, potvrdenie, súhlas, preskúmanie, Pokyn, upozornenie, návrh, požiadanie, skúšku alebo podobný úkon Dozoru Objednávateľa, Dozor Objednávateľa bude povinný tieto vykonať v lehote primeranej podľa konkrétnych okolností a počínať si pri vynaložení odbornej starostlivosti tak, aby nedošlo k omeškaniu činností Zhotoviteľa vykonávaných podľa tejto Zmluvy. Zhotoviteľ sa zaväzuje, že Dozoru Objednávateľa poskytne potrebnú súčinnosť, ktorá umožní Dozoru Objednávateľa konať v súlade s predchádzajúcou vetou.
    1. **Výmena Dozoru Objednávateľa**
       1. V prípade zámeru Objednávateľa vymeniť Dozor Objednávateľa, je povinný oznámiť Zhotoviteľovi písomne kontaktné údaje nového Dozoru Objednávateľa, s telefónnymi číslami a elektronickou adresou nového Dozoru Objednávateľa. Vymenovanie a odvolanie Dozoru Objednávateľa sa stane voči Zhotoviteľovi účinným Dňom nasledujúcim po Dni doručenia takéhoto písomného oznámenia Zhotoviteľovi, ak nebude v tomto oznámení uvedený neskorší termín.
    2. **Rozhodnutia**
       1. Kedykoľvek táto Zmluva predpokladá, že pri odsúhlasovaní alebo rozhodovaní o nejakej záležitosti, bude Dozor Objednávateľa postupovať v súlade s týmto článkom 4.3 *(Rozhodnutia)* tejto Zmluvy, potom je Dozor Objednávateľa povinný predmet rozhodnutia bezodkladne konzultovať s obidvomi Zmluvnými stranami a pokúsiť sa dosiahnuť zhodu. Ak sa zhoda nedosiahne, Dozor Objednávateľa musí urobiť spravodlivé rozhodnutie v súlade so Zmluvou a príslušnými Právnymi predpismi, pričom bude brať do úvahy všetky významné okolnosti.
       2. Dozor Objednávateľa je povinný oznámiť obidvom Zmluvným stranám výsledok každej dohody alebo rozhodnutia spolu s podporným podrobným popisom. Takáto dohoda alebo rozhodnutie bude pre Zmluvné strany záväzné až do jeho zrušenia alebo nahradenia inou dohodou alebo rozhodnutím súdu.
    3. **Kľúčové osoby Objednávateľa**
       1. Kľúčovými osobami Objednávateľa sú:
22. riaditeľ Odboru strategických investícií Objednávateľa,
23. Dozor Objednávateľa,
24. iné osoby, ktoré Objednávateľ označí ako Kľúčové osoby Objednávateľa.
25. **PREDSTAVITEĽ ZHOTOVITEĽA, DOZOR ZHOTOVITEĽA A SUBDODÁVATELIA**
    1. **Predstaviteľ Zhotoviteľa**
       1. Zhotoviteľ je povinný vymenovať pre účely styku s Objednávateľom a Dozorom Objednávateľa alebo Objednávateľom poverenou osobou pre účely tejto Zmluvy svojho predstaviteľa (zástupcu), ktorý bude mať všetky právomoci potrebné na to, aby mohol konať v mene a na účet Zhotoviteľa podľa tejto Zmluvy.
       2. Všetky povinnosti a oprávnenia stanovené v Zmluve, alebo z nej vyplývajúce pre Zhotoviteľa, s výnimkou Zmien, inej zmeny Zmluvy, ukončenia Zmluvy, vymenovania a odvolania Predstaviteľa Zhotoviteľa, bude v mene a na účet Zhotoviteľa oprávnený a povinný vykonávať Predstaviteľ Zhotoviteľa s tým, že na výkon týchto činností môže Zhotoviteľ písomne poveriť ktorúkoľvek osobu spomedzi Pracovníkov Zhotoviteľa. Predstaviteľ Zhotoviteľa môže týmto spôsobom poveriť aj inú tretiu osobu. V takom prípade je však povinný vyžiadať si predchádzajúci písomný súhlas Objednávateľa a musí zabezpečiť plnenie povinností podľa článku 20.8 *(Mlčanlivosť)* tejto Zmluvy. Akékoľvek určenie, Pokyn, kontrola, prehliadka, súhlas, schválenie alebo podobné konanie alebo opomenutie urobené akoukoľvek takouto osobou bude mať rovnaké účinky, akoby bolo urobené samotným Predstaviteľom Zhotoviteľa.
       3. Zhotoviteľ je povinný najneskôr štrnásť (14) Dní pred Dátumom začatia prác podľa článku 6.1.1 (b) tejto Zmluvy predložiť Dozoru Objednávateľa na odsúhlasenie meno, priezvisko a kontaktné údaje osoby, ktorú Zhotoviteľ navrhuje menovať za Predstaviteľa Zhotoviteľa. Ak Dozor Objednávateľa takýto súhlas neudelí alebo dodatočne odvolá, je Zhotoviteľ povinný navrhnúť rovnakým spôsobom inú vhodnú osobu.
       4. Zhotoviteľ nesmie, bez predchádzajúceho súhlasu Dozoru Objednávateľa, odvolať Predstaviteľa Zhotoviteľa alebo vymenovať nového.
       5. Ak Predstaviteľ Zhotoviteľa má byť dočasne neprítomný na Stavenisku počas realizácie Diela, musí pred svojou neprítomnosťou vymenovať vhodnú náhradnú osobu (za podmienky predchádzajúceho súhlasu Dozoru Objednávateľa) a Dozor Objednávateľa musí byť o tejto skutočnosti informovaný.
       6. Predstaviteľ Zhotoviteľa musí, v zastúpení Zhotoviteľa, prijímať Pokyny podľa článku 3.5 *(Pokyny)* tejto Zmluvy.
       7. Predstaviteľ Zhotoviteľa môže s predchádzajúcim súhlasom Dozoru Objednávateľa previesť akúkoľvek právomoc, funkciu alebo oprávnenie na ktorúkoľvek kompetentnú osobu a toto poverenie môže s predchádzajúcim súhlasom Dozoru Objednávateľa kedykoľvek zrušiť (odvolať). Plnenie povinností podľa článku 20.8 *(Mlčanlivosť)* tejto Zmluvy musí byť zabezpečené. Poverenie alebo jeho odvolanie je účinné až doručením predchádzajúceho oznámenia, podpísaného Predstaviteľom Zhotoviteľa, v ktorom bude menovaná táto poverená osoba s uvedením právomoci, funkcie alebo oprávnenia, ktoré sa jej udeľujú alebo rušia, Dozoru Objednávateľa.
       8. Predstaviteľ Zhotoviteľa a ním poverené osoby musia plynulo ovládať slovenský jazyk.
       9. Kedykoľvek Predstaviteľ Zhotoviteľa vykonáva konkrétnu činnosť vyžadujúcu súhlas Zhotoviteľa alebo akýchkoľvek jeho orgánov, má sa na účely Zmluvy za to, že Zhotoviteľ alebo jeho príslušný orgán taký súhlas vydal.

* 1. **Dozor Zhotoviteľa**
     1. V priebehu vykonávania Stavebnej časti zabezpečí Zhotoviteľ potrebný dozor.
     2. Dozor bude vykonávaný dostatočným počtom osôb so zodpovedajúcou znalosťou slovenského jazyka a znalosťou činností, ktoré majú byť vykonané (vrátane požadovaných metód a techník, rizík, ktoré pravdepodobne môžu nastať a metód ochrany pred nehodami) pre uspokojivú a bezpečnú realizáciu Diela.
  2. **Kľúčové osoby Zhotoviteľa**
     1. Zhotoviteľ sa zaväzuje, že výkon vybraných odborných činností v rámci plnenia tejto Zmluvy bude vykonávať vždy prostredníctvom Kľúčových osôb Zhotoviteľa, ktoré na tento účel identifikoval vo svojej Ponuke. Iba výnimočne môže Zhotoviteľ použiť na výkon vybraných odborných činností aj ďalšie osoby v prípade, ak ich realizáciu objektívne nie je možné zabezpečiť v požadovanej kvalite a/alebo čase prostredníctvom určenej Kľúčovej osoby Zhotoviteľa. Zoznam Kľúčových osôb Zhotoviteľa s uvedením ich kvalifikácie a doklady preukazujúce ich kvalifikáciu tvoria obsah Prílohy č. 1 tejto Zmluvy.
     2. Nahradenie niektorej z Kľúčových osôb Zhotoviteľa je možné výlučne so súhlasom Objednávateľa a iba v prípade, ak Kľúčová osoba Zhotoviteľa preukázateľne nemôže vykonávať činnosť, na ktorú bola určená. Objednávateľ takýto súhlas bezdôvodne neodoprie, avšak platí, že novo navrhovaná Kľúčová osoba Zhotoviteľa musí spĺňať rovnakú odbornú spôsobilosť, ako je spôsobilosť, ktorej splnenie preukazovala Kľúčová osoba Zhotoviteľa, ktorá sa nahrádza. Spôsobilosť novej Kľúčovej osoby Zhotoviteľa preukazuje Zhotoviteľ rovnakými dokladmi ako boli požadované v Podmienkach účasti.
     3. Pre vylúčenie pochybností sa Zmluvné strany dohodli, že pre nahradenie Kľúčových osôb Zhotoviteľa nie je potrebné uzatvárať dodatok k tejto Zmluve, pokiaľ bude dodržaný postup podľa tohto článku 5.3 tejto Zmluvy. Po zmene Kľúčovej osoby Zhotoviteľa Zmluvné strany aktualizujú Prílohu č. 1 o údaje o novej Kľúčovej osobe Zhotoviteľa.
  3. **Technický personál a pracovné sily Zhotoviteľa**
     1. Zhotoviteľ je povinný si sám zabezpečiť Pracovníkov Zhotoviteľa alebo iných pracovníkov (ich vyplácanie, ubytovanie, stravovanie a dopravu), ktorí sú nevyhnutní na realizáciu Diela v rozsahu, úrovni, kvalite a lehotách požadovaných Zmluvou.
     2. Zhotoviteľ bude uplatňovať mzdové tarify a dodržiavať pracovné podmienky, ktoré nie sú horšie ako je obvyklé v odbore alebo v priemyselnom odvetví, v ktorom sa vykonáva práca. Ak nie sú aplikovateľné žiadne obvyklé tarify alebo podmienky, bude Zhotoviteľ uplatňovať mzdové tarify a dodržiavať podmienky, ktoré nie sú horšie než všeobecná úroveň miezd a podmienok, ktoré dodržujú miestni zhotovitelia v podobnom odbore alebo priemyselnom odvetví, ako je odbor alebo odvetvie Zhotoviteľa.
     3. Zhotoviteľ sa zaväzuje, že nebude (ani sa o to nebude pokúšať) priamo či nepriamo zamestnávať alebo akýmkoľvek iným spôsobom najímať Pracovníkov Objednávateľa, ktorí sa zúčastňovali alebo zúčastňujú realizácie Zmluvy, a to až do ukončenia Zmluvy.
     4. Zhotoviteľ je povinný konať v súlade s príslušnými pracovno-právnymi predpismi, ktoré sa vzťahujú na Pracovníkov Zhotoviteľa, vrátane, nie však výlučne, s Právnymi predpismi týkajúcimi sa zamestnanosti, bezpečnosti a ochrany zdravia pri práci, sociálneho zabezpečenia a udeľovania pracovných povolení. Zhotoviteľ je povinný zabezpečiť, aby Pracovníci Zhotoviteľa dodržiavali všetky príslušné Právne predpisy vrátane, nie však výlučne tie, ktoré sa týkajú bezpečnosti a ochrany zdravia pri práci.
     5. Na Stavenisku sa nebudú vykonávať práce mimo pracovnú dobu povolenú príslušnými Právnymi predpismi alebo rozhodnutiami Príslušných orgánov, okrem prípadov ak by práca bola nevyhnutná alebo nutná k ochrane života alebo majetku alebo pre bezpečnosť Diela. O týchto prípadoch bude Zhotoviteľ okamžite informovať Dozor Objednávateľa.

* + 1. Poskytnutie a udržiavanie všetkých potrebných ubytovacích a sociálnych zariadení pre Pracovníkov Zhotoviteľa je povinný zabezpečiť Zhotoviteľ. Zhotoviteľ je zodpovedný za udržiavanie potrebných ubytovacích zariadení, ak boli zo strany Zhotoviteľa poskytnuté, a je zodpovedný za poskytnutie a udržiavanie sociálnych zariadení pre Pracovníkov Zhotoviteľa. Zhotoviteľ tiež poskytne zariadenia pre Pracovníkov Objednávateľa, ak je to uvedené v Zmluve, alebo dohodnuté Zmluvnými stranami.
    2. Zhotoviteľ neumožní nikomu z Pracovníkov Zhotoviteľa, aby mali dočasné alebo trvalé ubytovanie v objektoch tvoriacich súčasť Staveniska.
  1. **Kvalifikácia a kompetencie Pracovníkov Zhotoviteľa**
     1. Zhotoviteľ zabezpečí, aby všetci Pracovníci Zhotoviteľa boli vo svojom remesle, povolaní alebo profesii primerane kvalifikovaní, vyškolení a skúsení a mali na výkon im zverených činností príslušné povolenia, certifikácie a autorizácie, ak je to požadované Právnymi predpismi. Dozor Objednávateľa môže požadovať, aby Zhotoviteľ odvolal (alebo inicioval odvolanie) ktoréhokoľvek Pracovníka Zhotoviteľa, vrátane Predstaviteľa Zhotoviteľa, pokiaľ sa ho to týka, ktorý:

1. trvalo koná nesprávne alebo nedbanlivo,
2. plní svoje povinnosti nekompetentne alebo nedbanlivo,
3. porušuje niektoré ustanovenia Zmluvy alebo Právne predpisy, alebo
4. sa trvalo správa tak, že to ohrozuje bezpečnosť, zdravie alebo ochranu životného prostredia.
   * 1. Ak je to potrebné, Zhotoviteľ následne bezodkladne vymenuje náhradnú osobu. Zmenou osoby podľa tohto článku Zmluvy nie je dotknutá zodpovednosť Zhotoviteľa dodržať Záväzný harmonogram ako aj samotné plnenie podľa tejto Zmluvy.
   1. **Záznamy o Pracovníkoch Zhotoviteľa a Zariadeniach Zhotoviteľa**
      1. Zhotoviteľ bude priebežne viesť a na požiadanie predkladať Dozoru Objednávateľa podrobné údaje o počte Pracovníkov Zhotoviteľa v jednotlivých profesiách, o ich činnosti a počte každého z typov Zariadenia Zhotoviteľa na Stavenisku.
      2. Pred začatím prác na Stavenisku Zhotoviteľ vyhotoví organizačnú štruktúru Pracovníkov Zhotoviteľa so zameraním na vymedzenie jednotlivých profesií. Organizačná štruktúra Pracovníkov Zhotoviteľa musí byť v priebehu pracovného času trvalé prístupná na Stavenisku.
   2. **Subdodávatelia**
      1. Zhotoviteľ nesmie Subdodávateľovi zadať vyhotovenie celého Diela. Táto podmienka má charakter požiadavky verejného obstarávateľa alebo obstarávateľa podľa § 38 ods. 4 Zákona o verejnom obstarávaní.
      2. Zhotoviteľ je povinný preukázateľným spôsobom oboznámiť Subdodávateľa s podmienkami tejto Zmluvy a zaviazať Subdodávateľa na dodržiavanie povinností vyplývajúcich z tejto Zmluvy. Zhotoviteľ zodpovedá za splnenie všetkých povinností vyplývajúcich z tejto Zmluvy zo strany Subdodávateľa.
      3. Zhotoviteľ je zodpovedný za dodržiavanie mlčanlivosti podľa článku 20.8 *(Mlčanlivosť)* tejto Zmluvy a za akúkoľvek škodu, konanie, porušenie, opomenutie alebo zanedbanie spôsobené Subdodávateľom, jeho zamestnancami, alebo osobami ním poverenými, pri realizácii Diela Objednávateľovi a/alebo iným osobám, pričom zodpovedá tak, akoby škodu, konanie, porušenie, opomenutie alebo zanedbanie spôsobil sám Zhotoviteľ.
      4. Subdodávateľ, ktorý má povinnosť zapisovať sa do RPVS, je počas platnosti a účinnosti tejto Zmluvy povinný byť v RPVS zapísaný a plniť všetky povinnosti podľa Zákona o RPVS.
      5. Zhotoviteľ je oprávnený zadať subdodávku na realizácii Diela len Subdodávateľovom uvedeným v Prílohe č. 1 tejto Zmluvy v rozsahu podielu uvedenom v Prílohe č. 1 tejto Zmluvy.
      6. V prípade zmeny Subdodávateľa počas trvania tejto Zmluvy, pričom zmenou sa rozumie výmena Subdodávateľa uvedeného v Prílohe č. 1 tejto Zmluvy alebo vstup ďalšieho nového Subdodávateľa, je povinný Zhotoviteľ najneskôr v deň, ktorý predchádza dňu, v ktorom má zmena Subdodávateľa nastať, oznámiť Objednávateľovi zmenu Subdodávateľa a v tomto oznámení uviesť min. nasledovné: podiel plnenia v percentách, ktorý má v úmysle zadať tretím osobám, navrhovaných nových Subdodávateľov, predmety plnenia. Každý Subdodávateľ, ktorého sa zmena týka musí spĺňať podmienky osobného postavenia podľa § 32 ods. 1 Zákona o verejnom obstarávaní a nesmú u neho existovať dôvody na vylúčenie podľa § 40 ods. 6 písm. a) až h) a ods. 7 Zákona o verejnom obstarávaní, pričom oprávnenie dodávať tovar, vyhotovovať práce alebo poskytovať služby musí mať Subdodávateľ k tej časti Diela, ktorú má plniť.
      7. V prípade akýchkoľvek pochybností zo strany Objednávateľa vzťahujúcich sa ku ktorémukoľvek Subdodávateľovi, si Objednávateľ môže overiť sám, vyžiadaním si od Zhotoviteľa potrebných dokladov týkajúcich sa preukázania splnenia podmienok podľa Zákona o verejnom obstarávaní u všetkých Subdodávateľov.
      8. Verejný obstarávateľ si vyhradzuje právo odmietnuť Subdodávateľa, ktorý je s ním v obchodnom, súdnom alebo rozhodcovskom spore.
      9. Zhotoviteľ je povinný oznámiť Objednávateľovi akúkoľvek zmenu údajov o každom navrhnutom a Objednávateľom odsúhlasenom Subdodávateľovi počas plnenia Zmluvy a to bezodkladne, najneskôr v deň nasledujúcom po dni, kedy k zmene došlo.
      10. Zhotoviteľ je povinný zabezpečiť, aby všetci Subdodávatelia mali platné príslušné oprávnenia, koncesie, certifikáty, licencie a tiež odbornú kvalifikáciu a dostatok odborných skúseností, ktoré sú nevyhnutné na vykonávanie prác podľa ich zmlúv so Zhotoviteľom.
      11. Zhotoviteľ je povinný za všetkých okolností vystupovať voči Subdodávateľom v súlade so zásadami poctivého obchodného styku, t.j. najmä uhradiť Subdodávateľom v primeranej lehote (nezávisle od platieb Objednávateľa) dohodnutú cenu za riadne a včasné vykonané práce podľa ich zmlúv so Zhotoviteľom.
      12. Ak bude zrejmé, že niektorý Subdodávateľ nie je schopný dodržať svoje záväzky v súvislosti s realizáciou Diela podľa Zmluvy, Objednávateľ je oprávnený vyžadovať od Zhotoviteľa, aby ho nahradil iným Subdodávateľom, ktorý bude schopný predmetné záväzky plniť alebo, aby splnil tieto záväzky sám. Zhotoviteľ je povinný Objednávateľovej žiadosti vyhovieť. Zmenou subdodávateľa nie je dotknutá zodpovednosť Zhotoviteľa dodržať Záväzný harmonogram ako aj samotné plnenie podľa tejto Zmluvy.
      13. Zhotoviteľ je povinný oznámiť Dozoru Objednávateľa predpokladaný dátum začatia prác Subdodávateľa najmenej sedem (7) Dní vopred.
5. **DOBA VYKONÁVANIA DIELA, ZAČATIE PRÁC, OMEŠKANIE A PRERUŠENIE PRÁC**
   1. **Začatie prác**
      1. Zhotoviteľ je povinný zabezpečiť, aby Dátum začatia prác nastal:
6. na Dokumentácii a Inžinierskej činnosti bez zbytočného odkladu, najneskôr do siedmych (7) Dní od nadobudnutia účinnosti tejto Zmluvy,
7. na Stavebnej časti, na uskutočnenie ktorej je potrebné povolenie Príslušných orgánov, bez zbytočného odkladu, najneskôr do siedmych (7) Dní odo Dňa nadobudnutia právoplatnosti rozhodnutí Príslušných orgánov, ktorými sa Stavebná časť povoľuje.
8. pri prácach a činnostiach neuvedených pod bodmi (a) a (b) tohto článku Zmluvy, na uskutočnenie ktorých nie je potrebné povolenie Príslušných orgánov, najneskôr do siedmych (7) Dní odo Dňa odovzdania Staveniska podľa článku 8.1 tejto Zmluvy.
   1. **Lehota realizácie**
      1. Zhotoviteľ dokončí všetky časti Diela, vrátane úspešného výsledku skúšok vyžadovaných touto Zmluvou, v lehote do ôsmich (8) mesiacov odo dňa vydania právoplatného stavebného povolenia.
   2. **Záväzný harmonogram a POV**

* + 1. Zhotoviteľ je v lehote do piatich [5] Dní od Dátumu začatia prác povinný ako súčasť Dokumentácie vypracovať návrh Záväzného harmonogramu a návrh POV a predložiť ich Objednávateľovi na schválenie. Objednávateľ je povinný zaujať stanovisko k návrhu Záväzného harmonogramu a návrhu POV do desiatich (10) Dní.
    2. Zhotoviteľ odovzdá Objednávateľovi revidovaný Záväzný harmonogram vždy vtedy, keď predchádzajúci Záväzný harmonogram nesúhlasí so skutočným postupom alebo povinnosťami Zhotoviteľa. Ak Objednávateľ oznámi Zhotoviteľovi, že Záväzný harmonogram (v miere, ktorá je uvedená) nezodpovedá Zmluve alebo skutočnému postupu a zámerom, ktoré Zhotoviteľ uviedol, je Zhotoviteľ povinný predložiť Objednávateľovi revidovaný Záväzný harmonogram. Objednávateľ je povinný zaujať stanovisko k revidovanému Záväznému harmonogramu do desiatich (10) Dní.
    3. V prípade, ak Zmluvné strany vo vzťahu k návrhu Záväzného harmonogramu, návrhu POV, alebo k revidovanému Záväznému harmonogramu nedosiahnu zhodu, Dozor Objednávateľa bude postupovať v súlade s článkom 4.3 *(Rozhodnutia)* tak, aby o nich rozhodol.
    4. Zhotoviteľ bez zbytočného odkladu oznámi Dozoru Objednávateľa pravdepodobné zvláštne budúce udalosti alebo okolnosti o ktorých má vedomosť, ktoré by mohli negatívne ovplyvniť prácu, zvýšiť cenu Diela alebo oneskoriť vyhotovenie Diela.
  1. **Predĺženie Lehoty realizácie** 
     1. Zhotoviteľ má právo na predĺženie Lehoty realizácie celého Diela alebo jeho jednotlivých častí do tej miery, v akej je alebo bude dokončenie Diela oneskorené z niektorých nasledujúcich dôvodov:

1. Zmena tejto Zmluvy,
2. Významná odchýlka, v množstve ktorejkoľvek položky prác zahrnutých v Zmluve,
3. mimoriadne nepriaznivé klimatické podmienky, za nepriaznivé poveternostné / klimatické podmienky sa považuje teplota pod -10 0C, v trvaní dlhšom ako 7 Dní,
4. taká skutočnosť, ktorá zakladá nárok na predĺženie Lehoty realizácie podľa niektorého z článkov tejto Zmluvy.
   * 1. Termíny stanovené v tejto Zmluve a v Záväznom harmonograme sa posunú o dobu, po ktorú Zhotoviteľ nemôže plniť svoje povinnosti z dôvodov podľa článku 6.4.1 tejto Zmluvy, resp. o dobu, ktorá zodpovedá dodatočným prácam na Diele vyplývajúcim z výskytu udalostí podľa bodov (i), (ii) a (iv) článku 6.4.1 tejto Zmluvy. V prípade, ak sa dôvody podľa článku 6.4.1 tejto Zmluvy vzťahujú len na časť Diela, termíny stanovené v tejto Zmluve a v Záväznom harmonograme sa predlžujú len vo vzťahu k tej časti Diela, ktorá je týmito dôvodmi dotknutá.
     2. Zhotoviteľ nebude mať právo na predĺženie Lehoty realizácie, a ani na úhradu vzniknutých Nákladov z dôvodov vád Dokumentácie alebo prác podľa tejto Zmluvy.
     3. Ak sa Zhotoviteľ domnieva, že má nárok na predĺženie Lehoty realizácie, resp. na posun termínov podľa Zmluvy alebo Záväzného harmonogramu, oznámi to do siedmych (7) Dní odo dňa vzniku skutočnosti podľa článku 6.4.1 tejto Zmluvy Dozoru Objednávateľa s tým, že v oznámení uvedie:
5. popis skutočnosti, ktorá mu bráni v plnení povinností podľa tejto Zmluvy,
6. dĺžku jej predpokladaného trvania,
7. povinnosti, ktoré nie je alebo nebude možné vykonať,
8. predpokladané dôsledky.
   1. **Rýchlosť postupu prác**
      1. Ak kedykoľvek
9. je skutočný postup prác príliš pomalý na to, aby mohla byť dodržaná Lehota realizácie, a/alebo
10. sa postup spomalil (alebo sa spomalí) oproti Záväznému harmonogramu podľa článku 6.3 *(Záväzný harmonogram a POV)* tejto Zmluvy, alebo

z iných dôvodov než ktoré sú uvedené v článku 6.4 *(Predĺženie Lehoty realizácie)* tejto Zmluvy, je Dozor Objednávateľa oprávnený vydať Zhotoviteľovi príkaz, aby podľa článku 6.3 *(Záväzný harmonogram a POV)* tejto Zmluvy predložil revidovaný Záväzný harmonogram so sprievodnou správou, v ktorej popíše revidované metódy, ktoré chce prijať, aby sa postup urýchlil a umožnil dokončenie Diela v rámci Lehoty realizácie, a to bezodkladne po doručení Pokynu, najneskôr však v lehote sedem (7) Dní po doručení tohto príkazu. Ak neurčí Dozor Objednávateľa iné revidované metódy, prijme Zhotoviteľ revidované metódy, ktoré môžu vyžadovať predĺženie pracovnej doby a/alebo nárast počtu Pracovníkov Zhotoviteľa a/alebo zvýšenie Vybavenia, a to všetko na nebezpečenstvo a náklady Zhotoviteľa.

* 1. **Prerušenie prác zo strany Objednávateľa**
     1. Dozor Objednávateľa je oprávnený kedykoľvek vydať Zhotoviteľovi Pokyn, aby prerušil práce na realizácii ktorejkoľvek časti Diela a Zhotoviteľ je povinný takémuto Pokynu vyhovieť. V priebehu tohto prerušenia bude Zhotoviteľ chrániť, uchovávať a zabezpečovať Dielo alebo jeho časť pred akýmkoľvek chátraním, stratou alebo poškodením.
     2. Dozor Objednávateľa môže Zhotoviteľovi vydať Pokyn na prerušenie prác podľa tohto článku 6.6 *(Prerušenie prác zo strany Objednávateľa)* tejto Zmluvy i bez uvedenia dôvodu. V prípade, ak Zhotoviteľ za tento dôvod prerušenie prác zodpovedá, alebo je ním zapríčinený, neuplatní sa článok 6.8 *(Následky prerušenia)* tejto Zmluvy.
  2. **Prerušenie prác zo strany Zhotoviteľa**
     1. Ak Dozor Objednávateľa v rozpore s článkom 13.4 *(Vydanie Potvrdenia čiastkovej faktúry)* tejto Zmluvy nevydá Potvrdenie čiastkovej faktúry alebo Objednávateľ nevykoná platbu podľa článku 13.6 *(Splatnosť)* tejto Zmluvy, je Zhotoviteľ oprávnený prerušiť práce (alebo spomaliť tempo prác) na tej časti Diela, ktorej sa čiastková faktúra alebo platba týka, až dokiaľ Zhotoviteľ neobdrží Potvrdenie o platbe, dostatočnú zábezpeku alebo platbu. Tým nie je dotknuté právo Zhotoviteľa odstúpiť od Zmluvy podľa článku 14.2 *(Odstúpenie od Zmluvy zo strany Zhotoviteľa)* tejto Zmluvy.
     2. Zhotoviteľ je povinný ihneď po obdržaní potvrdenia o platbe, dostatočnej zábezpeky alebo platby, riadne pokračovať v prácach.
  3. **Následky prerušenia**
     1. Za predpokladu, že práce na časti Diela budú prerušené z dôvodu podľa článku 6.6 *(Prerušenie prác zo strany Objednávateľa)* tejto Zmluvy alebo z dôvodu podľa článku 6.7 *(Prerušenie prác zo strany Zhotoviteľa)* tejto Zmluvy, Zhotoviteľovi vznikne:

1. nárok na predĺženie Lehoty realizácie tej časti Diela, ktorá je prerušením dotknutá, a to podľa podmienok stanovených v článku 6.4 *(Predĺženie Lehoty realizácie)* tejto Zmluvy,
2. nárok na uhradenie všetkých Nákladov, ktoré vznikli v príčinnej súvislosti s prerušením.
   * 1. Ak prerušenie zapríčinené Objednávateľom ovplyvňuje celé Dielo po dobu dlhšiu ako šesť (6) mesiacov, môže Zhotoviteľ odstúpiť od Zmluvy podľa článku 14.2.1 (*Odstúpenie od Zmluvy zo strany Zhotoviteľa).*
     2. Zhotoviteľ nebude mať nárok na predĺženie Lehoty realizácie, a ani na úhradu vzniknutých Nákladov v prípade prerušenia z dôvodov nápravy chybnej Dokumentácie, práce alebo Materiálov alebo v prípade, že Zhotoviteľ Dielo nedostatočne chránil, uchovával alebo zabezpečil podľa článku 6.6 *(Prerušenie prác)* tejto Zmluvy.
   1. **Pokračovanie v práci**
      1. Po vydaní povolenia alebo Pokynu k pokračovaniu v práci, skontroluje Dozor Objednávateľa a Zhotoviteľ spoločne časť Diela, ktorého sa prerušenie prác týkalo.
3. **DOKUMENTY OBJEDNÁVATEĽA A DOKUMENTÁCIA, INŽINIERSKA ČINNOSŤ A AUTORSKÝ DOZOR**
   1. **Dokumenty Objednávateľa**
      1. Zhotoviteľ vyhlasuje, že v rámci Verejného obstarávania, najmä ako súčasť Súťažných podkladov, mu boli sprístupnené Dokumenty Objednávateľa, ktoré tvoria Prílohu č. 2 tejto Zmluvy, a že Zhotoviteľovi boli tiež odovzdané a poskytnuté pred podaním jeho Ponuky, resp. pri podpise tejto Zmluvy, informácie, ktoré môžu byť relevantné pre Projekt a sú pre plnenie Zhotoviteľa podľa tejto Zmluvy dostatočné ako východiskové technicko – obchodné a cenové údaje. Zhotoviteľ týmto vyhlasuje, že Dokumenty Objednávateľa, ktoré mu boli poskytnuté sú dostatočné pre uskutočnenie Projektu a riadne plnenie Zmluvy.
      2. Zhotoviteľ vyhlasuje, že mu bola umožnená obhliadka Staveniska a že si je vedomý rozsahu a objemu prác nevyhnutných na uskutočnenie Diela. Za predpokladu, že Zhotoviteľ vykonal obhliadku Staveniska podľa predchádzajúcej vety, tvorí potvrdenie o zrealizovaní obhliadky Staveniska Zhotoviteľom Prílohu č. 4 tejto Zmluvy.
      3. Zhotoviteľ potvrdzuje, že Dokumenty Objednávateľa a prípadné ďalšie informácie podľa článku 7.1.1 tejto Zmluvy riadne preskúmal a detailne sa oboznámil s požiadavkami Objednávateľa uvedenými v Zmluve.
      4. Ostatné podklady potrebné za účelom plnenia podľa tejto Zmluvy nad rámec Dokumentov Objednávateľa je povinný zabezpečiť Zhotoviteľ.
      5. Ak Objednávateľ v súvislosti s predmetom plnenia podľa tejto Zmluvy počas vykonávania Diela obdrží ďalšie informácie a/alebo materiály, dokumenty, údaje, rozhodnutia, povolenia, opatrenia alebo stanoviská Príslušných orgánov, ktoré by boli poskytnuté v rámci Verejného obstarávania, ak by existovali v čase Verejného obstarávania, je povinný tieto bez zbytočného odkladu odovzdať Zhotoviteľovi. O odovzdaní takýchto informácií a/alebo dokumentov sa spíše záznam a stávajú sa súčasťou Dokumentov Objednávateľa.
      6. Zhotoviteľ berie na vedomie, že Dokumenty Objednávateľa majú informatívny, resp. odporúčací charakter. Akékoľvek informácie a dáta, ktoré Zhotoviteľ obdrží od Objednávateľa alebo získa inak, nezbavujú Zhotoviteľa zodpovednosti za riadne plnenie Zmluvy s odbornou starostlivosťou.
   2. **Dokumentácia**
      1. Zhotoviteľ je povinný predložiť Dokumentáciu Objednávateľovi na schválenie pred jej predložením Príslušnému orgánu.
      2. Dokumentáciou sa rozumejú všetky projektové, výkresové, textové a iné hmotne zachytiteľné výstupy a všetka dokumentácia súvisiaca s povoľovacím procesom na vyhotovenie Diela.
      3. Súčasťou Dokumentácie sú aj doklady, ktoré sú potrebné na prevzatie a na užívanie ktorejkoľvek časti Diela.
      4. Zhotoviteľ sa zaväzuje vypracovať Dokumentáciu v slovenskom jazyku. Pokiaľ sú doklady, certifikáty a návody vzťahujúce sa na Technologické zariadenia v cudzom jazyku, tieto musia byť odborne preložené do slovenského jazyka. Cudzojazyčné originály musia tvoriť prílohu slovenského prekladu podľa predchádzajúcej vety.
      5. Pokiaľ je súčasťou Dokumentácie mapa, táto má byť vyhotovená v mierke 1:500, resp. v mierke požadovanej Právnymi predpismi, ak má byť táto predkladaná Príslušným orgánom. Pokiaľ je súčasťou Dokumentácie pôdorysné členenie, architektonické riešenie a pod., tieto majú byť vyhotovené v mierke 1:200, resp. v mierke požadovanej Právnymi predpismi, ak majú byť tieto predkladané Príslušným orgánom.
      6. Projektovú dokumentáciu je potrebné vyhotoviť v takom počte rovnopisov, ktorý je potrebný pre príslušné povoľovacie procesy pred Príslušnými orgánmi a naviac v dvoch (2) vyhotoveniach v listinnej forme a v dvoch (2) vyhotoveniach v elektronickej forme [(\*.doc alebo \*.xls alebo \*.pdf – textová časť), (\*.dwg a \*.pdf – výkresová časť)] na CD, resp. DVD nosiči pre Objednávateľa. Ostatná Dokumentácia musí byť vyhotovená v počte dvoch (2) kusov v listinnej podobe a v jednom vyhotovení v elektronickej forme (na CD alebo DVD nosiči) v editovateľnej podobe.
      7. Zhotoviteľ pri vyhotovovaní Dokumentácie povinný zohľadniť a zapracovať pripomienky Dozoru Objednávateľa, Objednávateľa a Príslušných orgánov. Dokumentácia musí obsahovať dodatočné informácie požadované Dozorom Objednávateľa, Objednávateľom a Príslušnými orgánmi. Zhotoviteľ zodpovedá za správnosť a úplnosť všetkej Dokumentácie vyhotovenej jeho Subdodávateľmi. Zhotoviteľ musí v procese prípravy Dokumentácie zohľadniť podmienky na zaistenie bezpečnosti práce.
   3. **Autorské práva k Dokumentácii a Licenčná zmluva a užívanie Dokumentácie**
      1. Dokumentácia bude v starostlivosti a opatere Zhotoviteľa, pokým ju neprevezme Objednávateľ.
      2. Pokiaľ sa neuvádza v tejto Zmluve inak, Zhotoviteľ je povinný dodať Dozoru Objednávateľa každý dokument tvoriaceho Dokumentáciu bez zbytočného odkladu po jeho vyhotovení v počte vyhotovení v súlade s článkom 7.2.6 tejto Zmluvy.
      3. Objednávateľ nadobudne vlastnícke právo k tlačenému zobrazeniu Dokumentácie, ktorého prostredníctvom je samostatný druh, časť alebo stupeň Dokumentácie vyjadrený, ako aj ku všetkým ostatným nosičom s Dokumentáciou v súlade s príslušnými ustanoveniami Autorského zákona ich prevzatím. Objednávateľ má právo využiť Dokumentáciu pre účely realizácie Diela podľa Zmluvy.
      4. Zhotoviteľ vyhlasuje, že je držiteľom všetkých majetkových práv k Dokumentácii, má výlučné právo na jej použitie všetkými možnými spôsobmi, aké mu priznávajú Príslušné predpisy a medzinárodné dohovory, ktorými je Slovenská republika viazaná a má oprávnenie s ňou nakladať v plnom rozsahu. Zhotoviteľ vyhlasuje, že neporušuje autorské práva tretích osôb a autorské práva tretích osôb nebudú porušené použitím Dokumentácie predpokladaným touto Zmluvou a k tej časti Dokumentácie, ktorá bola vytvorené osobou rôznou od Zhotoviteľa je Objednávateľovi oprávnený udeliť súhlas na použitie tejto časti Dokumentácie.
      5. Pokiaľ je súčasťou plnenia podľa Zmluvy výsledok tvorivej činnosti autora chránený ako predmet duševného vlastníctva v zmysle ustanovenia § 3 Autorského zákona, Zhotoviteľ poskytuje Objednávateľovi výhradnú (Zhotoviteľ sa zaväzuje neudeliť súhlas na jej použitie inej osobe bez písomného súhlasu Objednávateľa), časovo a teritoriálne neobmedzenú licenciu na použitie Dokumentácie alebo ktorejkoľvek jej časti a na účel vyplývajúci zo Zmluvy v rozsahu príprava, realizácia Diela, vyhotovovanie rozmnoženín, verejné vystavovanie a verejná prezentácia, zmeny a spracovanie Dokumentácie.
      6. Na základe tejto licencie je taktiež Objednávateľ alebo ním poverená osoba oprávnená akokoľvek modifikovať, prepracovať, dopracovať alebo zmeniť Dokumentáciu, alebo dopracovať ďalšie časti Dokumentácie s použitím Zhotoviteľom vypracovaných častí Dokumentácie a použiť ju na dosiahnutie účelu tejto Zmluvy a realizáciu Projektu, ak dôjde k zániku tejto Zmluvy pred vykonaním Diela zo strany Zhotoviteľa.
      7. Zhotoviteľ ďalej vyhlasuje, že zabezpečí plnenie podľa tejto Zmluvy prostredníctvom osôb, ktoré sú nositeľom autorizačných oprávnení podľa zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov, alebo iných autorizačných oprávnení, ak to Právne predpisy v súvislosti s vypracovaním ktorejkoľvek časti Dokumentácii resp. použitím Dokumentácie na účel predpokladaný touto Zmluvou vyžadujú.
      8. Zhotoviteľ týmto ďalej Objednávateľovi udeľuje výslovný predchádzajúci súhlas na udelenie súhlasu tretej osobe na použitie Dokumentácie v rozsahu udelenej licencie, ako aj na postúpenie licencie.
      9. Odplata za licenciu podľa tohto článku 7.3 *(Autorské práva k Dokumentácii a Licenčná zmluva a užívanie Dokumentácie)* tejto Zmluvy je zahrnutá v Zmluvnej cene a Zhotoviteľovi nepatrí za poskytnutie tejto licencie žiadna ďalšia odplata.
      10. Licencia sa považuje za poskytnutú odo dňa dodania Dokumentácie podľa článku 7.3.2 tejto Zmluvy.
   4. **Inžinierska činnosť a Autorský dozor**
      1. Zhotoviteľ sa zaväzuje vykonávať Inžiniersku činnosť a Autorský dozor riadne, v úzkej spolupráci s Dozorom Objednávateľa, Objednávateľom a Príslušnými orgánmi tak, aby nedochádzalo k omeškaniam, prieťahom, rozporom, nekvalitným, nejasným alebo nerealizovateľným riešeniam, ktoré by bránili vykonaniu Diela v Lehote realizácie podľa článku 6.2 *(Lehota realizácie)* tejto Zmluvy. Doklady o prerokovaní (napr. zápisnice z rokovania s Príslušnými orgánmi) tvoria prílohu Správ o postupe prác.
      2. Zhotoviteľ je v rámci vykonávania činností podľa tohto článku 7.4 *(Inžinierska činnosť**a Autorský dozor)* tejto Zmluvy povinný dodržiavať Pokyny Dozoru Objednávateľa alebo Objednávateľa.
   5. **Technologické zariadenia**
      1. Zhotoviteľ je povinný vykonať všetky činnosti súvisiace s prepravou a dodaním Technologického zariadenia, jeho inštaláciou, uvedením do prevádzky, odskúšaním a vykonaním elektrickej revízie (ak sa podľa platných technických noriem alebo inštrukcie výrobcu vyžaduje), to všetko v súlade s Ponukou, Dokumentáciou, Súťažnými podkladmi a za podmienok stanovených v tejto Zmluve, Právnymi predpismi a Príslušnými orgánmi.
      2. Zhotoviteľ je povinný dodať Objednávateľovi Technologické zariadenia v množstve, v akosti a vyhotovení uvedenom v Súťažných podkladoch a v Ponuke. Zhotoviteľ sa zaväzuje, že Technologické zariadenia budú ku dňu ich dodania v jeho výlučnom vlastníctve a nebudú zaťažené právami tretích osôb, a že zároveň budú spĺňať všetky podmienky stanovené všeobecne záväznými právnymi predpismi a technickými normami, stanovené požiadavky na akosť, kvalitu, funkčnosť a prevádzkyschopnosť, ako aj všetky bezpečnostné, požiarne, hygienické a zdravotné normy. V prípade, že sa tak nestane, Technologické zariadenia budú mať vady.
      3. Spolu s Technologickými zariadeniami je Zhotoviteľ povinný Objednávateľovi odovzdať aj všetky doklady, certifikáty a návody vzťahujúce sa k Technologickým zariadeniam. Pokiaľ sú doklady, certifikáty a návody vzťahujúce sa na Technologické zariadenia v cudzom jazyku, tieto musia byť odborne preložené do slovenského jazyka. Cudzojazyčné originály musia tvoriť prílohu slovenského prekladu podľa predchádzajúcej vety.
      4. Objednávateľ je povinný zabezpečiť, aby pri skúške každej časti Technologického zariadenia bol na mieste skúšky prítomný minimálne jeden poverený zamestnanec Objednávateľa.
      5. Zhotoviteľ je povinný odborne zaškoliť zamestnancov Objednávateľa ohľadne obsluhy Technologických zariadení. O zaškolení bude vyhotovený protokol, v ktorom bude uvedený počet zaškolených osôb, ich mená, priezviská, pracovné zaradenie a meno osoby zodpovednej za školenie, vrátane podpisov zúčastnených osôb.
4. **STAVENISKO A ČINNOSŤ NA STAVENISKU**
   1. **Odovzdanie Staveniska a užívanie Staveniska Zhotoviteľom**
      1. Objednávateľ je povinný Zhotoviteľovi v nevyhnutnom rozsahu sprístupniť Stavenisko bez zbytočného odkladu potom, ako ho o sprístupnenie Staveniska Zhotoviteľ požiada, nie však skôr ako v termíne predpokladanom Harmonogramom. Inak je Objednávateľ povinný odovzdať Zhotoviteľovi Stavenisko a umožniť mu používanie všetkých jeho častí najneskôr sedem (7) Dní pred Dátumom začatia prác. Zhotoviteľ je povinný Stavenisko v dohodnutej lehote alebo v lehote podľa predchádzajúcej vety prevziať.
      2. Obe Zmluvné strany sú povinné sa na odovzdanie Staveniska dostaviť v dohodnutý Deň. Pri odovzdaní Staveniska obe Zmluvné strany vyhotovia a podpíšu odovzdávací(cie) protokol(y). Odovzdávací protokol bude vždy podpísaný v dvoch (2) vyhotoveniach, pričom jedno vyhotovenie obdrží Objednávateľ a jedno Zhotoviteľ. Odovzdávací protokol bude obsahovať popis Staveniska vrátane prípadných napojovacích bodov, stavu prípadných meradiel odberu médií a poznámky k Stavenisku. Ak sa Zhotoviteľ nedostaví v takto dohodnutý Deň, platí, že Zhotoviteľ v tento Deň Stavenisko prevzal a vo vzťahu k skutočnostiam uvedeným v odovzdávacom protokole/och vyhotovenom/ých Objednávateľom nemal žiadne námietky.
      3. Objednávateľ umožní Zhotoviteľovi užívanie Staveniska dvadsaťštyri (24) hodín denne, sedem (7) Dní v týždni, a to až do vypratania Staveniska podľa článku 8.5 *(Vypratanie Staveniska)* tejto Zmluvy.
      4. Ak Zhotoviteľovi vznikne omeškanie ako dôsledok toho, že mu Objednávateľ neodovzdal Stavenisko, alebo neumožnil užívanie Staveniska alebo prístup na Stavenisko v súlade s týmto článkom 8.1 tejto Zmluvy, Zhotoviteľ to oznámi Dozoru Objednávateľa a vznikne mu nárok podľa článku 17.2 *(Požiadavky Zhotoviteľa)* tejto Zmluvy na predĺženie Lehoty realizácie v dôsledku každého takého omeškania, ak dokončenie Diela je alebo bude oneskorené, a to podľa článku 6.4 *(Predĺženie Lehoty realizácie)* tejto Zmluvy.
      5. Pokiaľ (a do tej miery) omeškanie Objednávateľa bolo spôsobené porušením akejkoľvek povinnosti Zhotoviteľa, jeho konaním, opomenutím, omeškaním, vrátane chyby v niektorom z Dokumentov Zhotoviteľa, alebo oneskorením s ich predložením Príslušným orgánom, Zhotoviteľ nebude mať nárok na takéto predĺženie Lehoty realizácie, ani uhradenie Nákladov vzniknutých v dôsledku omeškania.
      6. Pred zahájením zriaďovania Staveniska budú Zhotoviteľom v spolupráci s Objednávateľom vytýčené hranice Staveniska a určené plochy vhodné pre osadenie objektov sociálneho a skladového zázemia, strojového parku a plochy na krátkodobé deponovanie stavebného odpadu. O určení hraníc a plôch podľa predchádzajúcej vety sa spíše zápisnica.
      7. Zhotoviteľ je povinný na Stavenisku uchovávať jeden rovnopis Dokumentácie a vzorky Materiálov.
      8. Pred zahájením Stavebnej časti je Zhotoviteľ povinný v súčinnosti s príslušnými správcami sietí, Objednávateľom a/alebo Dozorom Objednávateľa zabezpečiť vytýčenie všetkých inžinierskych sietí nachádzajúcich sa na Stavenisku. Zhotoviteľ zodpovedá za prípadné škody na inžinierskych sieťach.
      9. Pred zahájením zriaďovania Staveniska budú Zhotoviteľom v spolupráci s Objednávateľom a/alebo Dozorom Objednávateľa vyhotovené záznamy o pôvodnom stave fasády objektu Nemocnice Ružinov, o všetkých objektoch v blízkosti Staveniska, o stave pozemných komunikácii a okolitého terénu. Záznam musí obsahovať okrem textovej časti aj detailnú fotodokumentáciu. Zhotoviteľ bezodkladne odovzdá jeden rovnopis záznamov a kópiu fotodokumentácie Objednávateľovi.
   2. **Prístupové cesty**
      1. Zhotoviteľ vyhlasuje, že pokiaľ ide o vhodnosť a dostupnosť prístupových ciest na Stavenisko, tieto spĺňajú jeho potreby na zabezpečenie vykonávania Diela a mal možnosť sa s nimi oboznámiť pred podpisom tejto Zmluvy. Zhotoviteľ vynaloží primerané úsilie na to, aby sa zabránilo poškodeniu akýchkoľvek pozemných komunikácií, mostov či inej infraštruktúry, a to najmä, nie však výlučne, v súvislosti s prepravou Vybavenia, Technologického zariadenia, Zariadenia Zhotoviteľa alebo v súvislosti s odvozom odpadu zo Staveniska. Toto úsilie zahŕňa používanie vhodných vozidiel a trás.
      2. Zhotoviteľ nesmie žiadnym spôsobom blokovať alebo inak obmedzovať príjazdovú cestu k urgentnému príjmu Nemocnice Ružinov. O tejto skutočnosti je povinný inštruovať všetkých svojich zamestnancov a Subdodávateľov.
      3. Zhotoviteľ je zodpovedný za údržbu prístupových ciest potrebnú v dôsledku užívania prístupových ciest Zhotoviteľom alebo jeho Subdodávateľmi. Zhotoviteľ poskytne všetko potrebné dopravné značenie alebo smerovky na prístupových cestách a získa všetky povolenia, ktoré môžu byť požadované Príslušnými orgánmi na to, aby mohol používať pozemné komunikácie, značky a smerovky.
      4. Objednávateľ nebude zodpovedný za žiadne nároky, ktoré môžu vzniknúť v dôsledku používania prístupových ciest Zhotoviteľom. Objednávateľ nezodpovedá za vhodnosť ani dostupnosť jednotlivých prístupových ciest. Náklady spôsobené nevhodnosťou, nedostatočnosťou alebo nedostupnosťou prístupových ciest (pre používanie) požadovaných Zhotoviteľom znáša Zhotoviteľ. Zhotoviteľ je povinný zabezpečiť, aby Objednávateľovi nevznikla škoda či iná ujma v dôsledku akéhokoľvek nároku, ktorý bude vznesený v dôsledku alebo v súvislosti s užívaním prístupových ciest na Stavenisko Zhotoviteľom, a v prípade jej vzniku je povinný nahradiť Objednávateľovi celú vzniknutú škodu. Náklady na užívanie, údržbu a udržiavanie čistoty pozemných komunikácií (verejných komunikácií ako aj vnútroareálovej komunikácie) sú súčasťou Zmluvnej ceny.
   3. **Vybavenie a veci určené na vykonanie Diela**
      1. Zhotoviteľ je povinný na svoje náklady zabezpečiť Vybavenie a iné veci a služby, ktoré sú požadované v Zmluve, Súťažných podkladoch, Opise predmetu zákazky a Ponuke.
      2. Zhotoviteľ oznámi Dozoru Objednávateľa dodanie Vybavenia, Technologického zariadenia na Stavenisko najmenej sedem (7) Dní vopred.
      3. Zhotoviteľ je zodpovedný za balenie, naloženie, prepravu, dodávku, vyloženie, skladovanie, prevádzkovanie a ochranu všetkého Vybavenia a ďalších vecí vyžadovaných pre realizáciu Diela.
      4. Zhotoviteľ zabezpečí, aby Objednávateľovi alebo tretej osobe nevznikla škoda či iná ujma v dôsledku poškodenia, spôsobeného prepravou Vybavenia, a v prípade jej vzniku je povinný uhradiť Objednávateľovi alebo tretej osobe celú vzniknutú škodu.
      5. **Elektrina, voda a plyn a napojovacie body médií**
         1. Objednávateľ je povinný zabezpečiť prístup k prípojkám energií na Stavenisku, prípadne v bezprostrednej blízkosti Staveniska. Náklady spojené s napojením na tieto body, ich užívaním, údržbou a odpojením bude znášať Zhotoviteľ.
         2. Náklady spojené s odberom energií znáša Zhotoviteľ. Úhrada za spotrebovanú energiu, vodu (vrátane stočného) a za ďalšie médiá a služby podľa odpočtu nameraných hodnôt spotreby na podružných meradlách osadených Zhotoviteľom na pripojovacích bodoch je zahrnutá v Zmluvnej cene.
         3. Zhotoviteľ na vlastné náklady a nebezpečenstvo zabezpečí prepojenie pripojovaného zariadenia a pripojovacieho bodu a poskytne všetky prístroje potrebné na využívanie týchto služieb a meranie spotrebovaného množstva. Zhotoviteľ je povinný viesť evidenciu merania spotrebovaného množstva, pričom táto je súčasťou Správ o postupe prác.
         4. Zhotoviteľ je povinný na žiadosť Objednávateľa uzavrieť zodpovedajúce zmluvy o dodávkach médií a zmluvy o poskytovaní služieb s príslušnými poskytovateľmi, resp. dodávateľmi médií a služieb, aby sa tak stal priamym odberateľom týchto médií a služieb.
         5. V prípade, ak bude v zmluvnom vzťahu s poskytovateľmi, resp. dodávateľmi médií a služieb Objednávateľ alebo iný subjekt, spotrebované množstvá a čiastky splatné Objednávateľovi alebo inému subjektu za tieto služby budú vypočítané podľa odpočtu nameraných hodnôt spotreby na podružných meradlách. Odpočet sa bude vykonávať jeden (1) krát za mesiac a splatnú čiastku bude Objednávateľ fakturovať Zhotoviteľovi na mesačnej báze. V prípade, ak odpočty nameraných hodnôt nebude možné z akýchkoľvek dôvodov uskutočniť, o čiastke splatnej Objednávateľovi rozhodne Dozor Objednávateľa v súlade s článkom 17.1 *(Požiadavky (nároky) Objednávateľa)* tejto Zmluvy a článkom 4.3 *(Rozhodnutia)* tejto Zmluvy.
      6. **Stráženie Staveniska**
         1. Zhotoviteľ je zodpovedný za stráženie Staveniska odo dňa odovzdania Staveniska podľa článku 8.1 tejto Zmluvy až do Prevzatia Diela podľa článku 10.8 *(Prevzatie Diela)* tejto Zmluvy, najmä za zamedzenie prístupu nepovolaných osôb na Stavenisko počas celej Lehoty realizácie, dvadsaťštyri (24) hodín Denne a sedem (7) Dní v týždni. Povolané osoby budú zahŕňať iba Pracovníkov Zhotoviteľa, Pracovníkov Objednávateľa, zamestnancov Príslušných orgánov podľa Právnych predpisov oprávnených vstupovať na Stavenisko a kontrolovať metódy a postup vykonávania prác na Diele a akékoľvek ďalšie osoby oznámené Zhotoviteľovi Objednávateľom alebo Dozorom Objednávateľa alebo Objednávateľom poverenou osobou ako oprávnené osoby iných zhotoviteľov Objednávateľa na Stavenisku, alebo osoby, ktoré oprávnene vstupujú do objektov na Stavenisku.
      7. **Nepredvídateľné technické podmienky na Stavenisku**
         1. V tomto článku „technické podmienky“ znamenajú technické podmienky, prírodné prekážky a znečisťujúce látky, ktoré Zhotoviteľ nájde na Stavenisku v priebehu realizácie Diela, vrátane geologických a hydrologických pomerov, s výnimkou klimatických podmienok.
         2. Ak sa Zhotoviteľ stretne s technickými podmienkami, ktoré považuje za nepredvídateľné, oznámi túto skutočnosť Dozoru Objednávateľa ihneď ako je to možné.
         3. V oznámení podľa predchádzajúceho bodu Zhotoviteľ popíše technické podmienky tak, aby mohli byť preverené Dozorom Objednávateľa a uvedie dôvody, prečo ich Zhotoviteľ považuje za nepredvídateľné. Zhotoviteľ pokračuje v realizácii Diela za použitia všetkých náležitých a primeraných prostriedkov, ktoré sú vhodné pre dané technické podmienky a splní všetky Pokyny, ktoré mu dá Dozor Objednávateľa.
         4. Ak a do tej miery, do akej sa Zhotoviteľ stretne s nepredvídateľnými technickými podmienkami, a oznámi to a vznikne mu omeškanie spôsobené týmito podmienkami, Zhotoviteľ bude mať, na základe článku 17.2 *(Požiadavky Zhotoviteľa)* tejto Zmluvy, nárok na predĺženie Lehoty realizácie v dôsledku každého takého omeškania, ak dokončenie Diela je alebo bude oneskorené, a to podľa článku 6.4 *(Predĺženie Lehoty realizácie)* tejto Zmluvy.
         5. Ak Pokyn vyvolá zmenu, použije sa článok 12 *(Zmeny a úpravy*) tejto Zmluvy. Za predpokladu, že Zmluvné strany v zmenovom konaní podľa článku 12 *(Zmeny a úpravy*) tejto Zmluvy nedosiahnu zhodu, Dozor Objednávateľa bude postupovať v súlade s článkom 4.3 *(Rozhodnutia)* tejto Zmluvy tak, aby o nich rozhodol.
         6. Predtým, ako budú definitívne odsúhlasené alebo určené dodatočné Náklady, môže Dozor Objednávateľa tiež preveriť, či sú iné technické podmienky v podobných častiach Diela priaznivejšie, než mohli byť primerane predvídané v dobe, keď Zhotoviteľ predkladal Ponuku. Ak a do tej miery do akej existovali tieto priaznivejšie technické podmienky, môže Dozor Objednávateľa postupovať v súlade s článkom 4.3 *(Rozhodnutia)* tejto Zmluvy, aby odsúhlasil alebo rozhodol o znížení Nákladov, ktoré vznikli v dôsledku týchto priaznivejších technických podmienok, ktoré môžu byť (ako odpočty) zahrnuté do Zmluvnej ceny a do Potvrdenia faktúry. Konečný výsledok všetkých týchto znížení za všetky technické podmienky zistené v podobných častiach Diela, nepovedie k celkovému zníženiu Zmluvnej ceny.
         7. Dozor Objednávateľa môže zobrať do úvahy akýkoľvek dôkaz o technických podmienkach predvídateľných Zhotoviteľom pri podaní Ponuky, ktorý môže byť predložený Zhotoviteľom, ale nebude žiadnym takým dôkazom viazaný.
      8. **Nálezy na Stavenisku**
         1. Všetky fosílie, historické mince, starožitné predmety, a iné veci, ktoré môžu mať archeologickú hodnotu, nájdené na Stavenisku budú odovzdané do starostlivosti Objednávateľa. Zhotoviteľ je povinný vykonať primerané bezpečnostné opatrenia na zabránenie odstránenia alebo poškodenia týchto nálezov Pracovníkmi Zhotoviteľa alebo inými osobami.
         2. Zhotoviteľ objavenie takýchto nálezov ihneď oznámi Dozoru Objednávateľa, ktorý vydá Pokyn, ako sa s nimi má zaobchádzať.
         3. V prípade, ak Príslušný orgán vydá rozhodnutie, na základe ktorého vznikne Objednávateľovi povinnosť vykonať na Stavenisku archeologický výskum, tento je na žiadosť Objednávateľa povinný Zhotoviteľ zabezpečiť prostredníctvom osoby disponujúcej osvedčením o osobitnej odbornej spôsobilosti v odbore archeologický výskum podľa Zákona o ochrane pamiatkového fondu.
         4. Ak Zhotoviteľovi vznikne omeškanie a/alebo Náklady, v dôsledku plnenia Pokynov podľa článku 8.3.8.2 tejto Zmluvy, alebo v dôsledku zabezpečenia archeologického výskumu podľa článku 8.3.8.3 tejto Zmluvy, oznámi to Zhotoviteľ Dozoru Objednávateľa a vznikne mu nárok podľa článku 17.2 *(Požiadavky Zhotoviteľa)* tejto Zmluvy na:
5. predĺženie Lehoty realizácie v dôsledku každého takého omeškanie, ak dokončenie Diela je alebo bude oneskorené, a to podľa článku 6.4 *(Predĺženie Lehoty realizácie)* tejto Zmluvy, a
6. úhradu všetkých takýchto Nákladov.
   * 1. **Činnosť Zhotoviteľa na Stavenisku**
        1. Zhotoviteľ je povinný zaobstarať si všetky potrebné rozhodnutia, povolenia, privolenia, súhlasy a vyjadrenia na činnosť na Stavenisku tak, ako je uvedené v článku 3.1.5 tejto Zmluvy. Skutočnosť, že Zhotoviteľ nevie zabezpečiť takéto povolenia, privolenia, súhlasy a vyjadrenia na časť Staveniska nezbavuje Zhotoviteľa akýchkoľvek povinností a zodpovednosti podľa tejto Zmluvy.
        2. Počas vykonávania prác je Zhotoviteľ zodpovedný za udržiavanie poriadku na Stavenisku, priľahlých pozemkoch, susedných priestoroch a na prístupových cestách a za odstránenie všetkých Dočasných objektov a zariadení, ktoré už nie sú na realizáciu Diela potrebné.
        3. Akékoľvek vývesné štíty, nápisy, vývesné tabule a pod., ktoré Zhotoviteľ plánuje umiestniť na Stavenisku, musia byť najskôr predložené Dozoru Objednávateľa na písomné schválenie s ohľadom na ich obsah, design a estetický návrh, umiestnenie, pripevnenie a ďalšie odôvodnené požiadavky Dozoru Objednávateľa. Dozor Objednávateľa môže Zhotoviteľovi zakázať umiestnenie akýchkoľvek štítov, nápisov, vývesných tabúľ a pod. a Zhotoviteľ sa zaväzuje takýto zákaz rešpektovať najmä v prípade, že by ich umiestnenie na Stavenisku mohlo ohroziť plnenie povinností podľa článku 20.8 *(Mlčanlivosť)* tejto Zmluvy.
        4. K Dátumu začatia prác podľa článku 6.1.1 (b) tejto Zmluvy Zhotoviteľ umiestni na viditeľnom mieste susediacom so vstupom na Stavenisko štít primeranej veľkosti obsahujúci údaje o povolení realizácie príslušných prác so všetkými náležitosťami vyžadovanými Právnymi predpismi. Forma, obsah a umiestnenie takéhoto štítu musia byť schválené Dozorom Objednávateľa, najmä s ohľadom na zabezpečenie plnenia povinností podľa článku 20.8 *(Mlčanlivosť)* tejto Zmluvy.
   1. **Ochrana zdravia a bezpečnosť pri práci**
      1. Zhotoviteľ zodpovedá za bezpečnosť všetkých prác na Stavenisku.
      2. Zhotoviteľ je povinný:
7. postupovať v súlade s plánom ochrany zdravia a bezpečnosti pri práci, ktorý tvorí súčasť ponuky Zhotoviteľa,
8. dodržiavať všetky príslušné bezpečnostné predpisy, najmä, nie však výlučne, predpisy o bezpečnosti a ochrane zdravia pri práci a predpisy týkajúce sa požiarnej ochrany,
9. dbať na bezpečnosť všetkých osôb, ktoré majú právo byť na Stavenisku,
10. zabezpečiť oplotenie a osvetlenie Staveniska,
11. vynakladať primerané úsilie na to, aby na Stavenisku a v jeho okolí neboli zbytočné prekážky a tak sa zabránilo ohrozeniu týchto osôb,
12. zabezpečiť Dočasné objekty (vrátane ciest, chodníkov, dočasného dopravného značenia, zábradlí a plotov), ktoré môžu byť potrebné pre bezpečné užívanie Staveniska a ochranu verejnosti, vlastníkov a nájomcov pozemkov susediacich so Staveniskom, a
13. zabezpečiť v súlade s Právnymi predpismi protipožiarnu hliadku na Stavenisku na miestach so zvýšeným nebezpečenstvom vzniku požiaru, v čase zvýšeného nebezpečenstva vzniku požiarov a pri vykonávaní všetkých činností spojených so zvýšeným nebezpečenstvom vzniku požiaru.
    * 1. Zhotoviteľ je povinný vždy vykonať všetky potrebné opatrenia k ochrane zdravia a bezpečnosti Pracovníkov Zhotoviteľa a Pracovníkov Objednávateľa na Stavenisku. Zhotoviteľ zabezpečí, aby boli na Stavenisku a vo všetkých ubytovacích zariadeniach Pracovníkov Zhotoviteľa, ak boli poskytnuté zo strany Zhotoviteľa, vykonané vhodné opatrenia pre nutné sociálne a hygienické požiadavky a pre prevenciu epidémií.
      2. Technik BOZP je určený na základe ponuky Zhotoviteľa. Táto osoba bude mať kvalifikáciu pre túto činnosť a právomoc vydávať pokyny a prijímať ochranné opatrenia pre prevenciu nehôd. V priebehu celej realizácie Diela bude Zhotoviteľ poskytovať všetko, čo bude táto osoba pre výkon svojej zodpovednosti a právomoci požadovať.
      3. Zhotoviteľ je povinný bezodkladne informovať Dozor Objednávateľa o každej nehode na Stavenisku.
      4. Zhotoviteľ bude viesť záznamy týkajúce sa ochrany zdravia a bezpečnosti pri práci a prípadných škôd na majetku podľa toho, ako to bude Dozor Objednávateľa odôvodnene požadovať.
      5. Zhotoviteľ je taktiež povinný po celú dobu prijímať zodpovedajúce opatrenia pre prevenciu každého nezákonného, výtržníckeho alebo nedisciplinovaného správania Pracovníkov Zhotoviteľa a pre zaistenie pokoja a ochrany osôb a majetku na Stavenisku a v jeho okolí.
      6. Zhotoviteľ zabezpečí, aby Pracovníci Zhotoviteľa neboli pri realizácii Diela pod vplyvom alkoholických nápojov alebo toxických látok a aby také nápoje a látky nepožíval pri realizácii Diela.
    1. **Vypratanie Staveniska**
       1. Najneskôr k termínu vydania posledného Preberacieho protokolu Zhotoviteľ odstráni zo Staveniska všetko Vybavenie, odpad, nepotrebný stavebný materiál, Dočasné objekty, konštrukcie a Zariadenia Zhotoviteľa. Zhotoviteľ uvedie Stavenisko do stavu vyžadovaného Zmluvou, alebo inými rozhodnutiami vydanými vo vzťahu k Stavenisku príslušnými orgánmi a zanechá Stavenisko v bezpečnom stave.
       2. Ak všetky položky, ktoré majú byť odstránené v súlade s predchádzajúcim odsekom, nebudú odstránené vo vyššie uvedenej lehote potom, čo mali byť odstránené, je Objednávateľ oprávnený všetky neodstránené položky predať, odstrániť alebo s nimi podľa vlastného uváženia inak naložiť. Objednávateľ bude mať nárok na zaplatenie nákladov vzniknutých v súvislosti s týmto predajom alebo odstránením a rekultiváciou Staveniska. Peňažný zostatok z výťažku predaja bude vyplatený Zhotoviteľovi. Ak bude výťažok z predaja nižší, ako náklady Objednávateľa, Zhotoviteľ je povinný uhradiť tento rozdiel Objednávateľovi bezodkladne, najneskôr však v lehote tridsať (30) Dní od doručenia výpočtu takéhoto rozdielu.

* 1. **Stavebný denník** 
     1. Zhotoviteľ je povinný v súlade so Stavebným zákonom viesť stavebný denník v slovenskom jazyku tam, kde je to Právnymi predpismi vyžadované. Vedenie a obsah stavebného denníku musí zodpovedať Právnym predpisom s tým, že do stavebného denníku sa budú denne zapisovať údaje o počasí, nameranej minimálnej a maximálnej teplote na Stavenisku, počty Pracovníkov Zhotoviteľa na Stavenisku, prerušení a obnovení prác, časovom postupe prác a ich kvalite, vykonaných Zmenách, a významné skutočnosti, ktoré môžu mať vplyv na vykonávanie Diela alebo môžu byť rozhodujúce pre plnenie povinností podľa Zmluvy. Zhotoviteľ zabezpečí, aby takéto denníky viedli aj všetci Subdodávatelia.
     2. Do stavebného denníka sú oprávnení nahliadať a zapisovať Zhotoviteľ, Objednávateľ, Dozor Objednávateľa a zamestnanci Príslušných orgánov, ktorí sú na to oprávnení podľa Právnych predpisov. Stavebný denník bude kedykoľvek k nahliadnutiu Dozoru Objednávateľa, Objednávateľovi a Príslušným orgánom. V priebehu pracovného času musí byť stavebný denník trvale prístupný na Stavenisku. Povinnosť viesť stavebný denník sa končí Prevzatím Diela.
     3. Akékoľvek záznamy, poznámky, oznámenia, výzvy atď. zapísané oprávnenými osobami v stavebnom denníku nebudú mať prednosť pred ustanoveniami Zmluvy alebo úkonmi predpokladanými Zmluvou.
  2. **Spolupráca**
     1. Zhotoviteľ je povinný v súlade so Zmluvou, alebo podľa Pokynov Dozoru Objednávateľa zaistiť vhodné podmienky pre vykonávanie prác:

1. Pracovníkom Objednávateľa,
2. zamestnancom Príslušných orgánov oprávnených navštíviť Stavenisko a kontrolovať metódy a postup vykonávania prác na Diele,
3. osobám, ktoré sa môžu podieľať na vykonávaní nejakej práce alebo kontroly na Stavenisku alebo v jeho okolí, ktorá nie je zahrnutá v Zmluve.
   1. **Ochrana životného prostredia**
      1. Zhotoviteľ je povinný vykonať všetky primerané opatrenia na ochranu životného prostredia (na Stavenisku aj mimo neho) a na zamedzenie škôd a ohrozenia ľudí a majetku spôsobeného znečistením, hlukom a ďalšími následkami jeho činnosti.
      2. Zhotoviteľ zabezpečí, aby emisie a povrchové znečistenia, spôsobené jeho činnosťou nepresiahli hodnoty stanovené v rozhodnutiach, povoleniach a stanoviskách Príslušných orgánov k Projektu, v Zmluve, ani hodnoty predpísané príslušnými Právnymi predpismi.
      3. Zhotoviteľ je povinný zamedziť negatívnym vplyvom na existujúce stavby v blízkosti Staveniska. Náklady na prijatie a udržovanie týchto opatrení znáša Zhotoviteľ.
      4. Zhotoviteľ zabezpečí, aby Objednávateľovi alebo tretím osobám nevznikla škoda v prípade dôsledkov takýchto negatívnych vplyvov a zodpovedá za všetku škodu, ktorá takto Objednávateľovi alebo tretej osobe/tretím osobám vznikne.
   2. **Nakladanie s odpadmi**
      1. Zhotoviteľ je povinný pri nakladaní s odpadmi dodržiavať Zákon o odpadoch a všetky príslušné právne predpisy upravujúce nakladanie s odpadmi. Zhotoviteľ sa najmä, nie však výlučne, zaväzuje v mene Objednávateľa plniť všetky povinnosti držiteľa odpadu podľa § 14 Zákona o odpadoch.
      2. Odpad je Zhotoviteľ povinný recyklovať a zhodnocovať. Odpad, ktorý sa nedá ďalej recyklovať a zhodnocovať v mieste jeho vzniku, Zhotoviteľ zneškodní tak, že ho vytriedi a odovzdá osobám oprávneným nakladať s odpadom podľa Zákona o odpadoch. V prípade identifikácie nebezpečného odpadu Zhotoviteľ zabezpečí jeho lokalizáciu, triedenie, zneškodnenie spoločnosťou disponujúcou povolením na nakladanie s príslušným druhom nebezpečného odpadu, pričom Zhotoviteľ zabezpečí (aj prostredníctvom tretích osôb), aby takýto odpad bol uložený na skládke odpadov na nebezpečný odpad.Odpad na nákladných vozidlách musí byť za účelom minimalizácie znečistenia verejných komunikácií zaplachtovaný.
      3. Zhotoviteľ je pri odovzdaní odpadu osobám oprávneným nakladať s odpadmi podľa Zákona o odpadoch povinný vyžiadať si potvrdenie o druhu a množstve odovzdaného odpadu. Rovnopisy potvrdení o odovzdaní odpadu je Zhotoviteľ povinný na svoje riziko uchovávať a následne odovzdávať Dozoru Objednávateľa ako súčasť správ o postupe prác podľa článku 3.4 tejto Zmluvy.
      4. Zhotoviteľ zodpovedá za zabezpečenie odvozu komunálneho odpadu, ktorý vyprodukujú Pracovníci Zhotoviteľa, jeho Subdodávatelia a iné osoby prítomné na Stavenisku.
4. **MERANIE**
   1. **Meranie prác**
      1. Pre účely akýchkoľvek platieb podľa tejto Zmluvy budú práce merané a oceňované v súlade s týmto článkom tejto Zmluvy.
      2. Dozor Objednávateľa je oprávnený kedykoľvek požadovať, aby bola nejaká časť Diela alebo práca meraná. Meranie prác Dozor Objednávateľa oznámi najmenej tri (3) Dni vopred Predstaviteľovi Zhotoviteľa a Dozoru Zhotoviteľa, ktorí
5. sa bezodkladne buď zúčastnia merania alebo pošlú kvalifikovaného zástupcu, ktorý bude primerane pomáhať Dozoru Objednávateľa a
6. vysvetlí všetky podrobnosti požadované Dozorom Objednávateľa.
   * 1. Ak sa merania nezúčastní ani Predstaviteľ Zhotoviteľa ani Dozor Zhotoviteľa, je Dozor Objednávateľa oprávnený uskutočniť meranie prác sám a bude sa mať za to, že Zhotoviteľ nemá námietky voči výsledkom takéhoto merania.
     2. O výsledkoch merania Diela (prác) spracuje Dozor Objednávateľa záznam.
     3. Predstaviteľ Zhotoviteľa je oprávnený zúčastniť sa na kontrole a odsúhlasení záznamov z merania prác spolu s Dozorom Objednávateľa. Uskutočnenie kontroly záznamov oznámi Dozor Objednávateľa Predstaviteľovi Zhotoviteľovi najneskôr tri (3) Dni vopred. V prípade ak Predstaviteľ Zhotoviteľa bude so záznamami o meraní prác súhlasiť, podpíše ich. Ak sa Predstaviteľ Zhotoviteľa bezdôvodne nezúčastní kontroly a odsúhlasenia záznamov, hoci bol k účasti na kontrole záznamov vyzvaný, bude sa mať za to, že voči skutočnostiam uvedeným v zázname o meraní prác nemá žiadne námietky.
     4. Ak Predstaviteľ Zhotoviteľa skontroluje záznamy a nebude s nimi súhlasiť a/alebo ich nepodpíše, oznámi Predstaviteľ Zhotoviteľa Dozoru Objednávateľa dôvody, pre ktoré nesúhlasí so záznamami. Po obdržaní tohto oznámenia Dozor Objednávateľa skontroluje záznamy a buď ich potvrdí alebo zmení. Ak Zhotoviteľ oznámenie o svojom nesúhlase so záznamami nedoručí Dozoru Objednávateľa do štrnásť (14) Dní potom, čo bol požiadaný, aby skontroloval záznamy, bude sa mať za to, že voči skutočnostiam uvedeným v záznamoch nemá námietky.
   1. **Spôsob merania**
      1. V rámci merania prác podľa tohto článku 9 *(Meranie)* tejto Zmluvy sa bude merať netto (čistá hodnota) skutočného množstva každej položky Diela (prác) a metóda merania bude v súlade so Zmluvou a štandardmi, ktoré sa uplatňujú v príslušnom technickom odvetví.
   2. **Oceňovanie**
      1. Ak nie je v Zmluve uvedené inak, bude Dozor Objednávateľa postupovať v súlade s článkom 4.3 *(Rozhodnutia)* tejto Zmluvy, aby odsúhlasil alebo určil cenu Diela tým, že ocení každú položku práce pri použití dohodnutého alebo stanoveného merania v súlade s vyššie uvedenými článkami 9.1 *(Meranie prác)* a 9.2 *(Spôsob merania)* tejto Zmluvy a s použitím príslušnej jednotkovej ceny za túto položku práce určenú vo Výkaze výmer buď za túto položku alebo (ak takáto položka v Prílohe č. 1 nie je obsiahnutá) za podobnú prácu určenú Dozorom Objednávateľa.
      2. V prípade, ak návrh na Zmenu podľa článku 12 *(Zmeny a úpravy)* tejto Zmluvy obsahuje položku práce, pre ktorú Výkaz výmer neobsahuje žiadnu jednotkovú cenu, použije sa iná vhodná jednotková cena pre položku práce podobného charakteru vykonávanú za podobných podmienok určená dohodou Zmluvných strán.
7. **PRIEBEŽNÁ KONTROLA, KONTROLNÉ DNI, PRACOVNÉ STRETNUTIA, SKÚŠKY A PREVZATIE DIELA OBJEDNÁVATEĽOM**
   1. **Priebežná kontrola Diela, kontrolné dni a pracovné stretnutia**
      1. Objednávateľ, alebo Dozor Objednávateľa môže osobne, alebo prostredníctvom poverenej osoby kedykoľvek priebežne kontrolovať postupy Zhotoviteľa a jeho Subdodávateľov pri vykonávaní Diela, ako aj pri čiastkových výsledkov týchto činností. Na požiadanie je Zhotoviteľ povinný bezodkladne umožniť vykonanie takejto kontroly, najmä doručením informácií, sprístupnením Staveniska, Dokumentácie, pracovných materiálov (vrátane rozpracovaných verzií v elektronickej podobe), odpovedí a vysvetlení, umožnením uskutočnenia meraní a skúšok, umožnením účasti pri montáži a skúškach Technologických zariadení, umožnením účasti na pracovných stretnutiach a poskytnutím inej súčinnosti. Ak Objednávateľ, alebo ním poverená osoba, zistí kedykoľvek v priebehu vykonávania Diela, že plnenie nezodpovedá tejto Zmluve, je Zhotoviteľ povinný odstrániť vzniknuté vady a nedostatky svojho plnenia.
      2. Zmluvné strany sa dohodli na pravidelných kontrolných dňoch, ktoré sa budú konať jeden (1) krát za týždeň, a ktorých účelom bude kontrola postupov Zhotoviteľa a jeho Subdodávateľov pri vykonávaní Stavebnej časti Diela. Kontrolných dní sa zúčastnia splnomocnení zástupcovia Objednávateľa, Dozor Objednávateľa, vybrané Kľúčové osoby Objednávateľa (podľa potreby), Predstaviteľ Zhotoviteľa a vybrané Kľúčové osoby Zhotoviteľa (podľa potreby). Termín kontrolného dňa určuje Objednávateľ s tým, že všetci účastníci stretnutia budú informovaní prostredníctvom emailu minimálne sedem (7) Dní vopred o termíne stretnutia. Zápis zo stretnutia v dohodnutom formáte bude vykonávať Objednávateľ a pošle ho všetkým zúčastneným na pripomienkovanie e-mailom, najneskôr do troch (3) Dní od ukončenia stretnutia.
      3. Zmluvné strany sa dohodli na pravidelných pracovných stretnutiach, ktoré sa budú konať podľa potreby, minimálne však raz za dva (2) týždne. Pracovných stretnutí sa zúčastnia splnomocnení zástupcovia Objednávateľa, Dozor Objednávateľa, vybrané Kľúčové osoby Objednávateľa (podľa potreby), Predstaviteľ Zhotoviteľa a vybrané Kľúčové osoby Zhotoviteľa (podľa potreby). Tieto stretnutia budú slúžiť na informovanie splnomocnených zástupcov Objednávateľa, Dozoru Objednávateľa a Kľúčových osôb Objednávateľa o aktuálnom stave Diela a na konzultácie. Pracovné stretnutie zvoláva Dozor Objednávateľa s tým, že všetci účastníci stretnutia budú informovaní prostredníctvom emailu minimálne sedem (7) Dní vopred o termíne stretnutia, mieste stretnutia, a o navrhovanom programe stretnutia. Zápis zo stretnutia v dohodnutom formáte bude vykonávať Dozor Objednávateľa a pošle ho všetkým zúčastneným na pripomienkovanie e-mailom, najneskôr do troch (3) Dní od ukončenia stretnutia. V rámci pracovných stretnutí je Objednávateľ alebo Dozor Objednávateľa oprávnený ukladať Zhotoviteľovi Pokyny.
      4. Zhotoviteľ je povinný Objednávateľovi a Dozoru Objednávateľa vždy oznámiť, keď bude nejaká časť Diela pripravená na jej zakrytie. Objednávateľ a Dozor Objednávateľa musia byť informovaní minimálne tri (3) Dni vopred. Splnomocnení zástupca Objednávateľa a/alebo Dozor Objednávateľa potom bez zbytočného odkladu buď vykonajú podrobnú prehliadku, kontrolu, meranie alebo skúšanie, alebo oznámia Zhotoviteľovi, že to nevyžadujú. Ak Zhotoviteľ nesplní túto oznamovaciu povinnosť, je povinný na požiadanie Objednávateľa alebo Dozoru Objednávateľa odkryť túto časť Diela (prácu) a následne ju uviesť do pôvodného stavu. Zhotoviteľ znáša všetky náklady spojené s odkrytím a opätovným zakrytím tejto časti Diela a plnú zodpovednosť za takéto činnosti.
   2. **Individuálne skúšky**
      1. Ak to ustanovenia tejto Zmluvy predpokladajú, alebo ak to Dozor Objednávateľa požaduje, Zhotoviteľ je povinný vykonať Individuálne skúšky:
8. Technologických zariadení potom, ako Zhotoviteľ vykoná inštalačné a montážne práce vo vzťahu ku každému jednotlivému Technologickému zariadeniu alebo
9. Materiálov alebo častí Diela, ktoré sú výsledkom stavebných prác
   * 1. Dozor Objednávateľa oznámi Zhotoviteľovi konanie Individuálnych skúšok najneskôr tri (3) Dni vopred.
     2. Pri hodnotení výsledkov Individuálnych skúšok Dozor Objednávateľa zoberie do úvahy požiadavky na vlastnosti Technologického zariadenia podľa Zmluvy, požiadavky výrobcu konkrétneho Technologického zariadenia, ako aj dopad užívania tejto časti Diela na prevádzkové a iné vlastnosti Diela ako celku.
     3. O riadnom vykonaní Individuálnych skúšok sa spíše Záznam o vykonaní Individuálnej skúšky. Individuálne skúšky sa budú považovať za vykonané prehlásením Dozoru Objednávateľa o ich riadnom vykonaní.
   1. **Komplexné skúšky**
      1. Zhotoviteľ je povinný po vyhotovení Diela vykonávať Komplexné skúšky vo vzťahu k Technologickým zariadeniam a iným častiam Diela, ktoré sú vymedzené v Zmluve potom, ako vykoná práce spočívajúce v uvedení do činnosti a vzájomnom zregulovaní všetkých Technologických zariadení spôsobom a v rozsahu uvedenom v Zmluvy.
      2. Zhotoviteľ oznámi Dozoru Objednávateľa konanie Komplexných skúšok najneskôr štrnásť (14) Dní vopred.
      3. Pri hodnotení výsledkov Komplexných skúšok Dozor Objednávateľa zoberie do úvahy požiadavky na vlastnosti Technologických zariadení podľa Zmluvy, ako aj dopad užívania tejto časti Diela na prevádzkové a iné vlastnosti Diela ako celku.
      4. O riadnom vykonaní Komplexných skúšok sa spíše Záznam o vykonaní Komplexnej skúšky. Komplexné skúšky sa budú považovať za vykonané prehlásením Zhotoviteľa o ich riadnom vykonaní v Zázname o vykonaní Komplexnej skúšky.
      5. Zhotoviteľ sa zaväzuje, že v priebehu vykonávania Komplexných skúšok zaškolí Pracovníkov Objednávateľa a/alebo Pracovníkov Objednávateľom poverenej osoby na obsluhu a údržbu Technologických zariadení. Tento záväzok Zhotoviteľa sa týka takého počtu Pracovníkov Objednávateľa a/alebo Pracovníkov Objednávateľom poverenej osoby, aký je potrebný pre plynulú a riadnu prevádzku Diela. Zhotoviteľ je povinný preveriť získané vedomosti Pracovníkov Objednávateľa a/alebo Pracovníkov Objednávateľom poverenej osoby a riadne preukázať ich zaškolenie a preskúšanie. Objednávateľ je povinný zabezpečiť, aby Pracovníci Objednávateľa a/alebo Objednávateľom poverenej osoby boli dostatočne spoľahliví a kvalifikovaní na zaškolenie. Dozor Objednávateľa je povinný oznámiť ich menný zoznam Zhotoviteľovi bez zbytočného odkladu potom, ako Zhotoviteľ oznámi konanie Komplexných skúšok.
   2. **Spoločné ustanovenia týkajúce sa skúšok**
      1. Ustanovenia tohto článku 10.4 (Spoločné ustanovenia týkajúce sa skúšok) tejto Zmluvy sa týkajú vykonávania akýchkoľvek skúšok podľa tejto Zmluvy.
      2. Ak v tejto Zmluve vo vzťahu ku konkrétnemu Technologickému zariadeniu nie je určený rozsah vykonávaných skúšok, vykonajú sa tie skúšky, ktoré zodpovedajú povahe tohto Technologického zariadenia.
      3. Všetky záznamy a protokoly o vykonaní skúšok musia byť spísané v slovenskom jazyku a podpísané Zhotoviteľom a Dozorom Objednávateľa. Ak to ustanovenia tejto Zmluvy predpokladajú alebo ak to Dozor Objednávateľa požaduje, skúšky sa zúčastní Objednávateľom poverená osoba alebo Dozor Objednávateľa. V takomto prípade musí byť záznam o vykonaní skúšky alebo protokol podpísaný aj Objednávateľom poverenou osobou alebo Dozorom Objednávateľa.
      4. Podpis Objednávateľom poverenej osoby alebo Dozoru Objednávateľa na zázname o vykonaní skúšky alebo protokole preukazuje skutočnosť, že sa predmetná skúška vykonala a vykonala sa za účasti týchto osôb. Neoslobodzuje však Zhotoviteľa od zodpovednosti za ich riadne a úplné vykonanie a nepovažuje sa za vyhlásenie Dozoru Objednávateľa a/alebo Objednávateľom poverenej osoby, že tieto skúšky boli vykonané zo strany Zhotoviteľa riadne a úplne.
      5. Zhotoviteľ poskytne Dozoru Objednávateľa na účely skúšok všetky prístroje, asistenciu, dokumenty a ďalšie informácie, elektrinu, Zariadenia Zhotoviteľa, pohonné hmoty, palivá, nástroje, pracovné sily, materiál a zodpovedajúco kvalifikovaný personál tak, ako je to potrebné pre účinné uskutočnenie skúšok. Zhotoviteľ spolu s Dozorom Objednávateľa odsúhlasí čas a miesto pre určené skúšky daného Technologického zariadenia, Materiálov alebo iných častí Diela.
      6. Dozor Objednávateľa môže podľa článku 12 (Zmeny a úpravy) tejto Zmluvy zmeniť miesto alebo detaily určitých skúšok, alebo môže vydať Pokyn Zhotoviteľovi, aby vykonal dodatočné skúšky.
      7. Dozor Objednávateľa je oprávnený požadovať zmenu termínu konania skúšok, pričom zároveň navrhne náhradný termín vykonania skúšok. Zhotoviteľ nie je bez závažného dôvodu oprávnený odopierať súhlas s náhradným termínom vykonania skúšok.
      8. Ak sú skúšky bezdôvodne odložené Zhotoviteľom, môže Dozor Objednávateľa oznámením požiadať Zhotoviteľa, aby skúšky vykonal do štrnásť (14) Dní po tom, čo obdržal oznámenie. Zhotoviteľ je povinný vykonať skúšky v Deň alebo v rámci takej lehoty, ktorú Dozor Objednávateľa určí a oznámi Zhotoviteľovi.
      9. Ak Zhotoviteľ nevykoná skúšky v rámci lehoty podľa Záväzného harmonogramu, môžu skúšky vykonať Pracovníci Objednávateľa a/alebo Pracovníci Objednávateľom poverenej osoby na nebezpečenstvo a náklady Zhotoviteľa. Takto vykonané skúšky budú považované za skúšky vykonané za prítomnosti Zhotoviteľa a bude sa mať za to, že k skutočnostiam uvedených v zázname o vykonaní skúšky a k výsledkom skúšky nemá Zhotoviteľ žiadne námietky.
   3. **Nedostatky zistené pri skúškach a opakovanie skúšok**
      1. Ak Dielo, alebo časť Diela nevyhovie pri skúškach, Dozor Objednávateľa alebo Zhotoviteľ môžu požadovať, aby sa neúspešné skúšky za rovnakých podmienok opakovali.
      2. Ak skúšky a/alebo opakované skúšky preukážu, že skúšané Technologické zariadenia, Materiály alebo Dielo má vady, nedorobky, alebo inak nezodpovedá požiadavkám Zmluvy, Zhotoviteľ je povinný tieto vady alebo nedorobky na vlastné náklady odstrániť, alebo inak uviesť Dielo na vlastné náklady do súladu so Zmluvou.
      3. Ak neúspech skúšok zbavuje Objednávateľa v podstate celého úžitku z Diela, alebo časti Diela, Objednávateľ má právo odmietnuť Dielo, alebo časť Diela (podľa okolností); v tomto prípade bude mať Objednávateľ rovnaké práva, aké poskytuje článok 11.4 (Neodstránenie vád) tejto Zmluvy.
      4. Ak Dozor Objednávateľa požaduje, aby po odstránení vady alebo nedorobku Diela bolo Technologické zariadenie, Materiály alebo Dielo znovu preskúšané, budú sa skúšky za rovnakých podmienok opakovať. Táto požiadavka bude oznámená do dvadsaťosem (28) Dní potom, čo boli vada alebo nedorobok odstránené. Ak odmietnutie a opakované skúšanie spôsobí Objednávateľovi dodatočné náklady, uhradí Zhotoviteľ podľa článku 17.1 (Požiadavky (nároky) Objednávateľa) tejto Zmluvy tieto náklady Objednávateľovi.
   4. **Letové overenie a certifikácia**
      1. Zhotoviteľ je povinný vykonať skúšky letového overenia v rozsahu a za podmienok stanovených Dopravným úradom. Zhotoviteľ je povinný zabezpečiť certifikáciu Dopravného úradu na prevádzkovanie Stavby.
      2. Zhotoviteľ je pri vykonávaní skúšok letového overenia a pri zabezpečovaní certifikácie Dopravného úradu konať s odbornou starostlivosťou s tým, že letové overenie musí byť vykonané s využitím helikoptéry, ktorá disponuje poistením zodpovednosti za škodu spôsobenú prevádzkou lietadla podľa § 13 Leteckého zákona. Zhotoviteľ je povinný predložiť Objednávateľovi kópiu poistnej zmluvy podľa predchádzajúcej vety najneskôr sedem (7) Dní pred začatím skúšok letového overenia.
      3. V prípade, ak proces letového overenia a certifikácie presiahne lehotu dlhšiu ako jeden (1) mesiac, Zhotoviteľ má právo na predĺženie Lehoty realizácie podľa článku 6.4 tejto Zmluvy.
   5. **Prevzatie časti Diela**
      1. Dozor Objednávateľa môže, podľa uváženia Objednávateľa, vydať Preberací protokol na ktorúkoľvek časť Diela.
      2. O odovzdaní a prevzatí každej časti Technologických zariadení sa spíše protokol, ktorý bude obsahovať dátum odovzdania a prevzatia každého jednotlivého Technologického zariadenia, súpis zjavných vád, ktoré sú zistiteľné pri vonkajšej obhliadke a podpisy zúčastnených osôb. Súčasťou odovzdania a prevzatia Technologického zariadenia bude aj odovzdanie a prevzatie súvisiacich dokumentov, minimálne v rozsahu:
10. inštalačný protokol s uvedením presného názvu Technologického zariadenia a jeho výrobcu; v protokole budú rozpísané položky z ktorých Technologické zariadenie pozostáva, vrátane uvedenia výrobných čísiel jednotlivých funkčných celkov a ich komponentov (ak sú tieto výrobnými číslami označené);
11. protokol o vykonaní Individuálnej skúšky podľa článku 10.2 *(Individuálne skúšky)* tejto Zmluvy;
12. záručný list;
13. protokol o odbornom zaškolení;
14. doklady a návod v slovenskom jazyku;
15. ES vyhlásenie o zhode (EC Declaration conformity), vrátane príslušných certifikátov (za predpokladu, že Technologické zariadenia takýmto vyhlásením a certifikátmi disponujú).
    * 1. Potom, čo Dozor Objednávateľa na časť Diela vydal Preberací protokol, bude Zhotoviteľovi čo najskôr umožnené uskutočniť opatrenia, ktoré sú nutné na vykonanie všetkých zostávajúcich skúšok. Zhotoviteľ vykoná tieto skúšky čo najskôr.
    1. **Prevzatie Diela**
       1. Dielo sa považuje za prevzaté Objednávateľom podpisom Preberacieho protokolu o konečnom prijatí Diela.
       2. Zhotoviteľ je oprávnený prostredníctvom oznámenia Dozoru Objednávateľa požiadať o vydanie Preberacieho protokolu o konečnom prijatí Diela za predpokladu, že
16. Dielo bolo dokončené v súlade s požiadavkami uvedenými v Zmluve vrátane odstránenia všetkých vád namietaných Objednávateľom,
17. bol vydaný Konečný súpis uskutočnených prác vo forme schválenej Dozorom Objednávateľa podľa článku 13.7 *(Žiadosť o Potvrdenie konečnej faktúry a Konečný súpis uskutočnených prác)* tejto Zmluvy,
18. Stavba disponuje všetkými povoleniami a certifikátmi Dopravného úradu a iných Príslušných orgánov na jej prevádzkovanie, a
19. Vo vzťahu k Technologickým zariadeniam boli vydané protokoly podľa článku 10.7.2 tejto Zmluvy.
20. Stavenisko bolo vypratané podľa článku 8.5 *(Vypratanie Staveniska)* tejto Zmluvy.
    * 1. Dozor Objednávateľa je povinný do dvadsaťosem (28) Dní po tom, čo obdržal žiadosť Zhotoviteľa podľa článku 10.8.2 tejto Zmluvy:
21. vydať Zhotoviteľovi Preberací protokol o konečnom prijatí Diela s uvedením dátumu, kedy bolo Dielo dokončené v súlade s požiadavkami uvedenými v Zmluve, alebo
22. zamietnuť vydanie Preberacieho protokolu o konečnom prijatí Diela, s udaním dôvodu a uvedením prác, ktoré má Zhotoviteľ vykonať, aby bolo možné vydať Preberací protokol o konečnom prijatí Diela. Zhotoviteľ následne túto prácu dokončí, ešte predtým než zašle ďalšie oznámenie podľa tohto článku 10.8 *(Prevzatie Diela)* tejto Zmluvy.
23. **ZODPOVEDNOSŤ ZA VADY**
    1. **Dokončenie zostávajúcich prác a odstránenie vád**
       1. Aby bolo Dielo, resp. každá časť Diela v stave požadovanom v Zmluve, Zhotoviteľ do uplynutia príslušnej Záručnej doby alebo odôvodnene čo najskôr potom:
24. dokončí všetky práce za účelom odstránenia vád, ktoré sa majú vykonať v termínoch uvedených v Preberacom protokole,
25. dokončí všetky práce za účelom odstránenia vád a nedorobkov, ktoré boli zistené počas skúšok,
26. vykonáva výmenu tej časti Diela, pri ktorej odstránenie vád a nedorobkov nie je možné vykonať opravou a
27. vykoná všetky práce požadované k odstráneniu vád, ktoré mu boli oznámené Objednávateľom pred dátumom alebo k dátumu skončenia Záručnej doby pre Dielo alebo časť Diela (podľa okolností), a to v lehote primeranej k charakteru vád.
    * 1. Zhotoviteľ zodpovedá za právne i faktické vady, ktoré má Dielo (vrátane Technologického zariadenia) v okamihu prechodu nebezpečenstva škody na Zhotoviteľa, a to aj vtedy, ak sa vada stane zjavnou až po tomto čase. Zhotoviteľ zodpovedá aj za vadu, ktorá vznikne až po prechode nebezpečenstva škody Diela na Objednávateľa, ak je vada spôsobená porušením povinností Zhotoviteľa.
      2. Ak sa zistí vada, Objednávateľ alebo Dozor Objednávateľa alebo Objednávateľom poverená osoba to písomne (aj elektronicky) oznámi bez zbytočného odkladu, najneskôr však do desiatich (10) Dní, Zhotoviteľovi. V takomto oznámení Objednávateľ alebo Dozor Objednávateľa uvedie popis vady a ak je to možné, popis toho, akým spôsobom sa vada prejavuje.
    1. **Záručná doba**
       1. Zhotoviteľ touto Zmluvou preberá záruku za akosť Diela nasledovne:
28. na Dokumentáciu v trvaní dvadsaťštyri (24) mesiacov,
29. na Technologické zariadenia v trvaní päť (5) rokov,
30. na Stavebnú časť v trvaní päť (5) rokov.
    * 1. Záručná doba začína plynúť:
31. na Dokumentáciu odo dňa prevzatia Dokumentácie,
32. na Technologické zariadenia a Stavebnú časť odo dňa Prevzatia Diela.
    * 1. Zárukou na Technologické zariadenia preberá Zhotoviteľ zodpovednosť najmä za to, že Technologické zariadenia budú po dojednanú lehotu spôsobilé na užívanie na určený účel, budú bez vád, a že si zachovajú dohodnuté vlastnosti.
      2. Zhotoviteľ bude počas záručnej doby na vlastné náklady zabezpečovať autorizovaný záručný servis Technologických zariadení. V záručnej lehote Zhotoviteľ vykoná bezplatne záručné prehliadky Technologických zariadení vo výrobcom predpísanom rozsahu podľa servisného manuálu.
      3. Objednávateľ bude mať nárok na predĺženie Záručnej doby pre Dielo alebo časť Diela, ak a do tej miery v ktorej Dielo, časť Diela alebo niektorá súčasť Technologického zariadenia nemôžu byť používané na účely pre ktoré boli určené, z dôvodu vady alebo nedorobku. Plynutie Záručnej doby sa vo vzťahu k vadnej časti Diela prerušuje počas doby kedy nemôže byť používané na účely, pre ktoré bolo určené.
      4. V prípade predčasného zrušenia alebo ukončenia Zmluvy začne Záručná doba na časť odovzdaného plnenia predmetu Zmluvy plynúť okamihom predčasného ukončenia tejto Zmluvy alebo okamihom poskytnutia tohto plnenia Objednávateľovi podľa toho, čo nastane skôr.
    1. **Náklady na odstránenie vád**
       1. Ak Objednávateľ počas Záručnej doby zistí akúkoľvek vadu plnenia Zhotoviteľa, za ktorú Zhotoviteľ zodpovedá v zmysle Zmluvy, Objednávateľ je oprávnený žiadať bezplatné odstránenie tejto vady.
       2. Všetky práce súvisiace s odstraňovaním vád budú vykonané na nebezpečenstvo a náklady Zhotoviteľa, a to do tej miery, v ktorej možno práce pričítať:
33. akejkoľvek chybe v Dokumentácii,
34. Technologickému zariadeniu, Materiálom alebo iným prácam na Diele, ktoré nie sú v súlade so Zmluvou, alebo
35. tomu, že Zhotoviteľ nesplnil inú svoju povinnosť podľa Zmluvy.
    1. **Neodstránenie vád**
       1. Zhotoviteľ je povinný začať s odstraňovaním vady alebo nedorobku bez zbytočného odkladu potom, ako mu bolo zistenie vady alebo nedorobku oznámené zo strany Objednávateľa alebo Dozoru Objednávateľa alebo Objednávateľom poverenej osoby, najneskôr však do desiatich (10) Dní odo dňa, kedy mu boli zistené vady oznámené. Ak nie je možné odstrániť vadu ihneď, Zhotoviteľ s Objednávateľom, Dozorom Objednávateľa alebo Objednávateľom poverenou osobou v zázname o vykonaní miestneho zisťovania zo strany Zhotoviteľa dohodne termín, do ktorého je povinný vadu odstrániť. Zhotoviteľ sa zaväzuje, že vady, ktoré bránia riadnemu prevádzkovaniu Diela odstráni do siedmych (7) pracovných dní odo dňa oznámenia vady. V prípade, že odstránenie vady v lehote podľa predchádzajúcej vety nebude objektívne možné, Zhotoviteľ je povinný zabezpečiť odstránenie vady v termíne dohodnutom s Objednávateľom, Dozorom Objednávateľa alebo Objednávateľom poverenou osobou. Zhotoviteľ sa zaväzuje, že vady, ktoré nebránia riadnemu prevádzkovaniu Diela odstráni v termíne dohodnutom s Objednávateľom, Dozorom Objednávateľa alebo Objednávateľom poverenou osobou. Ak Zhotoviteľ v tejto dobe neodstráni vadu alebo nedorobok, môže Objednávateľ určiť dátum, kedy alebo dokedy majú byť vada alebo nedorobok odstránené. Zhotoviteľovi bude tento dátum oznámený Pokynom Objednávateľa, Dozorom Objednávateľa Dozoru Objednávateľa alebo Objednávateľom poverenej osoby na odstránenie vady alebo nedorobku.
       2. Ak Zhotoviteľ do tohto oznámeného dátumu vadu neodstráni a tieto nápravné práce mali byť vykonané na náklady Zhotoviteľa podľa článku 11.3 *(Náklady na odstránenie vád)* tejto Zmluvy, Objednávateľ je oprávnený:
36. napraviť, alebo zabezpečiť nápravu vady sám alebo prostredníctvom iných osôb, zodpovedajúcim spôsobom s odbornou starostlivosťou a na nebezpečenstvo a náklady Zhotoviteľa a Zhotoviteľ podľa článku 17.1 *(Požiadavky (nároky) Objednávateľa)* tejto Zmluvy je povinný nahradiť Objednávateľovi všetky účelne vynaložené a preukázané náklady spojené s takýmto odstránením vád, po doručení oprávnenej žiadosti o úhradu,
37. požiadať Dozor Objednávateľa, aby odsúhlasil alebo stanovil zodpovedajúce zníženie ceny Diela v súlade s článkom 4.3 *(Rozhodnutia)* tejto Zmluvy,
38. odstúpiť od Zmluvy v súlade s článkom 14.1.2 tejto Zmluvy.
    1. **Zhotoviteľove zisťovanie príčiny vady**
       1. Ak je o to Zhotoviteľ požiadaný Dozorom Objednávateľa, je povinný pod vedením Dozoru Objednávateľa alebo Objednávateľom poverenej osoby zisťovať príčinu vady. Ak nemá byť vada odstránená na náklady Zhotoviteľa podľa článku 11.3 *(Náklady na odstránenie vád)* zmluvy, Dozor Objednávateľa odsúhlasí alebo určí v súlade s článkom 4.3 *(Rozhodnutia)* tejto Zmluvy náklady na toto zisťovanie.
39. **ZMENY A ÚPRAVY**
    1. **Právo na Zmenu**
       1. Dozor Objednávateľa je oprávnený kedykoľvek so súhlasom Objednávateľa navrhnúť uskutočnenie Zmien formou žiadosti o predloženie návrhu uskutočnenia Zmeny Zhotoviteľovi.
       2. Každá Zmena môže zahŕňať najmä:
40. zmeny v množstvách ktorejkoľvek položky prác zahrnutých v Zmluve (tieto zmeny však nemusia nutne znamenať Zmenu v zmysle tohto článku 12 *(Zmeny a úpravy)* tejto Zmluvy),
41. zmeny v kvalite a iných vlastnostiach niektorej položky prác,
42. vynechanie niektorej práce,
43. akúkoľvek dodatočnú prácu, Technologické zariadenie, Materiály, vrátane všetkých skúšok s nimi spojených, alebo
44. zmenu Záväzného harmonogramu.
    * 1. Zhotoviteľ nevykoná žiadnu Zmenu, pokiaľ Dozor Objednávateľa návrh Zmeny neschváli.
    1. **Zlepšovací návrh**
       1. Zhotoviteľ môže kedykoľvek predložiť Dozoru Objednávateľa písomný návrh, ktorý (podľa názoru Zhotoviteľa), ak bude schválený (i) urýchli dokončenie Diela (ii) zníži náklady Objednávateľa na realizáciu Diela, (iii) zlepší efektivitu alebo hodnotu Diela pre Objednávateľa, alebo (iv) bude inak k prospechu Objednávateľa.
       2. Návrh bude pripravený na náklady Zhotoviteľa a bude obsahovať údaje uvedené v článku 12.4 *(Všeobecné ustanovenia k Zmenám)* tejto Zmluvy.
       3. Keď návrh, ktorý je schválený Dozorom Objednávateľa, zahŕňa zmenu v Dokumentácii časti Diela, potom, ak sa Zmluvné strany nedohodnú inak:
45. bude túto zmenu v Dokumentácii vykonávať Zhotoviteľ,
46. uplatnia sa ustanovenia článku 7.2 *(Dokumentácia)* tejto Zmluvy a
47. keď táto Zmena povedie k zníženiu Zmluvnej ceny za túto časť, bude Dozor Objednávateľa postupovať v súlade s článkom 4.3 *(Rozhodnutia)* tejto Zmluvy, aby odsúhlasil alebo stanovil čiastku, o ktorú bude znížená Zmluvná cena v dôsledku realizácie takejto Zmeny.
    1. **Náklady na vypracovanie návrhov uskutočnenia Zmeny**
       1. Ak nie je ďalej uvedené inak, návrhy uskutočnenia Zmeny podľa tohto článku 12 tejto Zmluvy budú vypracované na náklady Zhotoviteľa a budú obsahovať údaje uvedené v článku 12.4 *(Všeobecné ustanovenia k Zmenám)* tejto Zmluvy.
       2. V prípade, že Dozor Objednávateľa požiada o predloženie návrhu uskutočnenia Zmeny Zhotoviteľa podľa tohto článku 12 *(Zmeny a úpravy)* tejto Zmluvy, pričom takýto návrh uskutočnenia Zmeny nie je (i) nevyhnutný, (ii) potrebný z dôvodu vyžadovaného Právnymi predpismi alebo ich zmeny alebo (iii) potrebný z dôvodu porušenia povinností Zhotoviteľom, je Objednávateľ povinný nahradiť Zhotoviteľovi primerané, účelne vynaložené a preukázané Náklady na vypracovanie návrhu uskutočnenia Zmeny. V opačnom prípade znáša náklady na vypracovanie návrhu uskutočnenia Zmeny Zhotoviteľ.
    2. **Všeobecné ustanovenia k Zmenám**
       1. Keď Dozor Objednávateľa požiada Zhotoviteľa o návrh Zmeny, predloží Zhotoviteľ bez zbytočného odkladu, najneskôr však do desiatich (10) Dní od obdržania žiadosti Dozoru Objednávateľa o predloženie návrhu uskutočnenia Zmeny Dozoru Objednávateľa aspoň dva alternatívne návrhy na uskutočnenie Zmeny alebo oznámenie (s uvedením odôvodneného vysvetlenia), že nie je schopný včas zabezpečiť vypracovanie návrhu Zmeny, alebo že taká Zmena nie je uskutočniteľná alebo nie je vhodná a mohla by negatívne ovplyvniť dosiahnutie účelu Zmluvy podľa článku 2.1 *(Účel Zmluvy)* tejto Zmluvy. Prílohou alternatívnych návrhov na uskutočnenie Zmeny bude odporúčanie Zhotoviteľa, obsahom ktorého bude označenie riešenia, ktoré je podľa názoru Zhotoviteľa najlepšie pre efektívne dosiahnutie účelu Zmluvy.
       2. Návrh uskutočnenia Zmeny bude obsahovať nasledujúce údaje:
48. popis navrhovaných prác, ktoré je treba vykonať,
49. návrh Zhotoviteľa na všetky nutné úpravy Záväzného harmonogramu podľa článku 6.3 *(Záväzný harmonogram a POV)* tejto Zmluvy a Lehoty realizácie a
50. návrh Zhotoviteľa na ocenenie Zmeny.
    * 1. Dozor Objednávateľa po obdržaní návrhu na Zmenu (vrátane zlepšovacieho návrhu podľa článku 12.2 tejto Zmluvy) tento návrh, vrátane jeho príloh, poskytne Autorskému dozoru, ktorý je povinný tento návrh posúdiť a v lehote troch (3) Dní vypracovať a doručiť Dozoru Objednávateľa písomné stanovisko, v ktorom sa Autorský dozor vyjadrí, či návrh na Zmenu je alebo nie je možné uskutočniť, vrátane uvedenia odôvodnenia.
      2. Dozor Objednávateľa bez zbytočného odkladu po obdržaní stanoviska Autorského dozoru podľa článku 12.4.3 tejto Zmluvy tento návrh schváli (Pokynom na uskutočnenie Zmeny) alebo zamietne a vráti Zhotoviteľovi na vykonanie opravy, doplnenia alebo prepracovania. V prípade zamietnutia návrhu na Zmenu je Zhotoviteľ povinný bezodkladne predložiť opravený, doplnený alebo prepracovaný návrh uskutočnenia Zmeny. Pokiaľ Dozor Objednávateľa obdržaný návrh na Zmenu neschváli, Zhotoviteľ nesmie zastaviť žiadne práce na Diele a je povinný pokračovať v plnení Zmluvy v existujúcom rozsahu a podmienkach.
      3. Každá Zmena bude ocenená v súlade s článkom 9 *(Meranie)* tejto Zmluvy.
    1. **Dodatok k Zmluve**
       1. Každý Pokyn na uskutočnenie Zmeny bude vystavený písomne Dozorom Objednávateľa formou návrhu zmenového listu podľa Prílohy č. 3 tejto Zmluvy. Zmenový list, ktorý je potvrdený Objednávateľom a Zhotoviteľom, predstavuje dodatok k Zmluve. Zhotoviteľ je následne povinný realizovať všetky svoje činnosti podľa Zmluvy so zohľadnením zmien podľa zmenového listu. Zhotoviteľ je povinný viesť podrobnú evidenciu navrhovaných, odmietnutých a odsúhlasených Zmien po celú dobu Lehoty realizácie.
51. **ZMLUVNÁ CENA A PLATBY**
    1. **Zmluvná cena**
       1. Zhotoviteľ vyhlasuje, že:
52. Zmluvná cena je správna, primeraná, dostatočná, a že
53. navrhol Zmluvnú cenu za Dielo na základe uspokojivého a úplného oboznámenia sa vo vzťahu ku všetkým dôležitým záležitostiam, ktoré sú očakávané vo vzťahu k predmetu tejto Zmluvy podľa článku 2.2 *(Predmet Zmluvy)* tejto Zmluvy a k účelu tejto Zmluvy v zmysle článku 2.1 *(Účel Zmluvy)* tejto Zmluvy.
    * 1. Zmluvná cena za Dielo pokrýva všetky záväzky Zhotoviteľa a všetky potrebné a súvisiace činnosti potrebné pre správne a úplné vyhotovenie a dokončenie Diela.
      2. Zmluvná cena za riadne vyhotovenie a dokončenie Diela je dohodnutá v súlade so zákonom č. 18/1996 Z. z. o cenách v znení neskorších predpisov a vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov.
      3. Zmluvná cena bola dohodnutá v celkovej maximálnej výške [●] EUR (slovom: [●] eur) bez dane z pridanej hodnoty, ktorá sa k Zmluvnej cene pripočíta v súlade s príslušnými Právnymi predpismi.
      4. Zmluvná cena je určená na základe rozpočtu, ktorý je úplný, nemenný a konečný. Objednávateľ sa zaväzuje zaplatiť Zhotoviteľovi odplatu v rozsahu Zhotoviteľom skutočne vykonaných výkonov a prác. Zmluvné strany sa dohodli na nasledovnom modeli vyplácania odplaty:
54. Odplata za výkon Inžinierskej činnosti a prác na Dokumentácii – celková odplata bola určená v Pomocnej rozpočtovej tabuľke k vytvoreniu rozpočtu. Odplata vo výške 80 % z celkovej odplaty za výkon Inžinierskej činnosti a prác na Dokumentácii podľa predchádzajúcej vety bude vyplatená jednorazovo v mesiaci nasledujúcom po mesiaci, v ktorom k vydaniu posledného právoplatného stavebného povolenia na Dielo. Odplata vo výške 20 % z celkovej odplaty za výkon Inžinierskej činnosti a prác Dokumentácii bude vyplatená v mesiaci nasledujúcom po mesiaci, v ktorom k vydaniu právoplatného kolaudačného rozhodnutia na Dielo.
55. Práce na Stavebnej časti - odplata sa stanoví na základe prepočtu jednotkových cien špecifikovaných vo Výkaze výmer a bude vyplatená jednorazovo v mesiaci nasledujúcom po mesiaci, v ktorom dôjde k vydaniu právoplatného kolaudačného rozhodnutia na Dielo.
56. Dodanie Technologických zariadení a plnenia v časti „Ostatné“ vo Výkaze výmer, ktoré majú opakujúci sa charakter (nie sú vymedzené výsledkom) – odplata sa stanoví na základe prepočtu jednotkových cien špecifikovaných vo Výkaze výmer a bude vyplatená jednorazovo v mesiaci nasledujúcom po mesiaci, v ktorom dôjde k vydaniu Preberacieho protokolu o konečnom prijatí Diela podľa článku 10.8 *(Prevzatie Diela)* tejto Zmluvy.
    * 1. Pokiaľ určité práce alebo plnenie alebo jej/jeho časť neobsahuje vo Výkaze výmer samostatnú položku, má sa za to, že odplata za tieto práce/plnenia je zahrnutá v ostatných položkách Výkazu výmer. Pokiaľ Výkaz výmer vypracovaný Zhotoviteľom nebude obsahovať ocenenie niektorej z položiek, Zhotoviteľ sa zaväzuje uskutočniť Dielo v súlade so všetkými požiadavkami Objednávateľa za odplatu, ktorá je uvedená v Ponuke ako Zmluvná cena. Zmena ceny je možná iba za podmienok a postupom stanoveným touto Zmluvou a Zákonom o verejnom obstarávaní.
      2. Pre odstránenie akýchkoľvek pochybností zmluvné strany potvrdzujú, že na Zmluvnú cenu nemajú vplyv ekonomické faktory, inflácia, deflácia, zmeny kurzov, úrokových sadzieb, zmeny výšky nákladov v dôsledku zmien právnych predpisov, pokiaľ táto Zmluva výslovne nestanovuje inak.
      3. Zhotoviteľ nemá nárok na náhradu žiadnych výdavkov, nákladov, správnych a iných poplatkov, daní, odvodov, cla a ostatných poplatkov súvisiacich s dovozom Vybavenia, ani akýchkoľvek iných platieb, ktoré mu vzniknú podľa alebo v súvislosti s vykonaním Diela, najmä pri vyhotovovaní Dokumentácie a pri výkone Inžinierskych činností.
      4. Nárok na zaplatenie Zmluvnej ceny alebo jej časti si Zhotoviteľ uplatní vystavením faktúry podľa článkov 13.3 *(Žiadosť o Potvrdenie čiastkovej faktúry)* až 13.5 *(Faktúra)* tejto Zmluvy so splatnosťou podľa článku 13.6 *(Splatnosť)* tejto Zmluvy.
    1. **Zádržné**
       1. Objednávateľ zadrží z každej čiastkovej faktúry na vyplatenie:
57. desať (10) percent za účelom pokrytia prípadných nákladov na odstránenie vád a vypratanie Staveniska a
58. desať (10) percent za účelom uspokojenia prípadných nárokov Subdodávateľov.
    * 1. Objednávateľ vyplatí Zhotoviteľovi Zádržné podľa článku 13.2.1 (a) tejto Zmluvy do tridsiatich (30) Dní od skončenia poslednej Záručnej doby na Dielo podľa článku 11.2.1 tejto Zmluvy. Objednávateľ je oprávnený jednostranne započítať svoje splatné, ako aj nesplatné pohľadávky voči pohľadávke Zhotoviteľa na vyplatenie Zádržného podľa predchádzajúcej vety.
      2. Objednávateľ vyplatí Zhotoviteľovi Zádržné podľa článku 13.2.1 (b) tejto Zmluvy do tridsiatich (30) Dní odo dňa poskytnutia primeraného dôkazu o tom, že Subdodávatelia Zhotoviteľa obdržali všetky platby splatné za vykonané práce alebo služby podľa tejto Zmluvy, po odpočítaní aplikovateľných odpočtov za Zádržné alebo iných odpočtov. Za primeraný dôkaz možno považovať, okrem iného, aj čestné vyhlásenie Subdodávateľov o tejto skutočnosti.
      3. Zmluvné strany sa dohodli, že v prípade, ak si Zhotoviteľ neplní svoje finančné povinnosti voči Subdodávateľom, t. j. nevykonáva úhrady jednotlivých faktúr za práce a dodávky, ktoré pre neho realizujú Subdodávatelia, Objednávateľ poskytne Zhotoviteľovi primeranú lehotu na vykonanie nápravy, v ktorej môže Zhotoviteľ namietať, že voči Subdodávateľom nemá žiadne podlžnosti.
      4. Pokiaľ nedôjde zo strany Zhotoviteľa v lehote poskytnutej Objednávateľom k uspokojeniu Subdodávateľských nárokov voči Zhotoviteľovi a toto uspokojenie nebude v tejto lehote Objednávateľovi písomne preukázané, alebo nebude Objednávateľovi preukázané, že Zhotoviteľ nemá voči Subdodávateľom žiadne záväzky, je Objednávateľ oprávnený použiť Zádržné na uspokojenie nárokov Subdodávateľov voči Zhotoviteľovi, a tým sa zbaviť svojich záväzkov voči Zhotoviteľovi z tejto Zmluvy do výšky pohľadávok Subdodávateľov, ktorú Objednávateľ uspokojil zo Zádržného, s čím Zhotoviteľ vyslovuje svoj súhlas. Nárok Zhotoviteľa na úhradu Zmluvnej ceny do výšky úhrady vykonanej Objednávateľom priamo Subdodávateľom, zaniká dňom tejto úhrady Objednávateľom Subdodávateľom.
      5. Počas doby zadržania podľa článku 13.2 tejto Zmluvy nie je Objednávateľ v omeškaní so zaplatením svojich peňažných záväzkov voči Zhotoviteľovi a Zhotoviteľovi nevznikne nárok na žiadne zákonné ani zmluvné sankcie.
    1. **Žiadosť o Potvrdenie čiastkovej faktúry**
       1. Zhotoviteľ, v súlade s dohodnutým modelom vyplácania odplaty podľa článku 13.1.5 tejto Zmluvy, odovzdá Dozoru Objednávateľa žiadosť o Potvrdenie čiastkovej faktúry. Prílohu žiadosti o vydanie Potvrdenia čiastkovej faktúry tvorí mesačný Súpis uskutočnených prác vo forme schválenej Dozorom Objednávateľa, ktorý bude obsahovať
59. rozpis uskutočnených prác na Diele podľa položiek špecifikovaných vo Výkaze výmer, a ich prepočet podľa jednotkových cien špecifikovaných vo Výkaze výmer,
60. čiastku, o ktorý sa Zhotoviteľ domnieva, že má na ňu právo,
61. zdôvodňujúce dokumenty, ktoré zahŕňajú správy o postupe prác v tomto mesiaci v súlade s článkom 3.4 *(Správy o postupe prác)* tejto Zmluvy,
62. všetky ďalšie príplatky a odpočty, ktoré môžu byť splatné v súlade so Zmluvou o dielo alebo inak vrátane čiastok podľa článku 17 *(Požiadavky, riešenie sporov)* tejto Zmluvy,
63. všetky čiastky, ktoré majú byť odpočítané ako Zádržné.
    1. **Vydanie Potvrdenia čiastkovej faktúry**
       1. Dozor Objednávateľa do troch (3) Dní po obdržaní Súpisu uskutočnených prác a zdôvodňujúcich dokumentov podľa článku 13.3 *(Žiadosť o Potvrdenie čiastkovej faktúry)* tejto Zmluvy vydá Objednávateľovi a Zhotoviteľovi Potvrdenie čiastkovej faktúry, v ktorom sa uvedie čiastka, ktorú Dozor Objednávateľa spravodlivo stanoví ako splatnú spolu s odôvodnenými podrobnosťami alebo žiadosť o Potvrdenie čiastkovej faktúry v súlade s týmto článkom 13.4 *(Vydanie Potvrdenia čiastkovej faktúry)* tejto Zmluvy odmietne.
       2. Dozor Objednávateľa môže odmietnuť vydanie Potvrdenia čiastkovej faktúry iba v prípade, ak:
64. niektorá časť Diela alebo uskutočnená práca objektívne nie je úplne v súlade so Zmluvou, a/alebo
65. niektorá časť Diela alebo uskutočnená práca vykazuje nedostatky alebo vady a/alebo
66. Zhotoviteľ neuskutočnil alebo nevykonáva niektorú prácu alebo povinnosť v súlade so Zmluvou a bol o tejto skutočnosti informovaný Dozorom Objednávateľa.

Dozor Objednávateľa môže v takomto prípade stanoviť hodnotu tejto práce alebo povinnosti a odpočítať ju od čiastky inak splatnej.

* + 1. Do štrnástich (14) Dní po vydaní Potvrdenia čiastkovej faktúry Zhotoviteľ doručí Objednávateľovi faktúru - daňový doklad za uskutočnené plnenie na čiastku, ktorú Dozor Objednávateľa potvrdil za splatnú v Potvrdení čiastkovej faktúry.
  1. **Faktúra**
     1. Každá faktúra s náležitosťami daňového dokladu vystavená Zhotoviteľom podľa tejto Zmluvy musí obsahovať:

1. číslo faktúry,
2. identifikáciu Objednávateľa podľa Zmluvy,
3. identifikáciu Zhotoviteľa podľa Zmluvy (údaj o obchodnom mene, sídle alebo mieste podnikania, identifikačnom čísle, údaj o zápise v obchodnom registri alebo inej evidencii vrátane spisovej značky, ak je v nich Zhotoviteľ zapísaný, daňové identifikačné číslo a identifikačné číslo pre DPH),
4. označenie banky a čísla účtu, na ktorý ma byť platba zaplatená, vrátane konštantného a variabilného symbolu (ak je jeho uvedenie pri platbe požadované),
5. deň vystavenia faktúry, deň splatnosti a deň dodania,
6. rozsah a druh plnenia,
7. základ dane,
8. výška dane,
9. celkovú čiastku vrátane DPH,
10. dôvod fakturácie s odkazom na Zmluvu,
11. všetky čiastky, ktoré majú byť odpočítané ako Zádržné;
12. akékoľvek ďalšie údaje vyžadované pre takéto doklady Právnymi predpismi.
    * 1. Prílohou faktúry je Potvrdene čiastkovej faktúry.
      2. Ak Zhotoviteľ nesplní povinnosť vystaviť riadne faktúru podľa tohto článku 13.5 *(Faktúra)* tejto Zmluvy, je Objednávateľ oprávnený vrátiť faktúru v lehote jej splatnosti späť Zhotoviteľovi a nebude na základe takejto faktúry povinný uskutočniť žiadnu platbu. Odo dňa doručenia opravenej faktúry začne plynúť nová lehota splatnosti v trvaní podľa článku 13.6 *(Splatnosť)* tejto Zmluvy.

* 1. **Splatnosť**
     1. Objednávateľ zaplatí Zhotoviteľovi na základe vystavených faktúr podľa článku 13.5 *(Faktúra)* tejto Zmluvy:

1. čiastku potvrdenú v každom Potvrdení čiastkovej faktúry do štyridsaťpäť (45) Dní od doručenia príslušnej faktúry na túto čiastku Objednávateľovi a
2. čiastku odsúhlasenú v Potvrdení konečnej faktúry do štyridsaťpäť (45) Dní od doručenia faktúry na túto čiastku Objednávateľovi.
   * 1. Platba splatnej čiastky sa uhradí v Domácej mene bezhotovostným prevodom príslušnej sumy najneskôr k dátumu splatnosti tejto platby na účet Zhotoviteľa uvedený na faktúre, inak na číslo účtu Zhotoviteľa uvedené v Zmluve s tým, že splatná čiastka bude znížená o Zádržné.

* 1. **Žiadosť o Potvrdenie konečnej faktúry** **a Konečný súpis uskutočnených prác**
     1. Do tridsať (30) Dní po obdržaní posledného Preberacieho protokolu a riadnom odstránení všetkých vád uvedených v každom Preberacom protokole, Zhotoviteľ odovzdá Dozoru Objednávateľa dve (2) kópie návrhu Konečného súpisu uskutočnených prác vo forme schválenej Dozorom Objednávateľa so zdôvodňujúcimi dokumentmi podľa článku 13.3 *(Žiadosť o Potvrdenie čiastkovej faktúry)* tejto Zmluvy, ktoré budú detailne vyjadrovať:

1. konečnú cenu všetkých prác vykonaných v súlade so Zmluvou k dátumu uvedenému v Preberacom protokole,
2. všetky ďalšie čiastky, ktoré Zhotoviteľ považuje za splatné.
   * 1. Ak Dozor Objednávateľa nesúhlasí s niektorou časťou návrhu Konečného súpisu uskutočnených prác alebo ju nemôže overiť, poskytne Zhotoviteľ Dozoru Objednávateľa ďalšie informácie, ktoré tento odôvodnene požaduje a vykoná v návrhu také zmeny, aby medzi nimi došlo ku zhode. Zhotoviteľ následne pripraví a odovzdá Dozoru Objednávateľa návrh Konečného súpisu uskutočnených prác tak, ako sa na ňom zhodli. Návrh Konečného súpisu uskutočnených prác schválený Dozorom Objednávateľa bude považovaný za Konečný súpis uskutočnených prác podľa tejto Zmluvy.
     2. Ak sa po diskusiách medzi Dozorom Objednávateľa a Zhotoviteľom o všetkých zmenách v návrhu Konečného súpisu uskutočnených prác, na ktorých sa dohodli ukáže, že existuje nejaký rozpor, odovzdá Dozor Objednávateľa Potvrdenie čiastkovej faktúry ku schváleným častiam návrhu Konečného súpisu uskutočnených prác Objednávateľovi a Zhotoviteľovi.

* 1. **Prehlásenie o splnení záväzkov**
     1. Pri schválení Konečného súpisu uskutočnených prác predloží Zhotoviteľ písomné prehlásenie o splnení záväzkov, v ktorom potvrdí, že celková čiastka uvedená v Konečnom súpise uskutočnených prác predstavuje úplné a konečné vyrovnanie všetkých finančných záväzkov splatných Zhotoviteľovi podľa Zmluvy.

* 1. **Vydanie Potvrdenia konečnej faktúry**
     1. Do siedmych (7) Dní po schválení Konečného súpisu uskutočnených prác v súlade s článkom 13.7 *(Žiadosť o Potvrdenie konečnej faktúry a Konečný súpis uskutočnených prác)* tejto Zmluvy a obdržaní prehlásenia o splnení záväzkov v súlade s článkom 13.8 *(Prehlásenie o splnení záväzkov)* tejto Zmluvy, vydá Dozor Objednávateľa Objednávateľovi a Zhotoviteľovi Potvrdenie konečnej faktúry, v ktorom uvedie:

1. sumu, ktorá je splatná ako konečná a
2. po započítaní Zhotoviteľovi všetkých čiastok skôr zaplatených Objednávateľom a všetkých čiastok, na ktoré má Objednávateľ nárok, zostatok (ak existuje) splatný Objednávateľom Zhotoviteľovi alebo Zhotoviteľom Objednávateľovi, podľa okolností.
   * 1. Ak Zhotoviteľ nepožiada o vydanie Potvrdenia konečnej faktúry v súlade s článkom 13.7 *(Žiadosť o Potvrdenie konečnej faktúry)* tejto Zmluvy a nevydá prehlásenie o splnení záväzkov v súlade s článkom 13.8 *(Prehlásenie o splnení záväzkov)* tejto Zmluvy, požiada Dozor Objednávateľa Zhotoviteľa, aby tak urobil. Ak Zhotoviteľ nepredloží žiadosť do dvadsaťosem (28) Dní od tohto požiadania, vydá Dozor Objednávateľa Potvrdenie konečnej faktúry na takú čiastku, ktorú spravodlivo stanoví ako splatnú.
     2. Do štrnástich (14) Dní po vydaní Potvrdenia konečnej faktúry Zhotoviteľ doručí Objednávateľovi faktúru - daňový doklad za uskutočnené plnenie na čiastku, ktorú Dozor Objednávateľa potvrdil za splatnú v Potvrdení konečnej faktúry.
   1. **Zánik záväzkov Objednávateľa**
      1. Všetky záväzky Objednávateľa voči Zhotoviteľovi na zaplatenie akejkoľvek čiastky podľa Zmluvy alebo v súvislosti s ňou zaniknú, ak nárok na túto čiastku Zhotoviteľ neuplatní v Konečnom súpise uskutočnených prác.

* 1. **Meny platieb**
     1. Všetky platby podľa Zmluvy, ktorá má platiť jedna Zmluvná strana druhej Zmluvnej strane, budú platené jednou Zmluvnou stranou druhej Zmluvnej strane v Domácej mene na základe riadne vystavených a doručených faktúr podľa článku 13.5 *(Faktúra)* tejto Zmluvy. Náklady spojené s prevodom resp. prijatím platby nesie každá zo Zmluvných strán sama.

1. **ODSTÚPENIE OD ZMLUVY**
   1. **Odstúpenie od Zmluvy zo strany Objednávateľa**
      1. Ak Zhotoviteľ nesplní, alebo poruší ktorúkoľvek povinnosť podľa Zmluvy, môže Objednávateľ alebo Dozor Objednávateľa oznámením vyzvať Zhotoviteľa, aby túto povinnosť splnil, a/alebo odstránil následky jej porušenia v stanovenom primeranom čase.
      2. Objednávateľ je oprávnený odstúpiť od Zmluvy zaslaním písomného oznámenia o odstúpení Zhotoviteľovi, ak:
2. ak Zhotoviteľ ani po výzve podľa článku 14.1.1 tejto Zmluvy neuskutoční v primeranom čase, najneskôr do štrnástich (14) Dní odo dňa doručenia výzvy podľa článku 14.1.1 tejto Zmluvy nápravu porušenia,
3. Zhotoviteľ bezdôvodne nezačne vykonávať práce na Dokumentácii a Inžinierske činnosti do štrnástich (14) Dní od Dátumu začatia prác podľa článku 6.1.1 (a) tejto Zmluvy, alebo práce Stavebnej časti do štrnástich (14) Dní od Dátumu začatia prác podľa článku 6.1.1 (b) tejto Zmluvy, alebo vykonávanie prác preruší alebo v nich nepokračuje v rozpore s touto Zmluvou,
4. Zhotoviteľ v rozpore s touto Zmluvou alebo bez povolenia Dozoru Objednávateľa opustí Stavenisko alebo inak svojím konaním alebo nekonaním trvajúcim dlhšie ako dvadsaťosem (28) Dní prejaví úmysel nepokračovať v realizácii Diela a plnení svojich povinností podľa Zmluvy,
5. Zhotoviteľ postúpi alebo prevedie akékoľvek svoje práva podľa tejto Zmluvy na inú osobu bez predchádzajúceho písomného súhlasu Objednávateľa,
6. Zhotoviteľ stratí oprávnenie na výkon podnikateľskej činnosti,
7. sa Zhotoviteľ stane platobne neschopným alebo predĺženým,
8. podá ako dlžník návrh na povolenie reštrukturalizácie alebo na vyhlásenie konkurzu,
9. súd zamietne návrh na vyhlásenie konkurzu pre nedostatok jeho majetku na úhradu nákladov konkurzu,
10. je prijaté rozhodnutie o jeho povinnom alebo dobrovoľnom zrušení (okrem prípadov zlúčenia alebo splynutia),
11. nastane u neho akákoľvek ďalšia situácia, ktorá podľa príslušných Právnych predpisov znamená jeho úpadok,
12. Zhotoviteľ poskytne alebo nariadi poskytnúť (priamo alebo nepriamo) niekomu úplatok, dar, odmenu, províziu alebo inú cennú vec ako stimuláciu alebo odmenu:
13. za to, že urobí alebo sa zdrží nejakej činnosti v súvislosti so Zmluvou, alebo
14. za to, že prejaví alebo sa zdrží prejavenia priazne alebo nepriazne nejakej osobe v súvislosti so Zmluvou, alebo pokiaľ niekto z Pracovníkov Zhotoviteľa poskytne alebo nariadi poskytnúť (priamo alebo nepriamo) niekomu úplatok alebo odmenu popísanú v tomto písmene.
15. voči Zhotoviteľovi bude vydaný akýkoľvek rozsudok, opatrenie, rozhodcovský nález alebo príkaz, ktorý je podľa názoru Objednávateľa podstatný v kontexte záväzkov Zhotoviteľa podľa Zmluvy tak, že môže nastať hrozba neplnenia povinností podľa Zmluvy riadne a včas,
16. pre Zhotoviteľa sa stane plnenie akýchkoľvek jeho záväzkov podľa Zmluvy protiprávnym,
17. je to pre určité porušenie Zmluvy výslovne uvedené v Zmluve,
18. Zhotoviteľ poruší svoje povinnosti podľa článku 3.1.7 tejto Zmluvy,
19. Zhotoviteľ poruší ktorúkoľvek z povinností podľa článkov 5.7.5 a 5.7.6 tejto Zmluvy.
20. proti Zhotoviteľovi, členovi štatutárneho orgánu Zhotoviteľa alebo inej osobe, ktorej konanie, nekonanie alebo opomenutie konania by mohlo byť pričítané Zhotoviteľovi, je vedené trestné konanie,
21. Zhotoviteľ poruší ktorúkoľvek povinnosť ustanovenú článkom 20.8 *(Mlčanlivosť)* tejto Zmluvy,
22. Zhotoviteľ poruší ktorúkoľvek povinnosť ustanovenú článkom 18 (*Poistenie*) tejto Zmluvy,
23. je Zhotoviteľ v omeškaní s odstránením vád a poruší povinnosť odstrániť vady v lehote podľa článku 11.4.1 tejto Zmluvy,
24. Zhotoviteľ opakovane poruší ten istý záväzok stanovený touto Zmluvou,
25. dôjde k výmazu Zhotoviteľa z RPVS,
26. dôjde k výmazu Subdodávateľa z RPVS a tento nebude nahradený do tridsiatich (30) Dní iným Subdodávateľom,
27. ak sa preukáže, že Zhotoviteľ v Ponuke predložil nepravdivé doklady alebo uviedol nepravdivé, neúplné alebo skreslené údaje,
28. ak Zhotoviteľ nevykonáva vybrané odborné činností v rámci plnenia tejto Zmluvy prostredníctvom na to určenej Kľúčovej osoby Zhotoviteľa,
29. z iných dôvodov predpokladaných príslušnými právnymi predpismi alebo Zmluvou.
    * 1. Odstúpením Objednávateľa podľa tohto článku Zmluva zaniká doručením oznámenia o odstúpení Zhotoviteľovi.

* 1. **Odstúpenie od Zmluvy zo strany Zhotoviteľa**
     1. Zhotoviteľ má právo odstúpiť od Zmluvy zaslaním písomného oznámenia o odstúpení Objednávateľovi, ak:

1. sa Objednávateľ dostane do omeškania so zaplatením platby splatnej podľa článku 13.6 *(Splatnosť)* tejto Zmluvy o viac ako deväťdesiat (90) Dní,
2. prerušenie prác zapríčinené Objednávateľom ovplyvňuje celé Dielo po dobu dlhšiu ako šesť (6) mesiacov v súlade s článkom 6.8.2 tejto Zmluvy,
3. z iných dôvodov predpokladaných príslušnými právnymi predpismi alebo Zmluvou.
   * 1. Odstúpenie od Zmluvy je účinné odo dňa doručenia odstúpenia Objednávateľovi.
   1. **Odstúpenie od zmluvy v prípade Vyššej moci**
      1. Ak bráni Vyššia moc, ktorá bola oznámená druhej Zmluvnej strane podľa článku 16.2 *(Oznámenie o Vyššej moci)* tejto Zmluvy, realizácii prác na celom Diele po nepretržitú dobu viac ako päťdesiat (50) Dní, alebo pri viacerých opakujúcich sa obdobiach, ktorých celková dĺžka činí viac ako sto (100) Dní, z rovnakého dôvodu oznámenej Vyššej moci, je Zmluvná strana dotknutá Vyššou mocou oprávnená oznámiť druhej Zmluvnej strane odstúpenie od Zmluvy. Odstúpením od Zmluvy podľa tohto článku 14.3.1 *(Odstúpenie od zmluvy v prípade Vyššej moci)* tejto Zmluvy Zmluva zaniká doručením oznámenia o odstúpení druhej Zmluvnej strane.
   2. **Povinnosti Zmluvných strán súvisiace s odstúpením od Zmluvy**
      1. Po odstúpení od Zmluvy je Zhotoviteľ povinný písomne upozorniť Dozor Objednávateľa, aké opatrenia treba urobiť na odvrátenie akejkoľvek škody, ktorá by Objednávateľovi mohla vzniknúť prerušením vykonávania činností v rámci plnenia podľa tejto Zmluvy. Ak Objednávateľ o to požiada Zhotoviteľa, je Zhotoviteľ povinný tieto činnosti vykonať.
      2. Po doručení odstúpenia od Zmluvy druhej Zmluvnej strane Zhotoviteľ do tridsiatich (30) Dní:
4. zastaví všetky ďalšie práce s výnimkou takých prác, ku ktorým dal Dozor Objednávateľa Pokyn na ochranu života alebo majetku, alebo pre bezpečnosť Diela a Staveniska,
5. zabezpečí odpojenie Vybavenia od inžinierskych sietí,
6. odovzdá Dokumentáciu a vráti Dokumenty Objednávateľa Objednávateľovi, a
7. odstráni zo Staveniska všetko Vybavenie, okrem tých, ktoré sú potrebné k zaisteniu bezpečnosti a opustí Stavenisko.
   * 1. Zhotoviteľ vyvinie všetko úsilie k tomu, aby okamžite splnil akýkoľvek odôvodnený Pokyn obsiahnutý v oznámení o odstúpení od Zmluvy (i) na postúpenie práv z ktorejkoľvek zmluvy s ktorýmkoľvek Subdodávateľom na Objednávateľa (ii) pre ochranu života alebo majetku alebo pre bezpečnosť Diela a Staveniska.
     2. Po odstúpení od Zmluvy je Dozor Objednávateľa povinný postupovať v súlade s článkom 4.3 *(Rozhodnutia)* tejto Zmluvy tak, aby odsúhlasil alebo určil hodnotu prác na Diele a všetkých ďalších platieb splatných Zhotoviteľovi za vykonané práce v súlade so Zmluvou.
     3. Po odstúpení od Zmluvy môže Objednávateľ dokončiť Dielo a/alebo zabezpečiť jeho dokončenie prostredníctvom iných osôb.
     4. Po odstúpení od Zmluvy je Objednávateľ oprávnený:
8. postupovať podľa článku 17.1 *(Požiadavky (nároky) Objednávateľa)* tejto Zmluvy,
9. odmietnuť akékoľvek ďalšie platby Zhotoviteľovi, pokiaľ nie sú stanovené náklady Objednávateľa na odstránenie všetkých vád, výška zmluvných pokút a škôd Objednávateľa vzniknutých z dôvodu porušenia povinností Zhotoviteľa súvisiacich s realizáciou Diela a všetky ďalšie náklady Objednávateľa, a/alebo
10. uplatniť si u Zhotoviteľa úhradu všetkých zmluvných pokút a náhradu celej škody, po započítaní všetkých čiastok splatných Zhotoviteľovi podľa článku 14.4.4 tejto Zmluvy. Po obdržaní platby všetkých zmluvných pokút a náhrady celej škody bude Objednávateľ povinný zaplatiť prípadný nedoplatok Zhotoviteľovi.
11. **ZMLUVNÉ POKUTY**
    1. Objednávateľ je oprávnený požadovať od Zhotoviteľa zaplatenie zmluvnej pokuty vo výške stanovenej v tomto článku 15 (*Zmluvné pokuty*) tejto Zmluvy v prípade nasledovných porušení povinností Zhotoviteľa:
12. 5 000 EUR (slovom: päťtisíc eur) v prípade, ak sa Zhotoviteľ dostane do omeškania s prevzatím Staveniska podľa článku 8.1.1 tejto Zmluvy, a to za každý aj začatý Deň omeškania s prevzatím Staveniska,
13. 5 000 EUR (slovom päťtisíc eur), ak sa Zhotoviteľ dostane do omeškania so začatím prác podľa článku 6.1.1 tejto Zmluvy, a to za každý aj začatý Deň omeškania,
14. 5 000 EUR (slovom päťtisíc eur), ak sa Zhotoviteľ dostane do omeškania s plnením Záväzného harmonogramu, a to za každý aj začatý Deň omeškania,
15. 1 000 EUR (slovom: tisíc eur), ak Zhotoviteľ nedokončí Dielo v súlade s článkom 6.2 *(Lehota realizácie)* tejto Zmluvy, a to za každý aj začatý Deň omeškania,
16. 500 EUR (slovom: päťsto eur) za každé jednotlivé porušenie povinnosti Zhotoviteľa riadne a včas vyhotoviť a predložiť Objednávateľovi písomné správy o postupe prác v súlade s článkom 3.4 *(Správy o postupe prác)* tejto Zmluvy,
17. 20 000 EUR (slovom: dvadsaťtisíc eur) za porušenie ktorejkoľvek povinnosti Zhotoviteľa podľa článku 18.1 (*Všeobecné požiadavky na poistenie)* tejto Zmluvy,
18. 20 000 EUR (slovom: dvadsaťtisíc eur) za každé jednotlivé porušenie ustanovenia článku 20.7 *(Postúpenie práv a povinností zo Zmluvy)* tejto Zmluvy,
19. 20 000 EUR (slovom: dvadsaťtisíc eur) ak konaním, za ktoré zodpovedá Zhotoviteľ dôjde k podstatnému ohrozeniu alebo znečisteniu životného prostredia, najmä ak Zhotoviteľ nesplní povinnosti podľa Dokumentácie a rozhodnutí príslušných orgánov a príslušných právnych predpisov týkajúce sa nakladania s odpadmi,
20. 10 000 EUR (slovom: desaťtisíc eur), ak Dokumentácia porušuje práva tretích osôb vyplývajúce z ich autorských práv,
21. 500 EUR (slovom: päťsto eur) za každé nesplnenie Pokynov,
22. 1 000 EUR (slovom: tisíc eur) za každé porušenie povinnosti umožniť Objednávateľovi priebežnú kontrolu Diela podľa článku 10.1 tejto Zmluvy,
23. 5 000 EUR (slovom: päťtisíc eur) za každé jednotlivé porušenie ktorejkoľvek povinnosti Zhotoviteľa podľa článku 20.8 *(Mlčanlivosť)* tejto Zmluvy,
24. 5 000 EUR (slovom: päťtisíc eur) za každé jednotlivé porušenie povinnosti Subdodávateľa udržiavať platný zápis v RPVS,
25. 5 000 EUR (slovom: päťtisíc eur) za každé jednotlivé porušenie povinnosti plniť vybrané časti Diela prostredníctvom Kľúčových osôb Zhotoviteľa.
    1. Zhotoviteľ je povinný zmluvnú pokutu na základe požiadavky Objednávateľa zaplatiť do tridsať (30) Dní odo dňa jej uplatnenia Objednávateľom. Zaplatením akejkoľvek zmluvnej pokuty nie je dotknutá povinnosť Zhotoviteľa nahradiť Objednávateľovi škodu za príslušné porušenie povinnosti v rozsahu presahujúcom zmluvnú pokutu. Požiadavka na zaplatenie zmluvnej pokuty ani jej zaplatenie Zhotoviteľom nezbavuje Zhotoviteľa povinností, ktorých splnenie je zabezpečené zmluvnou pokutou, ak nejde o prípad, ak Objednávateľ z dôvodu ich porušenia od Zmluvy odstúpil.

1. **VYŠŠIA MOC**
   1. **Definícia Vyššej moci**
      1. Vyššia moc na účely tejto Zmluvy je výnimočná udalosť alebo skutočnosť:
2. ktorá je mimo kontroly Zmluvnej strany,
3. proti vzniku ktorej sa Zmluvná strana nemohla primerane zabezpečiť pred uzavretím Zmluvy,
4. ktorej sa po jej vzniku, nemohla Zmluvná strana patrične vyhnúť alebo ju odvrátiť a
5. ktorú nie je možné v zásade pripísať druhej Zmluvnej strane.
   * 1. Vyššia moc môže zahŕňať iba výnimočné udalosti alebo okolnosti, ak sú splnené vyššie uvedené podmienky (a) až (d). Vyššia moc sú najmä:
6. vojna, vojnový stav (bez ohľadu na to či bola vyhlásená), invázia, iné vonkajšie nepriateľské akcie,
7. vzbury, teroristické akcie, revolúcia, povstanie, ozbrojené útoky, alebo občianska vojna v krajine,
8. občianske nepokoje, zmätok, štrajk alebo blokovanie vyvolané osobami inými ako sú Pracovníci Zhotoviteľa,
9. expozícia účinkom vojnového streliva, výbušného materiálu, rádioaktívneho materiálu, ionizujúceho žiarenia, s výnimkou, keď je používanie týchto materiálov možné pripísať Zhotoviteľovi,
10. zemetrasenie, povodne, vulkanická činnosť, vietor dosahujúci intenzitu hurikánu a iné prírodné katastrofy s podobnými následkami alebo rozsahom a
11. zmenu Právnych predpisov, v dôsledku ktorej sa plnenie tejto Zmluvy stane celkom alebo sčasti nemožným alebo nedovoleným.

* 1. **Oznámenie o Vyššej moci**

* + 1. Ak Vyššia moc niektorej zo Zmluvných strán bráni alebo bude brániť v plnení jej povinností podľa Zmluvy, je táto Zmluvná strana povinná o tejto skutočnosti informovať druhú Zmluvnú stranu s uvedením povinností, ktoré z dôvodu Vyššej moci nemôže splniť. Oznámenie musí byť druhej Zmluvnej strane doručené bezodkladne, najneskôr do troch (3) Dní po tom, čo sa dotknutá Zmluvná strana dozvie (alebo by sa pri vynaložení odbornej starostlivosti mohla dozvedieť) o dôležitých udalostiach alebo skutočnostiach vytvárajúcich Vyššiu moc.
    2. Po uskutočnení tohto oznámenia príslušnou Zmluvnou stranou, nebude táto Zmluvná strana zodpovedná za príslušné porušenia povinností po dobu, dokiaľ jej Vyššia moc bráni alebo bude brániť v ich plnení.
    3. Vyššia moc nezbavuje Zmluvnú stranu zodpovednosti za omeškanie s plnením jej povinnosti počas obdobia pred vznikom okolnosti vylučujúcej zodpovednosť. Účinky vylúčenia zodpovednosti sú obmedzené iba na dobu, dokiaľ trvá Vyššia moc.
  1. **Povinnosť minimalizovať omeškanie**

* + 1. Každá Zmluvná strana je povinná vynaložiť maximálne úsilie na minimalizovanie omeškania s plnením svojich povinností podľa tejto Zmluvy, ktoré vzniklo následkom Vyššej moci.
    2. Postihnutá Zmluvná strana je povinná oznámiť druhej Zmluvnej strane ukončenie obmedzení spôsobených Vyššou mocou, a je povinná bezodkladne splniť alebo pokračovať v plnení povinností, od plnenia ktorej bola v dôsledku Vyššej moci oslobodená.
  1. **Dôsledky Vyššej moci**
     1. Ak Zhotoviteľovi bráni v plnení niektorých jeho povinností podľa Zmluvy Vyššia moc, informoval o tejto skutočnosti Objednávateľa podľa článku 16.2 *(Oznámenie o vyššej moci)* tejto Zmluvy a vznikne mu omeškanie a/alebo Náklady následkom toho, že nemohol tieto povinnosti plniť, Zhotoviteľ má nárok podľa článku 17.2 *(Požiadavky Zhotoviteľa)* tejto Zmluvy na predĺženie Lehoty realizácie v dôsledku každého takého omeškania, ak dokončenie Diela je alebo bude oneskorené, a to podľa článku 6.4 *(Predĺženie Lehoty realizácie)* tejto Zmluvy.
     2. Po obdržaní tohto oznámenia bude Dozor Objednávateľa postupovať v súlade s článkom 4.3 *(Rozhodnutia)* tejto Zmluvy tak, aby tieto záležitosti odsúhlasil alebo o nich rozhodol.
  2. **Vyššia moc ovplyvňujúca Subdodávateľa**
     1. Ak ktorýkoľvek zo Subdodávateľov je oprávnený podľa akejkoľvek zmluvy alebo dohody, vzťahujúcej sa na Dielo, na úľavu v dôsledku Vyššej moci za podmienok širších alebo obsiahlejších ako je uvedené v tomto článku Zmluvy, nemôže sa Zhotoviteľ podľa tejto Zmluvy oslobodiť od plnenia povinnosti, ktorú plní prostredníctvom tohto Subdodávateľa, pokiaľ ide o prípad, ktorý nepredstavuje Vyššiu moc podľa článku 16 *(Vyššia moc)* tejto Zmluvy.

1. **POŽIADAVKY, RIEŠENIE SPOROV**
   1. **Požiadavky (nároky) Objednávateľa**
      1. Ak sa Objednávateľ domnieva, že má nárok na akúkoľvek platbu podľa ktoréhokoľvek článku tejto Zmluvy, alebo inak v súvislosti so Zmluvou, oznámi to Objednávateľ, Objednávateľom poverená osoba alebo Dozor Objednávateľa, aj s podrobnosťami v zmysle článku 17.1.3 tejto Zmluvy, Zhotoviteľovi.
      2. Nárok sa musí Zhotoviteľovi oznámiť bez zbytočného odkladu potom, ako sa Objednávateľ, Objednávateľom poverená osoba alebo Dozor Objednávateľa dozvedel o skutočnosti či okolnostiach, ktoré môžu zakladať takúto požiadavku. Nárok týkajúci sa akéhokoľvek predĺženia Záručnej doby sa musí Zhotoviteľovi oznámiť ešte pred vypršaním tejto doby.
      3. Podrobnosti v oznámení musia špecifikovať článok Zmluvy alebo iný základ pre vznesenie požiadavky a musia obsahovať zdôvodnenie čiastky (platby) a/alebo predĺženie doby, o ktorých sa Objednávateľ domnieva, že má na ne nárok v súvislosti so Zmluvou. Dozor Objednávateľa musí potom postupovať v súlade s článkom 4.3 *(Rozhodnutia)* tejto Zmluvy tak, aby odsúhlasil alebo stanovil čiastku (ak prichádza do úvahy), ktorú by mal Zhotoviteľ zaplatiť Objednávateľovi. Uvedená čiastka môže byť započítaná oproti časti Zmluvnej ceny.
   2. **Požiadavky Zhotoviteľa**
      1. Ak sa Zhotoviteľ domnieva, že má nárok na predĺženie Lehoty realizácie podľa článku 6.4 *(Predĺženie Lehoty realizácie)* tejto Zmluvy a/alebo dodatočnú platbu podľa niektorého z článkov tejto Zmluvy, oznámi to s uvedením dôvodov bezodkladne, najneskôr však v lehote siedmych (7) Dní po tom, čo sa Zhotoviteľ dozvedel alebo mohol dozvedieť o vzniku udalostí, skutočností alebo okolností, z ktorých nárok vyplýva, Dozoru Objednávateľa s popisom udalostí, skutočností alebo okolností odôvodňujúcich takýto nárok aj s odkazom na príslušné ustanovenie Zmluvy.
      2. Zhotoviteľ bude uchovávať všetky takéto dokumenty a viesť všetky príslušné záznamy, ktoré by mohli byť dôležité pre odôvodnenie uvedeného nároku. Dozor Objednávateľa môže po tom, čo obdržal oznámenie podľa tohto článku 17.2 *(Požiadavky Zhotoviteľa)* tejto Zmluvy, skontrolovať takéto dokumenty a/alebo záznamy a/alebo vydať Zhotoviteľovi Pokyn, aby uchoval ďalšie dokumenty a/alebo viedol ďalšie záznamy. Zhotoviteľ je povinný umožniť Dozoru Objednávateľa, aby preveril všetky tieto dokumenty a/alebo záznamy a ak bude o to požiadaný, odovzdať Dozoru Objednávateľa ich kópie.
      3. Na oznámenie doručené po vyššie uvedenej lehote sa nebude prihliadať a Zhotoviteľ nebude mať právo na predĺženie Lehoty realizácie podľa článku 6.4 *(Predĺženie Lehoty realizácie)* tejto Zmluvy a/alebo na dodatočnú platbu, aj keď boli inak splnené podmienky na predĺženie Lehoty realizácie podľa tejto Zmluvy alebo na vznik nároku na dodatočnú platbu podľa tejto Zmluvy. Zhotoviteľ v takomto oznámení zároveň uvedie primeranú dobu, o ktorú sa má podľa jeho uváženia Lehota realizácie podľa článku 6.4 *(Predĺženie Lehoty realizácie)* predĺžiť alebo výšku dodatočnej platby, na ktorú má podľa svojho uváženia nárok.
      4. Dozor Objednávateľa posúdi odôvodnenosť predĺženia Lehoty realizácie podľa článku 6.4 *(Predĺženie Lehoty realizácie)* tejto Zmluvy a primeranosť doby, o ktorú sa má Lehota realizácie podľa článku 6.4 *(Predĺženie Lehoty realizácie)* tejto Zmluvy predĺžiť, ako aj odôvodnenosť dodatočnej platby, na ktorú má Zhotoviteľ podľa svojho uváženia nárok a primeranosť jej výšky a oznámi bezodkladne záver svojho posúdenia Zhotoviteľovi aj s príslušným odôvodnením. Dozor Objednávateľa je oprávnený vyžiadať si ďalšie potrebné informácie.
      5. Každé schválenie predĺženia Lehoty realizácie podľa článku 6.4 *(Predĺženie Lehoty realizácie)* tejto Zmluvy bude obsahovať odkaz na príslušný článok Zmluvy a dobu, o ktorú sa Lehota realizácie môže predĺžiť. Každé schválenie platby bude obsahovať presnú čiastku za nároky, ktoré boli odôvodnené podľa príslušných článkov Zmluvy aj s odkazom na príslušné články Zmluvy. Pokiaľ nie sú poskytnuté dostatočné doklady na odôvodnenie celého nároku, má Zhotoviteľ právo len na zaplatenie tej časti nároku, ktorú bol schopný preukázať.
      6. V prípade, ak Dozor Objednávateľa schváli nárok Zhotoviteľa na akúkoľvek dodatočnú platbu, zohľadní ho v najbližšom Potvrdení čiastkovej faktúry.
      7. Dozor Objednávateľa je povinný postupovať v súlade s článkom 4.3 *(Rozhodnutia)* tejto Zmluvy, aby odsúhlasil alebo určil (i) predĺženie Lehoty realizácie (pred jej vypršaním alebo po ňom) v súlade s článkom 6.4 *(Predĺženie Lehoty realizácie)* tejto Zmluvy a/alebo (ii) dodatočnú platbu (ak vôbec), na ktorú má Zhotoviteľ nárok podľa Zmluvy.
   3. **Riešenie sporov**
      1. Zmluvné strany sa pokúsia riešiť prípadné spory súvisiace s touto Zmluvou mimosúdnou cestou. V prípade, že nedôjde k zmieru, resp. k mimosúdnemu vyrovnaniu zmluvných strán, na rozhodovanie sporov z tejto Zmluvy sú príslušné súdy Slovenskej republiky.

1. **POISTENIE**
   1. **Všeobecné požiadavky na poistenie**
      1. Zhotoviteľ je povinný mať v čase uzatvorenia Zmluvy ako aj počas trvania Zmluvy uzatvorenú poistnú zmluvu/y, obsahom ktorej bude
2. poistenie Dokumentácie proti strate alebo poškodeniu ohňom, búrkou, záplavami, zemetrasením, bleskom, výbuchom, nárazom, pádom lietadla (iného ako úmyselného) a iných lietajúcich zariadení a pádu vecí z nich, vzburami, občianskymi nepokojmi a úmyselnými činmi, prasknutím alebo pretečením zásobníkov vody, potrubí a súvisiacich zariadení
3. poistenie zodpovednosti za škodu spôsobenú vykonávaním Diela, vykonávaním odbornej činnosti v rámci predmetu podnikania Zhotoviteľa, a v rámci odstraňovania všetkých jeho vád v súlade so Zmluvou akýmkoľvek osobám, vrátane škody na zdraví, smrti, škody na majetku, škody spôsobenej porušením zmluvnej povinnosti a škody spôsobenej na majetku Zhotoviteľa alebo tretích osôb, ktorý je v správe, starostlivosti alebo pod kontrolou Zhotoviteľa, a to na celkovú minimálnu čiastku poistného krytia vo výške navrhovanej Zmluvnej ceny bez DPH uvedenej v Ponuke.

Pred uzavretím príslušnej poistnej zmluvy musí s príslušnou poistnou zmluvou a poisťovňou vyjadriť Objednávateľ písomne svoj súhlas. Zhotoviteľ je povinný zabezpečiť, aby uzavretím poistnej zmluvy nedošlo k porušeniu povinností podľa článku 20.8 *(Mlčanlivosť)* tejto Zmluvy.

* + 1. Zhotoviteľ nesmie uskutočniť ani opomenúť nič, čo by mohlo viesť k neplatnosti alebo napadnuteľnosti poistnej zmluvy alebo neposkytnutiu či obmedzeniu poistného plnenia.
    2. Ak nie je uvedené inak, Zhotoviteľ sa zaväzuje, že do Prevzatia Diela bude poistenie vo vyššie uvedenom minimálnom rozsahu a celkovej čiastke udržiavať v platnosti a účinnosti a bude za týmto účelom plniť povinnosti vyplývajúce pre neho z príslušnej poistnej zmluvy, najmä platiť poistné a plniť oznamovacie povinnosti. Príslušné čiastky poistného krytia uvedené vyššie sa vzťahujú na každý rok plnenia povinností podľa Zmluvy a týkajú sa jednej a všetkých škodových udalostí v priebehu daného roka. V prípade vyčerpania príslušnej čiastky poistného plnenia je Zhotoviteľ vždy bezodkladne povinný obnoviť/upraviť poistenie tak, aby bol limit poistného krytia vždy na úrovni podľa vyššie uvedených bodov tohto článku 18.1 *(Všeobecné požiadavky na poistenie)* tejto Zmluvy. Kedykoľvek na žiadosť Objednávateľa Zhotoviteľ bez zbytočného odkladu, v lehote päť (5) Dní od výzvy Objednávateľa predloží Objednávateľovi platnú poistnú zmluvu a doklady o zaplatení poistného.
    3. Zhotoviteľ nie je oprávnený znížiť výšku poistného krytia alebo podstatným spôsobom zmeniť podmienky poistných zmlúv počas doby poistenia bez predchádzajúceho písomného súhlasu Objednávateľa.
    4. Ak Zhotoviteľ nebude udržiavať poistenie v účinnosti, tak ako je povinný podľa tohto článku 18 *(Poistenie)* tejto Zmluvy alebo nepredloží Objednávateľovi poistné zmluvy podľa tohto článku 18.1 *(Všeobecné požiadavky na poistenie)* tejto Zmluvy, môže Objednávateľ vo svojom mene kedykoľvek uzavrieť a udržiavať akékoľvek poistenie pokrývajúce vyššie uvedené riziká spojené s realizáciou Diela a platiť akékoľvek poistné, ktoré je primerané na také účely a započítavať takto platené čiastky voči akýmkoľvek platbám Zhotoviteľovi, ktoré sú splatné alebo sa stanú splatnými, alebo vymáhať tieto čiastky ako splatný dlh Zhotoviteľa.
    5. V prípade, že Zhotoviteľ nesplní podmienky príslušných poistných zmlúv, ktoré bol povinný uzavrieť, je Zhotoviteľ povinný nahradiť Objednávateľovi všetku škodu, ktorá mu vznikne z takéhoto porušenia povinnosti.
    6. Po uzavretí poistenia je Zhotoviteľ povinný odovzdať Dozoru Objednávateľa kópie dokumentov preukazujúcich uzavretie poistenia. Vždy po zaplatení príslušného poistného je Zhotoviteľ povinný predložiť Dozoru Objednávateľa kópiu potvrdenia o jeho zaplatení. Zhotoviteľ je kedykoľvek počas Lehoty realizácie povinný na požiadanie Dozoru Objednávateľa predložiť mu dokumenty preukazujúce trvanie poistenia. Podmienky poistenia sa nesmú meniť bez súhlasu Objednávateľa. Poistné plnenie podľa každej poistnej zmluvy je Zhotoviteľ povinný použiť na odstránenie alebo náhradu škôd spôsobených príslušnou poistnou udalosťou. Kópia poistnej zmluvy (poistných zmlúv) tvorí Prílohu č. 5 tejto Zmluvy.

1. **VYHLÁSENIA A ZÁRUKY**
   1. **Vyhlásenia a záruky Objednávateľa**
      1. Objednávateľ vyhlasuje a zaručuje sa, k dátumu uzavretia Zmluvy a po celú dobu jej trvania, že:
2. Zmluva je Objednávateľom riadne schválená a podpísaná a zakladá platný a právne záväzný záväzok Objednávateľa, vynútiteľný voči nemu v súlade s podmienkami v nej uvedenými, a
3. podpisom ani plnením Zmluvy neporuší žiadne ustanovenie svojich vnútorných predpisov, ani žiadny zákon či iný Právny predpis alebo rozhodnutie štátneho orgánu Slovenskej republiky.

* 1. **Vyhlásenia a záruky Zhotoviteľa**
     1. Zhotoviteľ vyhlasuje a zaručuje sa, k dátumu uzavretia Zmluvy a po celú dobu jej trvania, že:

1. Zmluva je Zhotoviteľom riadne schválená a podpísaná a zakladá platný a právne záväzný záväzok Zhotoviteľa, vynútiteľný voči nemu v súlade s podmienkami v nej uvedenými,
2. podpisom ani plnením Zmluvy neporuší žiadne ustanovenie svojich zakladateľských dokumentov ani žiadnu inú zmluvu alebo dojednanie, ktorého je Zhotoviteľ stranou, alebo ktorým je Zhotoviteľ viazaný, ani žiadny zákon či iný Právny predpis alebo rozhodnutie štátneho orgánu Slovenskej republiky,
3. Zhotoviteľ si je vedomý a je oboznámený s tým, čo sa vyžaduje na účely zhotovenia Diela, má všetky schopnosti, znalosti, vzdelanie, odborné predpoklady, skúsenosti a prostriedky umožňujúce mu zhotoviť Dielo v súlade so Zmluvou a zabezpečí a bude udržiavať všetky povolenia, oprávnenia a súhlasy potrebné na zhotovenie Diela a plnenie všetkých záväzkov vyplývajúcich zo Zmluvy,
4. plnenie Zmluvy Zhotoviteľom nie je porušením povinností podľa Zákona o ochrane hospodárskej súťaže ani príslušných nariadení alebo iných právne záväzných aktov Európskej únie v oblasti práva hospodárskej súťaže,
5. podľa najlepšieho vedomia Zhotoviteľa nie je účastníkom žiadneho súdneho, rozhodcovského ani správneho konania, ktoré by mohlo negatívne ovplyvniť platnosť, účinnosť alebo vynútiteľnosť Zmluvy alebo plnenie akýchkoľvek povinností Zhotoviteľa podľa Zmluvy, ani nehrozí začatie žiadneho takéhoto konania a
6. proti nemu, členovi štatutárneho orgánu Zhotoviteľa alebo inej osobe, ktorej konanie, nekonanie alebo opomenutie konania by mohlo byť pričítané Zhotoviteľovi, nie je vedené trestné konanie. Zhotoviteľ je povinný písomne informovať Objednávateľa o začatí trestného konania voči Zhotoviteľovi, členovi štatutárneho orgánu Zhotoviteľa alebo inej osobe, ktorej konanie, nekonanie alebo opomenutie konania by mohlo byť pričítané Zhotoviteľovi, v súvislosti s výkonom predmetu jeho činnosti a to do 3 dní odo dňa, kedy sa Zhotoviteľ o tejto skutočnosti dozvedel. Objednávateľ má právo v takom prípade odstúpiť od tejto Zmluvy.
7. **ZÁVEREČNÉ USTANOVENIA**

* 1. **RPVS**
     1. Zhotoviteľ sa zaväzuje, že počas platnosti a účinnosti tejto Zmluvy bude zapísaný v RPVS, a že bude plniť všetky povinnosti vyplývajúce so Zákona o RPVS.
  2. **Platnosť a účinnosť**
     1. Ak nie je v tejto Zmluve uvedené inak, táto Zmluva sa stáva platnou Dňom jej podpisu oboma Zmluvnými stranami a účinnou jej zverejnením podľa osobitného predpisu, ak to Právne predpisy vyžadujú.

* 1. **Vzdanie sa práva**
     1. Žiadne nevyužitie alebo opomenutie nároku alebo práva vyplývajúceho zo Zmluvy sa nebude vykladať ako vzdanie sa nároku alebo práva, ak nebude urobené výslovne a v písomnej forme oprávnenou osobou konajúcou za príslušnú Zmluvnú stranu alebo v jej mene. Vzdanie sa niektorého nároku alebo práva vyplývajúceho zo Zmluvy sa nebude vykladať ako vzdanie sa akéhokoľvek iného nároku alebo práva. Žiadne predĺženie lehoty na splnenie povinnosti alebo iného úkonu predpokladaného Zmluvou sa nebude vykladať ako predĺženie lehoty na splnenie akejkoľvek inej povinnosti alebo iného úkonu predpokladaného Zmluvou.
  2. **Komunikácia a jazyk**

* + 1. Kedykoľvek Zmluva vyžaduje vyhotovenie alebo vystavenie súhlasov, osvedčení, privolení, potvrdení, rozhodnutí, oznámení a žiadostí akoukoľvek osobou, tieto musia byť vyhotovené písomne a doručené osobne, poslané prostredníctvom kuriérskej služby alebo doporučenou zásielkou prostredníctvom držiteľa poštovej licencie a budú považované za doručené okamihom ich doručenia (v prípade osobného doručenia), alebo okamihom prijatia doručenky (v prípade doručenia kuriérom alebo prostredníctvom držiteľa poštovej licencie). Bežná komunikácia zmluvných strán v súvislosti s touto Zmluvou môže byť uskutočňovaná aj elektronicky, pričom táto forma komunikácie sa nikdy nevzťahuje na právne úkony uskutočňované Zmluvnými stranami v súvislosti s touto Zmluvou a za doručené sa považujú okamihom doručenia potvrdenia o úspešnom doručení mailovej správy (v prípade doručenia mailom). Povinnosti podľa článku 20.8 *(Mlčanlivosť)* tejto Zmluvy musia byť splnené aj pokiaľ ide o komunikáciu Zmluvných strán.
    2. Všetky písomnosti posielané a doručované v rámci komunikácie zmluvných strán musia byť doručené alebo poslané na nasledujúce adresy:

1. v prípade Objednávateľa:

adresa: [●]

do rúk: [●]

e-mail: [●]

1. v prípade Dozoru Objednávateľa:

adresa: [●]

do rúk: [●]

e-mail: [●]

1. v prípade Zhotoviteľa:

adresa: [●]

do rúk: [●]

e-mail: [●]

* + 1. Kontaktné údaje Kľúčových osôb Objednávateľa:

1. Kľúčové osoby Objednávateľa:

Riaditeľ Odboru strategických investícií Objednávateľa

meno a priezvisko: [●]

e-mail: [●]

tel.: [●]

Dozor Objednávateľa

meno a priezvisko: [●]

e-mail: [●]

tel.: [●]

* + 1. Uvedené adresy môžu byť ktoroukoľvek zo Zmluvných strán zmenené písomným oznámením zaslaným druhej Zmluvnej strane. Zmena je účinná piatym (5.) Dňom nasledujúcim po doručení oznámenia druhej Zmluvnej strane, ak oznamujúca Zmluvná strana neuvedie ako okamih účinnosti neskorší Deň.
    2. Všetka komunikácia podľa Zmluvy bude prebiehať v slovenskom jazyku. Všetky oznámenia, materiály, listiny, listy, výstupy, dokumenty, zápisnice a/alebo iné písomnosti, ktoré majú byť podľa Zmluvy jednou Zmluvnou stranou poskytnuté druhej Zmluvnej strane musia byť v slovenskom jazyku.
    3. Schválenia, potvrdenia, súhlas a rozhodnutia sa nesmú bez rozumného dôvodu odoprieť alebo odkladať. Keď je pre niektorú zo Zmluvných strán vydané potvrdenie, ten kto ho vydáva je povinný zaslať kópiu aj druhej Zmluvnej strane. Keď jednej Zmluvnej strane vydá oznámenie druhá Zmluvná strana alebo Dozor Objednávateľa, kópia takého oznámenia sa musí zaslať podľa okolností, buď Dozoru Objednávateľa, alebo druhej Zmluvnej strane.
  1. **Rozhodné právo**

* + 1. Zmluva sa riadi Právnymi predpismi Slovenskej republiky neberúc do úvahy ustanovenia kolíznych noriem.

* 1. **Dodržiavanie Právnych predpisov**
     1. Zmluvné strany sa zaväzujú dodržiavať pri plnení Zmluvy Právne predpisy. Všetky činnosti Zhotoviteľa pri realizácii Diela a musia byť v súlade s Právnymi predpismi.
     2. Zhotoviteľ je povinný obstarať všetky oznámenia, zaplatiť všetky dane, odvody a poplatky a zadovážiť všetky povolenia, licencie a súhlasy (schválenia) požadované Právnymi predpismi týkajúcimi sa vyhotovenia a dokončenia Diela a odstránenia akýchkoľvek vád okrem tých, ktoré má podľa tejto Zmluvy zaobstarať Objednávateľ. Zhotoviteľ je povinný zabezpečiť aby Objednávateľovi nevznikla škoda v dôsledku toho, že tak Zhotoviteľ opomenul urobiť a nahradiť mu takúto škodu.
     3. Zhotoviteľ uznáva, že akékoľvek Zmeny, ku ktorým sa pristúpi v priebehu plnenia Zmluvy a vykonávania prác, môžu vyžadovať zmenu rozhodnutí Príslušných orgánov, a iných povolení a súhlasov. V takom prípade Zhotoviteľ vykoná všetku potrebnú Inžiniersku činnosť a vynaloží všetko možné úsilie, aby Príslušné orgány takú Zmenu (Zmeny) schválili, prípadne vydali príslušné dodatky, ak budú také schválenia a dodatky vyžadované a aktívne sa bude zúčastňovať akýchkoľvek rokovaní s Príslušnými orgánmi.
  2. **Postúpenie práv a povinností zo Zmluvy**

* + 1. Ak nie je v Zmluve uvedené inak, žiadna zo Zmluvných strán nie je oprávnená postúpiť akékoľvek svoje práva alebo povinnosti zo Zmluvy na tretie osoby bez predchádzajúceho písomného súhlasu druhej Zmluvnej strany.
    2. Objednávateľ je oprávnený postúpiť svoje práva a povinnosti zo Zmluvy na akúkoľvek tretiu osobu z dôvodu zmien v Právnych predpisoch, alebo iných zmien, ktoré môžu viesť k úprave oprávnení alebo kompetencií Objednávateľa, a/alebo na Objednávateľom poverené osoby, s čím Zhotoviteľ vyjadruje svoj výslovný súhlas.
  1. **Mlčanlivosť** 
     1. **Dôverné informácie**
        1. Akýkoľvek dokument, listina, špecifikácia, plán, podklad, náčrt a informácia či už hmotne zachytená alebo ústne poskytnutá, týkajúca sa realizácie Diela, je na základe vôle Zmluvných strán považovaná obomi Zmluvnými stranami za dôvernú (ďalej len “Dôverné informácie”). Za Dôverné informácie nebudú považované informácie, ktoré sú verejne prístupné alebo známe v dobe ich použitia alebo sprístupnenia, ak ich verejná prístupnosť či známosť nenastala v dôsledku porušenia Právnymi predpismi uloženej povinnosti alebo povinnosti podľa Zmluvy. Povinné zverejnenie Zmluvy Objednávateľom v súlade so zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov nie je porušením povinnosti mlčanlivosti podľa tohto článku 20.8 *(Mlčanlivosť)* tejto Zmluvy.
     2. **Záväzky súvisiace s Dôvernými informáciami**
        1. Zmluvné strany sa zaväzujú, že bez predchádzajúceho písomného súhlasu druhej Zmluvnej strany sa zdržia:

1. použitia Dôverných informácií na iné účely ako na účely realizácie Diela a splnenie povinností podľa Zmluvy, najmä na účely získania inej zákazky či pre potreby akýchkoľvek projektov tretích osôb,
2. zverejnenia alebo iného poskytnutia Dôverných informácií akejkoľvek tretej osobe, okrem oprávnených osôb uvedených v článku 20.8.3 *(Oprávnené osoby)* tejto Zmluvy, a
3. nakladania s Dôvernými informáciami inak ako v súlade s opatreniami potrebnými na ochranu Dôverných informácií, minimálne však porovnateľnými s opatreniami aké dodržiavajú pri ochrane vlastných údajov podobnej povahy a dôležitosti (ktoré však nebudú v menšom rozsahu a kvalite, ako je rozumné a obvyklé).
   * + 1. Zhotoviteľ je povinný poskytnúť Dozoru Objednávateľa všetky dôverné a iné informácie, ktoré môže Dozor Objednávateľa odôvodnene požadovať na to, aby si overil, že Zhotoviteľ plní podmienky Zmluvy.
       2. Záväzky podľa tohto článku 20.8.2 *(Záväzky súvisiace s Dôvernými informáciami)* tejto Zmluvy sú časovo neobmedzené a pretrvajú aj v prípade ukončenia Zmluvy z akéhokoľvek dôvodu.
     1. **Oprávnené osoby**
        1. Príslušná Zmluvná strana môže poskytnúť Dôverné informácie osobám, ktoré sú v postavení osôb ovládajúcich Zhotoviteľa alebo Objednávateľa, Subdodávateľom, Predstaviteľovi Zhotoviteľa, Dozoru Zhotoviteľa, Dozoru Objednávateľa alebo iným osobám, s ktorými hodlajú vstúpiť alebo vstúpili do akéhokoľvek zmluvného vzťahu nevyhnutného pre účely plnenia Zmluvy. V prípadoch uvedených v predchádzajúcej vete môže Zmluvná strana poskytnúť takéto Dôverné informácie iba, ak sa príslušná osoba písomne zaviaže s príslušnou Zmluvnou stranou v záujme oboch Zmluvných strán ochraňovať Dôverné informácie za rovnakých podmienok, aké sú uvedené v tomto článku 20.8 *(Mlčanlivosť)* tejto Zmluvy (s príslušnými primeranými úpravami).
        2. Príslušná Zmluvná strana môže poskytnúť Dôverné informácie svojim povereným zamestnancom, členom svojich vnútorných orgánov, ekonomickým, technickým, právnym a iným odborným poradcom, audítorom, ak je to nevyhnutné alebo potrebné pre plnenie Zmluvy alebo uplatňovanie jej práv podľa Zmluvy. Týmto osobám môžu byť Dôverné informácie poskytnuté len vtedy, ak budú písomne zaviazaní príslušnou Zmluvnou stranou udržiavať takú informáciu v tajnosti, ako by boli stranou Zmluvy, okrem osôb, ktorým je povinnosť mlčanlivosti uložená priamo z Právneho predpisu.
        3. Príslušná Zmluvná strana je oprávnená poskytnúť Dôverné informácie:
4. príslušnému súdnemu, rozhodcovskému alebo inému orgánu v rámci akejkoľvek jurisdikcie v súvislosti s akýmkoľvek súdnym, rozhodcovským alebo iným konaním vzniknutým a vedeným v súvislosti so vzťahmi medzi Zmluvnými stranami, a to v súlade so zákonom alebo právnym predpisom, podľa ktorého je príslušná Zmluvná strana povinná konať, a/alebo
5. príslušnému orgánu verejnej moci v rámci akejkoľvek jurisdikcie, ktorý je oprávnený ich vyžadovať v súlade s príslušným zákonom alebo právnym predpisom, podľa ktorého je príslušná Zmluvná strana povinná konať, pričom toto platí len za podmienky, že príslušná Zmluvná strana včas a vopred oznámi takúto povinnosť poskytnúť Dôverné informácie druhej Zmluvnej strane a na svoje náklady urobí všetky potrebné a rozumne vyžadované kroky na zabezpečenie potrebnej výnimky, príkazu, rozhodnutia alebo iného obdobného úkonu na zabránenie poskytnutia Dôverných informácií a ochranu Dôverných informácií, ak je takúto výnimku, príkaz, rozhodnutie alebo iný obdobný úkon možné získať.
   * + 1. Príslušná Zmluvná strana môže poskytnúť Dôverné informácie inej osobe ako je uvedená v tomto článku 20.8.3 *(Oprávnené osoby)* tejto Zmluvy iba (i) po predchádzajúcom písomnom súhlase druhej Zmluvnej strany s takýmto poskytnutím a (ii) po tom, čo takáto iná osoba, ktorej sa majú poskytnúť Dôverné informácie uzavrela dohodu o ochrane Dôverných informácií s druhou Zmluvnou stranou.
   1. **Oddeliteľnosť**
      1. Ak sa akékoľvek ustanovenie Zmluvy stane alebo bude určené ako neplatné alebo nevynútiteľné, potom taká neplatnosť alebo nevynútiteľnosť neovplyvňuje (v najvyššej možnej, Právnymi predpismi prípustnej miere) platnosť alebo vynútiteľnosť ostatných ustanovení Zmluvy. V takom prípade Zmluvné strany bezodkladne nahradia neplatné alebo nevynútiteľné ustanovenie ustanovením platným a vynútiteľným, aby sa dosiahlo v maximálnej možnej, Právnymi predpismi dovolenej miere, rovnakého účinku a výsledku, aký bol sledovaný nahrádzaným ustanovením.
   2. **Záverečné vyhlásenie a podpisy**
      1. Zmluvné strany týmto vyhlasujú, že si Zmluvu dôkladne prečítali a pochopili jej obsah, že Zmluva je vyjadrením ich skutočnej a slobodnej vôle a že je prostá akýchkoľvek omylov, na dôkaz čoho ju Zmluvné strany uzatvoria pripojením svojich podpisov.
      2. Táto Zmluva je vyhotovená v piatich (5) vyhotoveniach, z ktorých tri (3) vyhotovenia obdrží Objednávateľ a dve (2) vyhotovenia obdrží Zhotoviteľ.

|  |  |
| --- | --- |
| V .............................. dňa .......................  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  [●]  [●] | V .............................. dňa .......................  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  [●]  [●] |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  [●]  [●] |